Online facility to pay Motorvehicle labour welfare fund | മോട്ടോര് തൊഴിലാളി ക്ഷേമനിധി വിഹിതം: ഇനി ഓണ്‍ലൈനില് അടയ്ക്കാം, മൊബൈല് ആപ്പും!! - Malayalam Oneindia\n1 min ago തെരുവുഗുണ്ടയുടെ ഭാഷ; ധനമന്ത്രി പരസ്യമായി നിയമലംഘനത്തിന് ആഹ്വാനം ചെയ്യുകയാണെന്ന് വിടി ബല്‍റാം\n8 min ago അലി അക്ബറിന്റെ സിനിമയിലെ താരങ്ങള് ആരൊക്കെ? മൂകാംബികയില് തിരക്കഥ സമര്‍പ്പിച്ചു\n13 min ago ഊര്‍മിള നാളെ ശിവസേനയില് ചേരുമെന്ന് സഞ്ജയ് റാവത്ത്, തന്നെ അതിന് കിട്ടില്ലെന്ന് നടി!!\nPublished: February22019, 12:34 [IST]\nപത്തനംതിട്ട: മോട്ടോര് തൊഴിലാളി ക്ഷേമനിധി വിഹിതം അടയ്ക്കുന്നതിന് ഓണ്‍ലൈന് സൗകര്യം ഏര്‍പ്പെടുത്തിയതായി ബോര്‍ഡ് ചെയര്‍മാന് എം.എസ്. സ്‌കറിയ പത്രസമ്മേളനത്തില് പറഞ്ഞു. ബാങ്കിലോ ട്രഷറിയിലോ പണമടച്ച് രസീതുമായി ആര്‍ടി ഓഫീസിലും മോട്ടോര് തൊഴിലാളി ക്ഷേമനിധി ഓഫീസിലും കയറിയിറങ്ങിയുളള സമയനഷ്ടം ഒഴിവാക്കാന് ഇ പേമെന്റ്, സ്വൈപ്പിംഗ് മെഷിന്, മൊബൈല് ആപ്ളിക്കേഷന്, അക്ഷയ കേന്ദ്രം, ഫ്രണ്ട്സ് ജനസേവന കേന്ദ്രം എന്നീ സംവിധാനങ്ങള് ഉപയോഗിക്കാം.\nതൊഴിലുടമയ്ക്കും തൊഴിലാളികള്‍ക്കും ഇ പേമെന്റ് വഴി വിഹിതമടക്കാം. കൂടുതല് തൊഴിലാളികളെ ക്ഷേമനിധിയില് അംഗങ്ങളാക്കുന്നതിന് പുതിയ രീതി പ്രയോജനപ്പെടുമെന്ന് ക്ഷേമനിധി ബോര്‍ഡ് ചെയര്‍മാ പറഞ്ഞു. കുടിശിക വരുത്തിയവര്‍ക്ക് ഒമ്പതു ശതമാനം പലിശയോടെ മാര്‍ച്ച് 31വരെ വിഹിതം അടയ്ക്കാം. സംസ്ഥാനത്ത് 11ലക്ഷം മോട്ടോര് തൊഴിലാളികള് ക്ഷേമനിധിക്കു പുറത്താണ്. ഇവരെക്കൂടി ക്ഷേമനിധിയില് ഉള്‍പ്പെടുത്താനുള്ള ശ്രമങ്ങള് ഓരോ ജില്ലയും കേന്ദ്രീകരിച്ചു നടന്നുവരികയാണ്.\nക്ഷേമനിധിയില് നിന്നുളള തുകയും ആനുകൂല്യങ്ങളും അപേക്ഷ ലഭിച്ച് ഒരാഴ്ചക്കുളളില് കൊടുത്തു തീര്‍ക്കുന്നതിനും നടപടി സ്വീകരിക്കും. മോട്ടോര് തൊഴിലാളി ക്ഷേമനിധി ബോര്‍ഡിന്റെ വിഷന് 2019 പദ്ധതിയുടെ ഭാഗമായാണ് ക്ഷേമനിധി വിഹിതം അടയ്ക്കുന്നതിനും ആനുകൂല്യങ്ങള് വേഗത്തില് വിതരണം ചെയ്യുന്നതിനും നടപടി സ്വീകരിച്ചത്. ജില്ലാ എക്സിക്യൂട്ടീവ് ഓഫീസര് സേവ്യര്, കെ. ബിനോയ് എന്നിവരും പത്രസമ്മേളനത്തില് പങ്കെടുത്തു.\nmotor vehicle welfare online bank ക്ഷേമം ഓണ്‍ലൈന് ബാങ്ക് ട്രഷറി\nOnline facility to pay Motorvehicle labour welfare fund


never mentioned gandhi on speech says ananthkumar | ഗാന്ധിയെ കുറിച്ച് പറഞ്ഞിട്ടേയില്ല, മാധ്യമങ്ങളില് വന്നതെല്ലാം നുണ, വിശദീകരണവുമായി അനന്ത്കുമാര്!! - Malayalam Oneindia\njust now ' അത് ആരാണെന്നും എനിക്ക് അറിയാം. ഇനിയും ഇത്തരം കാര്യങ്ങൾ തുടർന്നാൽ നിങ്ങൾ പ്രശ്നത്തിലാകും'\n18 min ago അന്തരീക്ഷ മലിനീകരണം കൊറോണ മരണങ്ങൾ വർധിക്കുന്നതിന് കാരണമാകും: പഠനം\n48 min ago 'രാഷ്ട്രീയം മാറ്റി നിര്‍ത്തി രണ്ട് കാര്യങ്ങളാണ് ചോദിക്കാനുള്ളത്'; ദില്ലി പൊലീസിനെതിരെ സുപ്രിയ സുലേ\nPublished: February42020, 16:01 [IST]\nബംഗളൂരു: മഹാത്മാ ഗാന്ധിയുടെ സ്വാതന്ത്ര്യ സമരം ബ്രിട്ടീഷുകാരുടെ സഹായത്തോടെ നടന്ന നാടകമാണെന്ന പരാമര്‍ശത്തില് വിശദീകരണവുമായി അനന്ത് കുമാര് ഹെഗ്‌ഡെ. താന് പറഞ്ഞ കാര്യങ്ങളില് ഉറച്ചുനില്‍ക്കുന്നുവെന്നും, എന്നാല് താന് മഹാത്മാ ഗാന്ധിയെ കുറിച്ച് പറഞ്ഞിട്ടേയില്ലെന്നും അനന്ത്കുമാര് പറഞ്ഞു. മാധ്യമങ്ങളില് നിങ്ങള് കണ്ടതെല്ലാം വലിയ നുണയാണ്. പറഞ്ഞ കാര്യങ്ങളില് ഉറച്ചുനില്‍ക്കുന്നുവെന്നും അനന്ത്കുമാര് വ്യക്തമാക്കി.\nതാന് ഒരു രാഷ്ട്രീയ പാര്‍ട്ടിയെ കുറിച്ചോ ഗാന്ധിയെ കുറിച്ചോ പറഞ്ഞിട്ടില്ല. ഞാന് ഗാന്ധിയെ കുറിച്ചോ നെഹ്‌റുവിനെ കുറിച്ചോ ഒരു വാക്കെങ്കിലും പറഞ്ഞിട്ടുണ്ടെങ്കില്, അതിന്റെ തെളിവ് കാണിക്കണമെന്നും അനന്ത്കുമാര് പറഞ്ഞു. അനന്ത്കുമാറിന്റെ പ്രസ്താവനകള് ദേശീയ നേതൃത്വത്തെ ചൊടിപ്പിച്ചിരുന്നു. മാപ്പുപറയാനും അദ്ദേഹത്തോട് ആവശ്യപ്പെട്ടിരുന്നു. കര്‍ണാടക ബിജെപി അനന്ത്കുമാറിന് കാരണം കാണിക്കല് നോട്ടീസും നല്‍കിയിരുന്നു.\nഅതേസമയം അനന്ത്കുമാറിന്റെ പരാമര്‍ശത്തില് പാര്‍ലമെന്റില് വലിയ വാഗ്വാദങ്ങളാണ് ഇന്ന് ഭരണപക്ഷവും പ്രതിപക്ഷവും തമ്മിലുണ്ടായത്. ബിജെപി നേതാക്കള് രാവണന്റെ മക്കളാണെന്ന് കോണ്‍ഗ്രസ് നേതാവ് അധീര് രഞ്ജന് ചൗധരി ആരോപിച്ചു. എന്നാല് യഥാര്‍ത്ഥ ഗാന്ധി ഭക്തര് ബിജെപി നേതാക്കളാണെന്നും, കോണ്‍ഗ്രസുകാര് തട്ടിപ്പ് ഗാന്ധിമാരായ സോണിയാ ഗാന്ധിയെയും രാഹുല് ഗാന്ധിയെയും ആരാധിക്കുന്നവരാണെന്നും ബിജെപി ആരോപിച്ചു.\nബ്രിട്ടീഷുകാര് ഇന്ത്യ വിട്ടത് ഗാന്ധിയുടെ സത്യഗ്രഹം കാരണമല്ലെന്നും, നിരാശ മൂലമാണ് അവര് രാജ്യം വിട്ടതെന്നും അനന്ത്കുമാര് നേരത്തെ പറഞ്ഞിരുന്നു. ചരിത്രം വായിക്കുമ്പോള് എന്റെ രക്തം തിളച്ചുമറിയും. ചിലര് മഹാത്മാ എന്നൊക്കെയാണ് ഗാന്ധിയെ ഇവിടെ വിശേഷിപ്പിക്കുന്നതെന്നും അനന്ത്കുമാര് പറഞ്ഞിരുന്നു. ബിജെപി എംപിയെ മാനസികാരോഗ്യ കേന്ദ്രത്തില് പ്രവേശിപ്പിക്കേണ്ട സമയമായെന്നായിരുന്നു കോണ്‍ഗ്രസ് പ്രതികരിച്ചത്.\nbjp congress freedom fight ബിജെപി മഹാത്മാ ഗാന്ധി സ്വാതന്ത്ര്യ സമരം കോണ്‍ഗ്രസ് politics\nnever mentioned gandhi on speech says ananthkumar


അമേരിക്കയുടെ നീക്കം റബർ വിപണിയെ ബാധിച്ചു | Malayalam News\nഅമേരിക്കയുടെ നീക്കം റബർ വിപണിയെ ബാധിച്ചു\nകൊച്ചി- അമേരിക്കയുടെ നീക്കം രാജ്യാന്തര റബർ വിപണിയെ ബാധിച്ചു. യു എസ് കഴിഞ്ഞ ദിവസം സ്റ്റീലിന്റെയും അലുമിനിയത്തിന്റെയും ഇറക്കുമതി ചുങ്കത്തിൽ വരുത്തിയ വർധന ഏഷ്യയിലെ പ്രമുഖ കമ്മോഡിറ്റി അവധി വ്യാപാര കേന്ദ്രമായ ടോക്കോം എക്‌സ്‌ചേഞ്ചിന് തിരിച്ചടിയായി. ലോക വിപണിയിൽ ഉൽപന്നങ്ങൾക്ക് തൽക്കാലം ഡിമാന്റ് മങ്ങുമെന്ന തിരിച്ചറിവ് നിക്ഷേപകരെ ടോക്കോമിൽ നിന്ന് പിൻതിരിപ്പിച്ചത് റബറിനെയും ബാധിച്ചു.\nകനത്ത വേനൽ മൂലം റബർ ടാപ്പിങ് പൂർണമായി സ്തംഭിച്ചു. വേനൽ മഴയുടെ വരവിനെ ഉറ്റുനോക്കുകയാണ് കാർഷിക മേഖല. ഓഫ് സീസൺ അയതിനാൽ ഷീറ്റ് വില ഉയരുമെന്ന പ്രതീക്ഷയിലാണ് സ്‌റ്റോക്കിസ്റ്റുകൾ. എന്നാൽ വില ഉയർത്തി ചരക്ക് സംഭരിക്കാൻ വ്യവസായികൾ തയ്യാറായില്ല. ആർ എസ് എസ് നാലാം ഗ്രേഡ് 12,500 രൂപയിലും അഞ്ചാം ഗ്രേഡ് 12,300 രൂപയിലും വ്യാപാരം നടന്നു.\nകുരുമുളകിന് ആഭ്യന്തര വിദേശ ഓർഡർ മങ്ങിയത് ഉൽപന്നത്തെ വീണ്ടും തളർത്തി. കർണാടകയിലെ വിൽപന സമ്മർദ്ദം ആഭ്യന്തര വിപണിയുടെ മുന്നേറ്റത്തെ ബാധിച്ചു. ഇറക്കുമതി ലോബിയെ വെല്ലുവിളിക്കും വിധം കിലോ 350 രൂപക്ക് രാജ്യത്തിന്റെ ഏത് ഭാഗത്തും ചരക്ക് എത്തിക്കാമെന്ന നിലപാടിലാണവർ. ഇതിനിടയിൽ ഇറക്കുമതി ലോബി കർണാടകവുമായി മത്സരിക്കാൻ താൽപര്യം കാണിക്കാതെ രംഗം വിട്ടത് കേരളത്തിന് ആശ്വാസമായി. കൊച്ചിയിൽ അൺ ഗാർബിൾഡ് കുരുമുളക് 37,400 രൂപയിൽ നിന്ന് 36,700 രൂപയായി. ആഗോള വിപണിയിൽ ഇന്ത്യൻ നിരക്ക് ടണ്ണിന് 6200-6450 ഡോളറാണ്.\nപുതിയ ചുക്കിന്റെ വരവ് ഉയർന്നു. ഗ്രാമീണ മേഖലകളിൽ നിന്ന് കൂടുതൽ ചരക്ക് വിൽപനക്ക് ഇറങ്ങി. ഉത്തരേന്ത്യൻ വ്യാപാരികൾക്ക് ഒപ്പം കയറ്റുമതിക്കാരും ചുക്ക് സംഭരിച്ചെങ്കിലും വില ഉയർത്താൻ അവർ തയ്യാറായില്ല. വിവിധയിനം ചുക്ക് 12,500-13,500 രൂപയിൽ പിന്നിട്ട ഏതാനും മാസങ്ങളായി തുടരുന്നു. സ്വർണ വില കയറി ഇറങ്ങി. ആഭരണ വിപണിയിൽപവൻ 22,600 രൂപയിൽ നിന്ന് 22,720 വരെ ഉയർന്ന ശേഷം വാരത്തിന്റെ രണ്ടാം പാദത്തിൽ 22,560 രൂപയായി. ശനിയാഴ്ച വ്യാപാരം അവസാനിക്കുമ്പോൾ നിരക്ക് 22,640 രൂപയിലാണ്. ന്യൂയോർക്കിൽ ട്രോയ് ഔൺസ് സ്വർണം 1323 ഡോളറിലാണ്.\nInfo Plus market review\nകൗമാരക്കാരെ തിരിച്ചു പിടിക്കാന് ഫേസ് ബുക്കിന്റെ പുതിയ തന്ത്രം\n01/19/2019 - 16:00\n01/17/2019 - 20:45\nകോടിക്കണക്കിന് ഇമെയിലുകളും പാസ്‌വേഡുകളും ചോര്‍ന്നു; നിങ്ങള്‍ക്ക് പരിശോധിക്കാം\n01/17/2019 - 15:45\nസെക്കൻഡ് സ്‌ക്രീൻ ഓപ്ഷനുമായി എൽ.ജിയുടെ പുതിയ ഫോൺ


യമനിലെ യു.എസ് സൈനിക സാന്നിധ്യം അവസാനിപ്പിക്കുന്ന ബില്ല് ട്രംപ് വീറ്റോ ചെയ്തു • Suprabhaatham\nയമനിലെ യു.എസ് സൈനിക സാന്നിധ്യം അവസാനിപ്പിക്കുന്ന ബില്ല് ട്രംപ് വീറ്റോ ചെയ്തു\nApril 18, 2019 | 4:34 am IST\nവാഷിങ്ടണ്: യമനില് സഊദി സഖ്യത്തിന് അമേരിക്ക സൈനികസഹായം ചെയ്യുന്നത് അവസാനിപ്പിക്കുന്നതിന് യു.എസ് കോണ്‍ഗ്രസ് അംഗീകരിച്ച ബില്ല് പ്രസിഡന്റ് ഡൊണാള്‍ഡ് ട്രംപ് വീറ്റോ ചെയ്തു. പ്രസിഡന്റിനോടു വിയോജിച്ച് വിദേശത്തെ സംഘര്‍ഷത്തില്‍നിന്ന് യു.എസ് സേനയെ പിന്‍വലിക്കുന്നതിന് അനുകൂലമായി കോണ്‍ഗ്രസ് വോട്ട് ചെയ്യുന്നത് ഇതാദ്യമായാണ്.\nഈ തീരുമാനം അനാവശ്യവും തന്റെ ഭരണഘടനാപരമായ അധികാരത്തെ ദുര്‍ബലപ്പെടുത്താനുള്ള അപകടകരമായ നീക്കവുമാണെന്ന് ട്രംപ് വ്യക്തമാക്കി. അമേരിക്കന് പൗരന്മാരുടെ ജീവന് അപകടമുണ്ടാക്കുന്നതാണെന്നും പ്രസിഡന്റ് അഭിപ്രായപ്പെട്ടു. യമനില്‍നിന്ന് യു.എസ് സേനയെ പിന്‍വലിക്കാനുള്ള തീരുമാനത്തിന് ഈ മാസമാദ്യം 175നെതിരേ 247 വോട്ടിനാണ് ജനപ്രതിനിധിസഭ അംഗീകാരം നല്‍കിയത്. 46നെതിരേ 54 വോട്ടിന് യു.എസ് സെനറ്റും ഇതിനെ അനുകൂലിച്ചു. അതേസമയം, പ്രസിഡന്റിന്റെ വീറ്റോയെ മറികടക്കാന് കോണ്‍ഗ്രസിലെ ചില ഡെമോക്രാറ്റിക് പാര്‍ട്ടി അംഗങ്ങള് തന്നെ ശ്രമിക്കുന്നതായി അല്‍ജസീറ റിപ്പോര്‍ട്ട് ചെയ്തു. ട്രംപ് ഭരണകൂടം ആദ്യം തന്നെ യു.എസ് കോണ്‍ഗ്രസിന്റെ അനുമതി വാങ്ങാതെ ലോകത്തിന്റെ പല ഭാഗത്തും അവസാനമില്ലാത്ത യുദ്ധങ്ങളില് സേനയെ പങ്കെടുപ്പിക്കുന്നതില് കോണ്‍ഗ്രസ് അംഗങ്ങള്‍ക്ക് കടുത്ത അമര്‍ഷമുണ്ടെന്ന് അല്‍ജസീറ റിപ്പോര്‍ട്ടര് പറഞ്ഞു. എന്നാല് വീറ്റോയെ മറികടക്കാന് കോണ്‍ഗ്രസിനു കഴിയുമോ എന്നു പറയാറായിട്ടില്ല.\nയമനിലെ ഹൂതി വിമതരെ ലക്ഷ്യംവച്ച് അമേരിക്കന് പിന്തുണയോടെ സഊദി-യു.എ.ഇ സഖ്യം ഇതുവരെ 19,000 വ്യോമാക്രമണങ്ങള് നടത്തിയിട്ടുണ്ട്.\n60,000ത്തിലേറെ സാധാരണക്കാര് ഇതില് കൊല്ലപ്പെടുകയും ചെയ്തതായി സന്നദ്ധസംഘടനകള് വ്യക്തമാക്കുന്നു. പട്ടിണിമൂലം യമനില് 85,000ത്തോളം കുട്ടികള് മരിച്ചതായും റിപ്പോര്‍ട്ടുകളില് പറയുന്നുണ്ട്.\nമധ്യേഷ്യയില് മുഖ്യ ശത്രുവായ ഇറാനെ ഒറ്റപ്പെടുത്തുന്നതിന് സഊദിയെയും യു.എ.ഇയെയും പിന്തുണക്കുന്ന നയമാണ് ട്രംപ് ഭരണകൂടം തുടര്‍ന്നുവരുന്നത്. യു.എസ് സേന പിന്മാറുന്നതിനുള്ള ബില്ല് വീറ്റോ ചെയ്ത ട്രംപിന്റെ തീരുമാനത്തെ യു.എ.ഇ സ്വാഗതം ചെയ്തു.\nയമനിലെ ഹൂതി വിമതരെ ആക്രമിക്കാന് കോടിക്കണക്കിനു ഡോളറിന്റെ ആയുധങ്ങളാണ് അമേരിക്ക നല്‍കിവരുന്നത്. ‘\nസഊദിയുടെ വിമര്‍ശകനായിരുന്ന മാധ്യമപ്രവര്‍ത്തകന് ജമാല് ഖശോഗിയെ ഇസ്താംബൂളിലെ സഊദി കോണ്‍സുലേറ്റില് വച്ച് കൊലപ്പെടുത്തിയതിനെ ട്രംപ് അപലപിക്കാതിരുന്നത് യു.എസ് കോണ്‍ഗ്രസിലെ നിരവധി അംഗങ്ങള് വിമര്‍ശിച്ചിരുന്നു.


വയറ് കുറയ്ക്കാന് എളുപ്പത്തില് ചെയ്യാവുന്ന ആറ് കാര്യങ്ങള്... | six tips to reduce excess belly\nTrivandrum, First Published Nov 28, 2020, 3:54 PM IST\nഫൈബറിനാല് സമ്പുഷ്ടമായ ഭക്ഷണം ഡയറ്റിലുള്‍പ്പെടുത്തുക. അമിതമായി ആഹാരം കഴിക്കുന്നത് തടയാനും, ഉയര്‍ന്ന അളവില് കൊഴുപ്പടങ്ങിയ ഭക്ഷണത്തോട് വിരക്തി തോന്നുന്നതിനും, ദഹനപ്രവര്‍ത്തനങ്ങള് മെച്ചപ്പെടുത്തുന്നതിനുമെല്ലാം ഇത് സഹായിക്കുന്നു\nആകെ ശരീരവണ്ണം കുറയ്ക്കുന്നതിനെക്കാള് ബുദ്ധിമുട്ടാണ് വയറ് മാത്രമായി കുറയ്ക്കാനെന്ന് പലരും പരാതിപ്പൊറുണ്ട്. മിക്കവാറും ജീവിതശൈലികളുടെ ഭാഗമായാണ് വയറ് മാത്രമായി കൂടുന്ന അവസ്ഥയുണ്ടാകുന്നത്. അതിനാല്‍ത്തന്നെ, ജീവിതശൈലികളില് ചില മാറ്റങ്ങള് വരുത്തിയാല് തന്നെ ഒരു പരിധി വരെ വയറ് കുറയ്ക്കാന് കഴിയും. ഇതിന് സഹായകമാകുന്ന ആറ് ടിപ്‌സാണ് ഇനി പങ്കുവയ്ക്കുന്നത്.\nനമ്മുടെ ശരീരഭാരം നിയന്ത്രിച്ചുനിര്‍ത്തുന്നതില് വയറിന്റെ ആരോഗ്യം വലിയൊരു പങ്ക് വഹിക്കുന്നുണ്ട്. അതിനാല് വയറിന്റെ ആരോഗ്യം മെച്ചപ്പെടുത്തുന്നതിനായി ധാരാളം 'പ്രോബയോട്ടിക്‌സ്' ഡയറ്റിലുള്‍പ്പെടുത്തുക. തൈര് ആണ് നിത്യജീവിതത്തില് ഈ ഗണത്തിലുള്‍പ്പെടുത്തി നമുക്ക് കഴിക്കാവുന്ന മികച്ചൊരു 'പ്രോബയോട്ടിക്' ഭക്ഷണം.\nഫൈബറിനാല് സമ്പുഷ്ടമായ ഭക്ഷണം ഡയറ്റിലുള്‍പ്പെടുത്തുക. അമിതമായി ആഹാരം കഴിക്കുന്നത് തടയാനും, ഉയര്‍ന്ന അളവില് കൊഴുപ്പടങ്ങിയ ഭക്ഷണത്തോട് വിരക്തി തോന്നുന്നതിനും, ദഹനപ്രവര്‍ത്തനങ്ങള് മെച്ചപ്പെടുത്തുന്നതിനുമെല്ലാം ഇത് സഹായിക്കുന്നു.\nഇവയെല്ലാം തന്നെ വയറ് കുറയ്ക്കാനും സഹായകമാണ്.\nനല്ല തോതില് മദ്യപിക്കുന്നവരിലും വയറ് മാത്രമായി കൂടുന്നത് കാണാറുണ്ട്. അത്തരക്കാര് തീര്‍ച്ചയായും മദ്യപാനം നിയന്ത്രിച്ചുനിര്‍ത്തേണ്ടതാണ്.\nഇടയ്ക്ക് എന്തെങ്കിലും വെറുതെ കൊറിക്കുന്ന ശീലം പലര്‍ക്കുമുണ്ട്. എന്നാല് ഈ ശീലത്തിന് ബേക്കറി, പ്രോസസ്ഡ് ഭക്ഷണം പോലുള്ളവ തെരഞ്ഞെടുക്കാതെ ബെറി- ഇനത്തില് പെടുന്ന പഴങ്ങള് കഴിക്കാം. ഇതും വയറ് കുറയ്ക്കാന് സഹായിക്കും.\nഉറക്കമില്ലായ്മയും വയറ് കൂടാന് കാരണമാകാറുണ്ട്. അതിനാല് കൃത്യമായ ഉറക്കം എല്ലാ ദിവസവും ഉറപ്പുവരുത്തുക.\nഏഴ് മുതല് എട്ട് മണിക്കൂര് വരെയാണ് പതിവായി ഉറങ്ങേണ്ടത്.\nകഴിയുന്നതും കൃത്രിമമധുരം ചേര്‍ത്ത ഭക്ഷണങ്ങള് ഡയറ്റില് നിന്നൊഴിവാക്കുക. മറ്റ് പല ആരോഗ്യപ്രശ്‌നങ്ങള്‍ക്കുമൊപ്പം വണ്ണം കൂടാനും ഇത് ഇടയാക്കും.\nAlso Read:- അമിതവണ്ണം കുറയ്ക്കാന് ഈ വിറ്റാമിന് അടങ്ങിയ ഭക്ഷണങ്ങള് കഴിക്കാം; പഠനം...\nLast Updated Nov 28, 2020, 3:54 PM IST


Gold Price Today| സ്വർണ വിലയിൽ വർധനവ്; ഇന്നത്തെ നിരക്കുകൾ അറിയാം| Gold prices rise today; Know today's rates – News18 Malayalam\nHome » photogallery » money » HIKE IN GOLD PRICE TODAY KNOW TODAY S GOLD RATES\nGold Price Today| സ്വർണ വിലയിൽ വർധനവ്; ഇന്നത്തെ നിരക്കുകൾ അറിയാം\nഒരു ഗ്രാമിനു 25 രൂപയും ഒരു പവനു 200 രൂപയുമാണ് ഇന്ന് കൂടിയത്.\n| February 20, 2021, 12:00 IST\nകൊച്ചി: കേരളത്തിൽ സ്വർണവിലയിൽ ഇന്ന് നേരിയ വർധനവ്. ഒരു ഗ്രാമിനു 25 രൂപയും ഒരു പവനു 200 രൂപയുമാണ് ഇന്ന് കൂടിയത്. ഒരു ഗ്രാമിനു 4325 രൂപയും ഒരു പവന് 34,600 രൂപയുമാണ് ഇന്നത്തെ വില. ഈ മാസത്തെ ഏറ്റവും കുറഞ്ഞ വിലയിലാണ് (ഗ്രാമിനു 4,300 രൂപ/ പവനു 34,400 രൂപ) ഇന്നലെ വ്യാപാരം നടന്നത്. വെള്ളിയാഴ്ച ഗ്രാമിന് 40 രൂപയും പവന് 320 രൂപയും കുറഞ്ഞിരുന്നു. സ്വർണം ഗ്രാമിന് 4300 രൂപയും പവന് 34,400 രൂപയുമായിരുന്നു ഇന്നലത്തെ വില. ആഗോള വിപണിയിലും വില വർധിച്ചു. സ്പോട് ഗോൾഡ് വില 1784 ഡോളറായി.\nഇന്നലെ വരെ ഈ വർഷം ആഗോളവിലയിൽ3ശതമാനത്തിലേറെ ഇടിവുണ്ടായി. യു എസ് ട്രഷറി ആദായം ഒരു വർഷത്തെ ഉയർന്ന നിലവാരത്തിലെത്തിയതാണ് ആഗോള വിപണിയിൽ സ്വർണ വിലയെ സ്വാധീനിച്ചത്. ദേശീയ വിപണിയിലും വില കുറയുന്നത് തുടരുകയാണ്. എംസിഎക്സിൽ 10 ഗ്രാം 24 കാരറ്റ് സ്വർണത്തിന്റെ വില 47,180 രൂപയാണ്. കഴിഞ്ഞ ആഗസ്റ്റിലാണ് വില റെക്കോർഡ് നിലവാരമായ 56,200ൽ എത്തിയത്.\nവ്യാഴാഴ്ച പവന്റെ വില 280 രൂപകുറഞ്ഞ് 34,720 രൂപയിലെത്തിയിരുന്നു. ബുധനാഴ്ച 35,000 രൂപയായിരുന്നു പവന്റെ വില. ഇതോടെ ഏറ്റവും ഉയർന്ന നിലവാരത്തിൽനിന്ന് സ്വർണവിലിയിലുണ്ടായ ഇടിവ് 7600 രൂപയാണ്. ഈ മാസത്തെ ഏറ്റവും കുറഞ്ഞ വിലയാണിത്. അഞ്ചു ദിവസമായി വിലയിൽ മാറ്റമില്ലാതെ തുടരുകയായിരുന്ന സ്വർണ വില വ്യാഴാഴ്ചയാണ് വീണ്ടും കുറഞ്ഞത്. രണ്ട് ദിവസത്തെ ഇടിവിന് ശേഷമാണ് ഇന്ന് വർധനവ് രേഖപ്പെടുത്തിയത്.


SFI- University Collage | പാട്ടുപാടിയ വിദ്യാർത്ഥികളെ എസ്എഫ്‌ഐ പ്രവർത്തകർ തടഞ്ഞു വെച്ചതോടെ തുടങ്ങിയ പ്രശ്‌നം; പാട്ടുപാടരുതെന്ന് പറഞ്ഞ് കുട്ടിസഖാക്കളുടെ പച്ചത്തെറി; പ്രതികരിച്ച വിദ്യാർത്ഥിയെ 'ഇടിമുറിയിൽ' കൊണ്ടുപോയി മർദ്ദിച്ചു; നെഞ്ചത്ത് കത്തി കൊണ്ടു കുത്തി; ആശുപത്രിയിൽ കൊണ്ടുപോകാൻ ശ്രമിച്ചപ്പോൾ ഗേറ്റുപൂട്ടിയും ഗുണ്ടായിസം; പൊറുതിമുട്ടിയ വിദ്യാർത്ഥികൾ ഒന്നടങ്കം എസ്എഫ്‌ഐക്കെതിരെ മുദ്രാവാക്യം വിളിച്ച് പ്രതിഷേധിച്ചു; യൂണിവേഴ്‌സിറ്റി കോളേജിലെ എസ്എഫ്‌ഐ ഗുണ്ടായിസത്തിൽ പൊട്ടിത്തെറിച്ച് വിദ്യാർത്ഥികൾ - MarunadanMalayali.com\nJuly 12, 2019 | 02:28 PM IST | Permalink\nതിരുവനന്തപുരം: യൂണിവേഴ്‌സിറ്റി കോളേജിലെ എസ്എഫ്‌ഐ യൂണിറ്റിന്റെ ഗുണ്ടായിസത്തിനെതിരെ പൊട്ടിത്തെറിച്ചു കൊണ്ട് വിദ്യാർത്ഥികൾ രംഗത്ത്. യൂണിവേഴ്‌സിറ്റി കോളേജിൽ സംഘർഷത്തെ തുടർന്ന് വിദ്യാർത്ഥിക്ക് കുത്തേൽക്കാൻ ഇടയാക്കിയ സംഭവമാണ് വിദ്യാർത്ഥികളുടെ പ്രതിഷേധത്തിന് ഇടയാക്കിയത്. കോളേജിലെ എസ്എഫ്‌ഐയുടെ ചില നേതാക്കൾക്കെതിരെയാണ് വിദ്യാർത്ഥികൾ തുറന്നടിച്ചു കൊണ്ടു രംഗത്തുവന്നത്.\nകോളേജ് കാന്റീനിലിരുന്ന് പാട്ട് പാടിയ വിദ്യാർത്ഥികളെ എസ്എഫ്‌ഐ പ്രവർത്തകർ വന്ന് തടഞ്ഞതോടെയാണ് പ്രശ്‌നങ്ങൾ തുടങ്ങിയത്. അവിടെയിരുന്ന് പാട്ടുപാടരുതെന്നും ക്ലാസ്സിലേക്ക് പോകണമെന്നും എസ്എഫ്‌ഐ പ്രവർത്തകർ നിർദ്ദേശിച്ചു. പച്ചത്തെറി വിളിച്ചു കൊണ്ടാണ് ഈ ആവശ്യം എസ്എഫ്‌ഐ നേതാക്കൾ ഉന്നയിച്ചത്. തുടർന്നാണ് വാക്കേറ്റമുണ്ടായി. പിന്നീട് പ്രകോപിതരായി എസ്എഫ്‌ഐക്കാർ രണ്ടാം വർഷ ബിരുദ വിദ്യാർത്ഥി അഖിലിനെ മർദ്ദിക്കുകയായിരുന്നു. ഇടിമുറിയിൽ കൊണ്ടുപോയാണ് അഖിലിനെ മർദ്ദിച്ചത്. നെഞ്ചത്ത് കുത്തുകയും ചെയ്തു.\nഇതിനിടയിലാണ് വിദ്യാർത്ഥികളിലൊരാളെ എസ്എഫ്‌ഐ യൂണിറ്റ് ഓഫീസിലേക്ക് കൊണ്ടുപോയാണ് മർദ്ദനം. മർദ്ദനത്തിനിടെയാണ് കത്തികൊണ്ട് കുത്തിപ്പരുക്കേൽപ്പിച്ചത്. ഇയാളെ ആശുപത്രിയിൽ കൊണ്ടുപോകാനുള്ള ശ്രമം എസ്എഫ്‌ഐക്കാർ തടഞ്ഞതോടെയാണ് വിദ്യാർത്ഥികൾ എസ്എഫ്‌ഐ നേതാക്കൾക്കെതിരെ രംഗത്തെത്തിയത്. ഗേറ്റുപൂട്ടിയ എസ്എഫ്‌ഐക്കാർക്കെതിരെ പെൺകുട്ടികൾ അടക്കമുള്ളവർ മുദ്രാവാക്യം വിളിച്ചു കൊണ്ട് രംഗത്തിറങ്ങുകയായിരുന്നു.\nകുത്തേറ്റ രണ്ടാം വർഷ ബിരുദ വിദ്യാർത്ഥി അഖിൽ ഇപ്പോൾ ആശുപത്രിയിൽ ചികിത്സയിലാണ്. അഖിലും എസ്എഫ്‌ഐ പ്രവർത്തകനാണ്. ഇതിനെത്തുടർന്നാണ് എസ്എഫ്‌ഐ അനുഭാവികൾ ഉൾപ്പടെയുള്ള വിദ്യാർത്ഥികൾ പരസ്യമായി പ്രതിഷേധം ആരംഭിച്ചത്. കോളേജിലെ എസ്എഫ്‌ഐ നേതൃത്വത്തിനെതിരെയാണ് ഇവരുടെ പ്രതിഷേധം. സംഭവം റിപ്പോർട്ട് ചെയ്യാനെത്തിയ മാധ്യമപ്രവർത്തകരെയും എസ്എഫ്‌ഐയുടെ നേതൃത്വത്തിൽ തടഞ്ഞുവെച്ചു.\nകുത്തേറ്റ അഖിലിനെ തിരുവനന്തപുരം ജനറൽ ആശുപത്രിയിലെ അത്യാഹിതവിഭാഗത്തിൽ പ്രവേശിപ്പിച്ചിരിക്കയാണ്. ആരോഗ്യനില നിരീക്ഷിച്ചുവരികയാണെന്ന് ഡോക്ടർമാർ പറയുന്നു. അഖിലിന് രണ്ടു കുത്തേറ്റതായും ഒരു മുറിവ് ആഴത്തിലുള്ളതാണെന്നും ഡോക്ടർമാർ പറയുന്നു. അഖിലും ഒരു സംഘം വിദ്യാർത്ഥികളും ചേർന്നാണ് കോളേജിൽ പാട്ടുപാടിയതിന്റെ പേരിൽ ആക്രമണം നടത്തിയതിൽ കടുത്ത പ്രതിഷേധം വിദ്യാർത്ഥികൾക്കിടയിൽ ഉണ്ടായിട്ടുണ്ട്. അതുകൊണ്ട് തന്നെയാണ് എസ്എഫ്‌ഐക്കെതിരെ വിദ്യാർത്ഥികൾ ഒന്നടങ്കം രംഗത്തുവരാൻ കാരണമ\nസംഭവ സ്ഥലത്ത് വൻ പൊലീസ് സന്നാഹം നിലവിലുണ്ടെങ്കിലും കോളജിനകത്തേക്ക് പ്രവേശിച്ചില്ല. വിദ്യാർത്ഥികൾ പ്രതിഷേധവുമായി രംഗത്തിറങ്ങിയെങ്കിലും ഒന്നും നടന്നില്ലെന്ന നിലപാടാണ് പ്രിൻസിപ്പൽ സ്വീകരിച്ചത്. എന്താണ് കാമ്പസിൽ സംഭവിക്കുന്നത എന്ന ചോദ്യത്തിന് ' ഇന്ന് അഡിമിഷന്റെ ലാസ്റ്റ് ഡേറ്റാണ്. സമയമുണ്ടായിരുന്നില്ല. അവിടെ ഇരിക്കുകയായിരുന്നു. ഇതൊന്നും അറിഞ്ഞില്ല ആദ്യം നിങ്ങൾ പുറത്തുപോകൂ. അതാണ് ആദ്യം ചെയ്യേണ്ടത്. മറ്റ് കാര്യം പിന്നീട് അന്വേഷിക്കും. നിങ്ങൾ കാമ്പസ് വിട്ടു പുറത്തുപോകൂ. അല്ലെങ്കിൽ പൊലീസ് കേസ് എടുക്കേണ്ടി വരും. നിങ്ങൾക്ക് പിന്നീട് വന്ന് ചോദിക്കാം. കാര്യം തിരക്കിയ ശേഷം പറയാം. ഇപ്പോൾ പോയ്ക്കോളും. '- എന്നായിരുന്നു പ്രിൻസിപ്പൽ പറഞ്ഞത്.\nനേരത്തെ മാധ്യമപ്രവർത്തകരെ കാമ്പസിൽ നിന്നും പുറത്താക്കാനായി എസ്.എഫ്.ഐ നേതാക്കളെന്ന് ആവശ്യപ്പെടുന്ന ചിലർ എത്തിയിരുന്നു. മാധ്യമപ്രവർത്തകരെ നിർബന്ധപൂർവം പുറത്താക്കാൻ ഇവർ ശ്രമിച്ചിരുന്നു. അതേസമയം എസ്എഫ്‌ഐക്കാർ ആക്രമണ സംഭവത്തിൽ പെട്ടിട്ടുണ്ടെങ്കിൽ അവർ സംഘടനയിൽ ഉണ്ടാകില്ലെന്നാണ് നേതാക്കൾ പറഞ്ഞത്. കഴിഞ്ഞ മൂന്നുവർഷമായി എസ്.എഫ്.ഐയ്ക്കുവേണ്ടി യൂണിവേഴ്‌സിറ്റി കോളജിൽ പ്രവർത്തിച്ചുകൊണ്ടിരിക്കുന്ന വിദ്യാർത്ഥിയാണ് അഖിൽ. അങ്ങനെയുള്ള വിദ്യാർത്ഥിയെ ആക്രമിച്ച സംഭവമാണ് വിദ്യാർത്ഥികളുടെ എതിർപ്പിന് ഇടയാക്കിയത്.


വാഹനപ്പെരുപ്പം; ഗതാഗതക്കുരുക്കിലമർന്ന് താമരശ്ശേരി ചുരം - Janayugom Online\nവാഹനപ്പെരുപ്പം; ഗതാഗതക്കുരുക്കിലമർന്ന് താമരശ്ശേരി ചുരം\nവർധിച്ചു വരുന്ന വാഹനപ്പെരുപ്പം ചുരം യാത്രക്കാരെ ദുരിതത്തിലാക്കുന്നു. മൂന്ന് സംസ്ഥാനങ്ങളെ ബന്ധിപ്പിക്കുന്ന ദേശിയ പാതയാണ് താമരശ്ശേരി ചുരം. വാഹനപ്പെരുപ്പത്തിനനുസരിച്ച് റോഡ് വികസനം സാധ്യമാക്കിയില്ലെങ്കിൽ ചുരം യാത്രക്കാർക്ക് നിത്യദുരിതമായി മാറും. അഞ്ചു വർഷങ്ങൾക്ക് മുമ്പ് ആറ് ചക്ര വാഹനങ്ങളായിരുന്നു ചുരംവഴി കടന്നുപോയിരുന്നുവെങ്കിൽ ഇപ്പോൾ 14–16 ചക്ര വാഹനങ്ങളാണ് ചുരം കയറിപ്പോവുന്നത്. ഇത് ചുരം ഗതാഗതത്തെ സാരമായി ബാധിക്കുന്നു. കരിങ്കല്ലടക്കമുള്ള ക്വാറി ഉൽപ്പന്നങ്ങളും മറ്റും അമ്പത് മുതൽ അറുപത് ടൺവരെ ഭാരം കയറ്റി പതിനാല് പതിനാറ് ചക്ര ചരക്കുലോറികളാണ് ചുരം വഴി സഞ്ചരിക്കുന്നത്.\nവീതി കുറഞ്ഞ വളവുകളിൽ ഇത്തരം വാഹനങ്ങൾ കടന്നുപോവാൻ ഏറെ പ്രയാസപ്പെടുന്നുണ്ട്. വളവിൽ വലിയ വാഹനങ്ങൾ പിറകോട്ട് എടുത്തു മുമ്പോട്ട് എടുക്കുമ്പോഴേക്കും സമയം ഏറെ പിടിക്കും. ഇതുമൂലം ഈ സമയങ്ങളിൽ ഇരു ഭാഗങ്ങളിൽ നിന്നും വരുന്ന വാഹനങ്ങളുടെ നിര വലിയ ഗതാഗതക്കുരുക്കിന് കാരണമാവുകയും അത്യാസന്ന രോഗികളുമായി വരുന്ന വാഹനങ്ങൾ ഗതാഗതക്കുരുക്കിൽപ്പെടുകയും ചെയ്യുന്നു. ചുരത്തിൽ അടിക്കടി ഉണ്ടാവുന്ന വാഹന അപകടങ്ങളും ചുരം യാത്രക്കാരെ പ്രയാസത്തിലാക്കുന്നു.\nദീർഘദൂര യാത്രക്കാരുടെയും വിദ്യാർഥികളുടെയും വിലപ്പെട്ട സമയമാണ് ഇതുമൂലം നഷ്ടപ്പെടുന്നത്. ചുരത്തിലെ വീതി കുറഞ്ഞ വളവുകൾ വീതി കൂട്ടാനുള്ള നടപടി ഇപ്പോഴും കടലാസിലൊതുങ്ങി നിൽക്കുകയാണ്. ചുരം നവീകരണം ഘട്ടങ്ങളായി പൂർത്തീകരിക്കുന്നതിന്റെ ഭാഗമായി 3,5വളവുകൾ വീതികൂട്ടി നവീകരിച്ചെങ്കിലും 6,7,8 വളവുകൾ പഴയ നിലയിൽതന്നെയാണ്. വീതി കൂട്ടുന്നതിന് ആവശ്യമായ സ്ഥലം വനംവകുപ്പിൽ നിന്നും ദേശീയപാത അതോറിറ്റിക്ക് കൈമാറിയിട്ട് നാലു വർഷത്തോളമായി. ഇപ്പോൾ തടസ്സമായി നിൽക്കുന്നത് ആവശ്യമായ ഫണ്ട് അനുവദിക്കാത്തതാണെന്നാണ് അധികൃതർ വ്യക്തമാക്കുന്നത്. കോഴിക്കോട് ജില്ലാ കലക്ടറായിരുന്ന യു വി ജോസിന്റെ നേതൃത്വത്തിൽ ദേശീയപാത ഉദ്യോഗസ്ഥരുടെ വലിയ പരിശ്രമത്തിന്റെ ഫലമായാണ് വനം പരിസ്ഥിതി മന്ത്രാലയത്തിൽ നിന്നും ആവശ്യമായ സ്ഥലം വിട്ടു കിട്ടിയത്. ഏകദേശം അറുപത് കോടിയോളം രൂപ 6,7,8 വളവുകളുടെ നവീകരണത്തിന് വേണ്ടിവരുമെന്നാണ് കണക്കാക്കുന്നത്. എത്രയുംവേഗം ചുരം നവീകരണ പ്രവൃത്തികൾ തുടരുന്നതിനായി കോഴിക്കോട്, വയനാട് ജില്ലാ കലക്ടർമാരും ബന്ധപ്പെട്ടവരും പദ്ധതി പൂർത്തീകരണത്തിനായി ശ്രമിക്കണമെന്നാണ് ചുരം യാത്രക്കാരുടെ ആവശ്യം.\nEnglish Summary: Traffic congestion at Thamarassery pass


സൗതാമ്പ്ടൺ എഫ് എ കപ്പ് സെമി ഫൈനലിൽ | Fanport | FA Cup News Malayalam\nWednesday, Apr 14, 2021 11:07 PM\nHome Football FA Cup സൗതാമ്പ്ടൺ എഫ് എ കപ്പ് സെമി ഫൈനലിൽ\nസൗതാമ്പ്ടൺ എഫ് എ കപ്പ് സെമി ഫൈനലിൽ\nMarch 20, 2021 - 8:08 PM\nഇത്തവണത്തെ എഫ് എ കപ്പ് സെമി ഫൈനലിൽ എത്തുന്ന ആദ്യ ടീമായി സൗതാമ്പ്ടൺ മാറി. ഇന്ന് നടന്ന മത്സരത്തിൽ ബൗണ്മതിനെ ആണ് സൗതാമ്പ്ടൺ പരാജയപ്പെടുത്തിയത്. ചാമ്പ്യൻഷിപ്പ് ക്ലബിനെ എവേ ഗ്രൗണ്ടിൽ നേരിട്ട സൗതാമ്പ്ടൺ എതിരില്ലാത്ത മൂന്നു ഗോളുകൾക്കാണ് വിജയിച്ചത്. ഇരട്ട ഗോളുകളുമായി റെഡ്മോണ്ട് ആണ് ഇന്ന് സൗതാമ്പ്ടന്റെ വിജയ ശില്പി ആയത്. ഒരു അസിസ്റ്റും റെഡ്മൊണ്ട് നൽകി.\n37ആം മിനുട്ടിൽ ഡിജെനെപോയുടെ ഗോൾ ഒരുക്കിയത് റെഡ്മൊണ്ട് ആയിരുന്നു. റെഡ്മൊണ്ട് മധ്യനിരയിൽ നിന്ന് ബോൾ എടുത്ത് മുന്നേറി ഒരു ത്രൂ പാസിലൂടെ ഡിജെനെപോയെ കണ്ടെത്തുക ആയിരുന്നു. 45, 59 മിനുട്ടുകളിൽ ആയിരുന്നു റെഡ്മൊണ്ടിന്റെ ഗോളുകൾ. നിരാശയാർന്ന സീസണിൽ ഒരു ആശ്വാസമാണ് സൗതാമ്പ്ടണ് ഈ എഫ് എ കപ്പ് യാത്ര.\nPrevious articleസെമിയില് സിന്ധുവിന് കാലിടറി\nNext articleഹര്‍ലീന് ഡിയോളിന് അര്‍ദ്ധ ശതകം, ദക്ഷിണാഫ്രിക്കയ്ക്കെതിരെ ആദ്യ ടി20യില് 130 റണ്‍സ് നേടി ഇന്ത്യ


UNEDITEDWRITINGS: പക്ഷേ, നിങ്ങളുടെ പേര് പ്രസക്തമാണ്\nപക്ഷേ, നിങ്ങളുടെ പേര് പ്രസക്തമാണ്\nപക്ഷേ, നിങ്ങളുടെ പേര്\nസാംസ്കാരിക വിമർശകനും പ്രഭാഷകനും ചിന്തകനുമായ കെ.ഇ.എൻ സംസാരിക്കുന്നു^ വർത്തമാനകാലത്തിെൻറ പ്രതിസന്ധികെളപ്പറ്റി, ഫാഷിസ്റ്റ് വിരുദ്ധ പോരാട്ടങ്ങളെപ്പറ്റി, തെൻറ തന്നെ ഇന്നലെകളെപ്പറ്റി. ആത്മീയത, ഇടതുപക്ഷം, സാംസ്കാരിക ഇടപെടലുകൾ എന്നിവയെക്കുറിച്ചുള്ള തെൻറ പുതിയ ചിന്തകളും അദ്ദേഹം പങ്കുവെക്കുന്നു.\nകെ.ഇ.എൻ / ആർ.കെ. ബിജുരാജ്\nചിത്രങ്ങൾ: പി. അഭിജിത്ത്\nനിങ്ങളുടെ നിശ്ശബ്ദത നിങ്ങളെ തെറ്റുകാരനാക്കും; തെറ്റിദ്ധരിക്കാനുമിടയാക്കും. നിശ്ശബ്ദത മാത്രമല്ല, നിങ്ങളുടെ ശബ്ദവും. നിശ്ശബ്ദതയെ ഭേദിച്ച ശബ്ദവും നിലപാടുംകൊണ്ട് പല കോണുകളിൽനിന്ന് പഴികേൾക്കേണ്ടിവരുന്ന ചിന്തകനും സാംസ്കാരിക പ്രവർത്തകനുമാണ് കെ.ഇ.എൻ. ഒരു കൂട്ടർക്ക് കെ.ഇ.എൻ കമ്യൂണിസ്റ്റാണ്, ചിലർക്ക് മുസ്ലിം പക്ഷവാദി, മറ്റ് ചിലർക്ക് ഫാഷിസ്റ്റ് വിരുദ്ധ സാംസ്കാരിക പ്രവർത്തകൻ. വേറെ ചിലർക്ക് കെ.ഇ.എൻ ആർക്കൊപ്പമെന്നതിൽ സംശയം. ഹിന്ദുത്വഫാഷിസം ശക്തമാകുന്ന കാലഘട്ടത്തിൽ ഓരോ ചിന്തകനും ഓരോ സാംസ്കാരിക പ്രവർത്തകനും ഒരുതരത്തിലല്ലെങ്കിൽ മറ്റൊരുതരത്തിൽ ഈ സ്വത്വപ്രതിസന്ധിയിലൂടെയാണ് കടന്നുപോകുന്നത്.\nഅഞ്ചുപതിറ്റാണ്ടായി കേരളത്തിെൻറ സാംസ്കാരിക മണ്ഡലത്തിൽ കെ.ഇ.എൻ സജീവമാണ്. പ്രഭാഷകൻ, എഴുത്തുകാരൻ, വിമർശകൻ, പുരോഗമന കലാ സാഹിത്യ സംഘം സെക്രട്ടറി, അധ്യാപകൻ എന്നിങ്ങനെ പലതരത്തിൽ അദ്ദേഹം ശ്രദ്ധേയനാണ്. ശരിഅത്ത് വിവാദകാലത്ത് ഇടതുപക്ഷത്തുനിന്ന് അദ്ദേഹം പ്രതിരോധം തീർത്തു. പിന്നീട് വരാൻ പോകുന്ന ഹിന്ദുത്വഫാഷിസ്റ്റ് കാലത്തെപ്പറ്റി മുന്നറിയിപ്പ് നൽകി. സി.പി.എമ്മിലെ അന്തശ്ഛിദ്രങ്ങളുടെ കാലത്ത് നിശ്ശബ്ദനാകാതെ പ്രതികരിച്ചു. കെ.ഇ.എൻ ഇപ്പോൾ ഫാഷിസത്തെ ചെറുക്കാനുള്ള പോരാട്ടങ്ങൾക്കൊപ്പമാണ്. കോഴിക്കോട് ഫാറൂഖ് കോളജ് അധ്യാപക ജോലിയിൽനിന്ന് വിരമിച്ച അദ്ദേഹമിപ്പോൾ തുടർച്ചയായിതന്നെ ജനങ്ങൾക്കിടയിൽ സഞ്ചരിച്ച് രാഷ്ട്രീയ ആപത്തുകളെക്കുറിച്ചും പ്രതിവിധികളെക്കുറിച്ചും സംസാരിക്കുന്നു.\n‘സ്വർഗം നരകം പരലോകം’, ‘ഇരകളുടെ മാനിഫെസ്റ്റോ’, ‘ഇത്രയുമല്ല സംഭവിച്ചത്’, ‘കറുപ്പിെൻറ സൗന്ദര്യശാസ്ത്രം’, ‘ഖുത്ബുദ്ദീൻ അൻസാരി സംസാരിക്കുന്നു’, ‘ഗുജറാത്തിൽ നിന്ന് ഒറീസയിലേക്ക്’ തുടങ്ങിയ മുപ്പതോളം കൃതികളുടെ രചയിതാവാണ്. ഭാര്യ: എ.പി. സബിത. എം.ടെക് വിദ്യാർഥിയായ മെനിനോ ഫ്രൂട്ടോയാണ് ഏക മകൻ.\nരാഷ്്ട്രീയം, ഇടപെടലുകൾ, വർത്തമാനകാലം, ഫാഷിസം എന്നിവയെക്കുറിച്ച് നിലപാടുകൾ കൂടുതൽ വ്യക്തമാക്കുകയാണ് കെ.ഇ.എൻ ഈ സംഭാഷണത്തിൽ. ഒപ്പം തെൻറ തന്നെ ജീവിതത്തെയും കടന്നുവന്ന വഴികളെക്കുറിച്ചും സംസാരിക്കുന്നു.\nഒരു അഭിമുഖത്തിന് നല്ല തുടക്കമാകില്ലെന്ന് അറിയാമെങ്കിലും ചോദിക്കട്ടെ, ഈ ഫാഷിസ്റ്റ് കാലത്ത് വലിയ പ്രതിരോധം തീർക്കേണ്ട കെ.ഇ.എന്നെ സി.പി.എം പൊതുവേദികളിലൊന്നും വേണ്ടത്ര കാണുന്നില്ലല്ലോ? ബോധപൂർവം ഒഴിവാക്കപ്പെടുന്നതാണോ?\nഒരു സാംസ്കാരിക പ്രവർത്തകൻ, സാംസ്കാരിക വിമർശകൻ എന്ന തലത്തിൽ എെൻറ പരമാവധി ഉൗർജം പ്രഭാഷണത്തിനും പ്രഭാഷണത്തോടനുബന്ധിച്ച യാത്രകൾക്കും വേണ്ടിയാണ് ഞാൻ ചെലവിടുന്നത്. എല്ലാ ജില്ലകളിലും നഗരകേന്ദ്രങ്ങളിൽ മാത്രമല്ല, ഗ്രാമത്തിെൻറ ഉൾഭാഗത്തും സാംസ്കാരിക പരിപാടികളിൽ ഞാൻ നിരന്തരമായി പങ്കെടുത്തുകൊണ്ടിരിക്കുകയാണ്. ഈ മാസംതന്നെ, നമ്മൾ സംസാരിക്കുന്ന ഈ 14ാം തീയതിവരെയുള്ള ദിവസങ്ങളിൽ 12 പ്രസംഗങ്ങൾ നടത്തിക്കഴിഞ്ഞു. ഇനിവരുന്ന എല്ലാ ദിവസങ്ങളിലും പ്രസംഗങ്ങളുണ്ട്. ജനകീയ പ്രഭാഷണങ്ങളാണ് അധികവും നടത്തിക്കൊണ്ടിരിക്കുന്നത്. കൂടാതെ സമയം കിട്ടുമ്പോൾ അക്കാദമിക്കായ പ്രസംഗങ്ങളും നടത്തുന്നു. ആദ്യ പരിഗണന ജനകീയ പ്രഭാഷണങ്ങൾക്കാണ്. ജനകീയ ആശയപ്രചാരണ പ്രഭാഷണവും ഒരു അക്കാദമിക് പ്രഭാഷണവും വന്നാൽ ആദ്യ പരിഗണന ജനകീയ പ്രഭാഷണത്തിനാണ്. പക്ഷേ, നിങ്ങളുടെ ചോദ്യം ശൂന്യതയിൽനിന്ന് രൂപപ്പെട്ടുവന്നതല്ല. ഈ ചോദ്യത്തിന് ഒരു വസ്തുനിഷ്ഠ പശ്ചാത്തലമുണ്ട്. ഇടതുപക്ഷ കാഴ്ചപ്പാട് പങ്കുവെക്കുന്ന ചിലർക്ക് പലപ്പോഴും അസ്വീകാര്യമാകുന്ന ഒരുപാട് ചിന്തകൾ ഞാൻ പങ്കുവെക്കുന്നുണ്ട്. അത് സ്വാഭാവികമായും ചിലർക്ക് പ്രശ്നങ്ങളുണ്ടാക്കുന്നുണ്ട്. ഒരു പ്രഭാഷണം എന്നു പറഞ്ഞാൽ കേൾക്കുന്നവരുടെ അകത്ത് ചുഴികളുണ്ടാക്കണം. പുറമെ ഉരസിപ്പോകുന്ന ഇക്കിളിയായി പ്രഭാഷണം ഒതുങ്ങാൻ പാടില്ല. ഓരോ പ്രഭാഷണവും ഓരോ അർഥത്തിൽ പ്രകോപനമുണ്ടാക്കണം. അത്തരം പ്രകോപനങ്ങളെ അഭിമുഖീകരിക്കാൻ പ്രയാസമുള്ള ആളുകളെ സംബന്ധിച്ചിടത്തോളം പലപ്പോഴും ഞാൻ ഒഴിവാക്കപ്പെടും. എല്ലായിടത്തും പ്രഭാഷണത്തിന് എന്നെതന്നെ വിളിക്കണം എന്നു കരുതുന്നയാൾ നല്ല പ്രഭാഷകനല്ല. മറിച്ച്, നമ്മുടെ കാലത്ത് അനിവാര്യമായി അവതരിപ്പിക്കപ്പെടേണ്ട ആശയങ്ങൾ അവതരിപ്പിക്കാൻ ആയിരക്കണക്കിന് ആളുകളെ എല്ലാ സ്ഥലത്തും അവതരിപ്പിക്കുകയെന്നതാണ് പ്രധാനം. ഞാനീ പ്രശ്നത്തെ വ്യക്തിപരമായിട്ടല്ല കാണുന്നത്. നമ്മുടെ കാലത്ത് അനിവാര്യമായി അവതരിപ്പിക്കപ്പെടേണ്ട ചില ആശയങ്ങൾക്ക് അത് അർഹിക്കുന്ന തരത്തിലുള്ള പരിഗണന ഉണ്ടാകുന്നില്ല എന്നതാണ് എന്നെ അലട്ടുന്നത്. എന്നെ മാത്രമല്ല, ഫാഷിസ്റ്റ് വിരുദ്ധ ആശയപ്രചാരണം നടത്തുന്ന മറ്റുള്ള ആളുകളെകൂടി ഉൾക്കൊണ്ടാണ് ഞാൻ പറയുന്നത്. ഒരു സാംസ്കാരിക പ്രവർത്തകൻ എന്ന നിലയിൽ ഞാൻ വളരെ ആശങ്കാകുലനാണ്. ചോദ്യം ഇടതുപക്ഷ വേദികളിൽനിന്ന് ഒഴിച്ചുനിർത്തപ്പെടുന്നുണ്ടോ എന്നതാണ്. ഒഴിച്ചുനിർത്തപ്പെടുന്നുണ്ടോ, ഇല്ലയോ എന്ന് ആലോചിക്കാൻ കഴിയാത്ത തരത്തിൽ നിരന്തരം പ്രഭാഷണങ്ങളിൽ വ്യാപൃതനാണ് ഞാൻ. ആശയപ്രചാരണത്തിന് ഇടതുപക്ഷ വേദികളിലും ഇടതുപക്ഷേതര വേദികളിലും പങ്കെടുക്കുന്നുണ്ട്. ചില സന്ദർഭങ്ങളിൽ ഇടതുപക്ഷ വിരുദ്ധ വേദികളിലും പങ്കെടുക്കുന്നു. എന്നെ സംബന്ധിച്ചിടത്തോളം കൂടുതൽ പ്രഭാഷണം നടത്താൻ കഴിയാത്ത വിധത്തിൽ ഞാൻ തിരക്കിലാണ്. വ്യക്തികേന്ദ്രീകൃതമായി ഈ വിഷയം ആലോചിക്കേണ്ടതില്ലെന്നാണ് തോന്നുന്നത്. എെൻറ ഇടപെടൽ എന്നത് എന്നിൽ തുടങ്ങി എന്നിൽ അവസാനിക്കുന്നതല്ല. അത് നടന്നുകൊണ്ടിരിക്കുന്ന സാംസ്കാരിക പ്രവർത്തനത്തിെൻറ ഒരു ഭാഗം മാത്രമാണ്.\nപ്രസംഗവേദികളിൽ താങ്കൾ സജീവമല്ല എന്നല്ല പറയാൻ ശ്രമിച്ചത്. എം.എൻ. വിജയനെപ്പോലെ, അദ്ദേഹത്തിന് പകരമായി സി.പി.എം സംസ്ഥാന തലത്തിൽ ഉയർത്തിക്കാട്ടുമെന്ന് ഒരു ഘട്ടത്തിൽ പലരും കരുതിയ താങ്കൾ ഇപ്പോൾ അത്ര ആഘോഷിക്കപ്പെടുന്നില്ല എന്നതാണ്? ചെറിയ വേദികളിലേക്ക് മാത്രം ഒതുങ്ങുന്നു..?\nഎം.എൻ. വിജയൻമാഷ് എം.എൻ. വിജയൻ മാഷാണ്. മാതൃകകളില്ലാത്തൊരു മാതൃകയായാണ് മാഷെ ഞാൻ കാണുന്നത്. ആഘോഷിക്കപ്പെടുന്നതിലല്ല, ആക്രമിക്കപ്പെടുന്നതിലാണ് ഇന്ന് സാംസ്കാരികപ്രഭാഷകർ സന്തോഷിക്കേണ്ടത്. ചെറിയ വേദികളും പ്രസക്തമാണ്. സംസ്ഥാന അടിസ്ഥാനത്തിലുള്ള വേദികളിലും ഞാൻ തുടർച്ചായി പങ്കെടുത്തുകൊണ്ടിരിക്കുന്നുണ്ട്. സി.ഐ.ടി.യു, ഡി.വൈ.എഫ്.ഐ പോലുള്ള സംഘടനകളുടെ സംസ്ഥാനതല ക്ലാസുകളിൽ ഞാൻ പങ്കെടുക്കുന്നുണ്ട്. എം.എൻ. വിജയൻ മാഷിനെപ്പറ്റി പറഞ്ഞു. മാഷ് കേരളത്തിലുടനീളം ശ്രദ്ധിക്കപ്പെടുന്ന മഹാ സാന്നിധ്യമായിരുന്നു. അതിലേക്ക് മാഷ് എത്തുന്ന രണ്ട് ഘട്ടമുണ്ട്. മാഷ് ബ്രണ്ണൻ കോളജിൽ അധ്യാപകനായിരുന്ന ഒരു കാലമുണ്ട്. അധ്യാപകൻ എന്ന നിലയിലുള്ള ഒന്നാം ഘട്ടം സർഗാത്മകമായ മൗനത്തിലാണ് മാഷ് വ്യാപൃതനായത്. ആ മൗനം നിരവധിപേരെ മാഷിലേക്ക് അടുപ്പിച്ച് നിർത്തിയ സ്നേഹാർദ്രമായ മൗനമായിരുന്നു. അതിെൻറ തുടർച്ചയാണ് മാഷിെൻറ പ്രഭാഷണങ്ങൾ. അത് അതിലും വലിയ മൗനങ്ങളായിരുന്നു, സ്നേഹമായിരുന്നു. ആ പ്രഭാഷണത്തിെൻറ ആവിഷ്കാരമെന്ന നിലയിൽ പു.ക.സയുടെ പ്രസിഡൻറായി മാഷ് വരുന്നു. മാഷി\nെൻറയൊപ്പം അതേ സംഘടനയുടെ പ്രവർത്തകനെന്നനിലയിൽ ഞാനും നിരവധി വേദികളിൽ സംസാരിച്ചിരുന്നു. അതിൽ ചില വേദികളിൽ മാഷ് വളരെ കുറച്ചുപേരോടാണ് സംസാരിച്ചിരുന്നത്. ഒരിക്കൽ സംസ്ഥാനതല ജാഥ വിഴിഞ്ഞത്ത് എത്തിയത് ഉച്ച സമയത്താണ്. വലിയ കേൾവിക്കാരല്ല, പരന്നുകിടക്കുന്ന വിജനതയാണ് മുന്നിലുള്ളത്. പക്ഷേ, മാഷ് അവിടെ സംസാരിച്ചു. അതെെൻറ ജീവിതത്തിൽ വലിയ ഉൾക്കാഴ്ച നൽകിയ സംഭവമാണ്. അതുവരെ കസേരകളിൽ അച്ചടക്കത്തോടെയിരിക്കുന്ന വലിയ സദസ്സിനോട് സംസാരിക്കുകയെന്നതായിരുന്നു എെൻറ അബോധത്തിലുണ്ടായിരുന്ന നല്ല പ്രസംഗം. ആളില്ലാത്ത സ്ഥലത്ത് എന്തിനാണ് സംസാരിക്കുന്നത് എന്ന തോന്നലും ഉണ്ടായിരുന്നു. അത് പൊളിച്ചത് വിജയൻ മാഷാണ്. നമ്മൾ നമ്മുടെ ദൗത്യം നിർവഹിക്കുന്നു. ഞാൻ പറയുന്നത് ഒരു ഘട്ടത്തിൽ വിജയൻ മാഷ് ബ്രണ്ണൻ കോളജിൽ ബഹുജനാടിസ്ഥാനത്തിൽ അറിയപ്പെടാതെ കഴിഞ്ഞു. പിന്നെ ലോകം മുഴുവനുമുള്ള മലയാളികൾ അറിയുന്ന രീതിയിൽ മാഷ് വളർന്നു. അത് സത്യത്തിൽ മാഷിെൻറ പ്രതിഭയുടെ പശ്ചാത്തലത്തിൽ മാത്രം നമ്മൾ അപഗ്രഥിച്ചാൽ വ്യക്തമാവാത്ത കാര്യമാണ്. മാഷ് മൗനത്തിൽ കഴിഞ്ഞ കാലത്തും മാഷിൽ വലിയ പ്രതിഭയുണ്ടായിരുന്നു. അധികം പേർ അത് അറിയുന്നില്ല. പക്ഷേ, അതേ പ്രതിഭയാണ് വലിയ സാധ്യതയായി മാറുന്നത്. പറഞ്ഞുവരുന്നത് ഒരു പ്രഭാഷകൻ ചില സമയങ്ങളിൽ ജനങ്ങളുടെയും അദ്ദേഹത്തിെൻറ സംഘടനയുടെയും പ്രതീക്ഷകൾക്ക് അപ്പുറത്തേക്ക് വളരുന്നതും മറ്റുസമയങ്ങളിൽ വളരാതിരിക്കുന്നതും നിരവധി സാമൂഹിക അവസ്ഥകളുമായി ബന്ധപ്പെട്ട് പരിശോധിക്കേണ്ട കാര്യമാണ് എന്നാണ്.\nഒറ്റക്ക് ചില പ്രതിരോധങ്ങളായി താങ്കളുടെ പ്രവർത്തനം മാറുന്നുണ്ടോ?\nഞാനുൾെപ്പടെ സാംസ്കാരിക രംഗത്തു പ്രവർത്തിക്കുന്ന പലരും മധ്യവർഗത്തിൽ പെട്ടവരാണ്. മെച്ചപ്പെട്ട ജീവിത സൗകര്യങ്ങൾ അനുഭവിച്ചുകൊണ്ടിരിക്കുന്നവരാണ്. പക്ഷേ, സൗകര്യത്തിനുമെല്ലാം അപ്പുറത്ത് അസംതൃപ്തിയുടെ കനൽ ഉള്ളിൽ കത്തിക്കൊണ്ടിരിക്കുന്നുണ്ട്. ഇന്നത്തെ സാമൂഹിക അവസ്ഥ ഭീതിജനകമാണ്. ഈ അവസ്ഥയിൽ വ്യത്യസ്ത ജനാധിപത്യ ഇടപെടലുകൾ ഉണ്ട്, ഇടതുപക്ഷത്തിെൻറ ഇടപെടലുകൾ ഉണ്ട്. പുരോഗമന കലാസാഹിത്യസംഘം ഉണ്ട്. അതി\nെൻറ ഒരു ഭാഗമെന്ന നിലക്കാണ് ഞാൻ എന്നെ കാണുന്നത്. അങ്ങനെ വരുമ്പോഴും ഓരോരുത്തർക്കും എന്തുചെയ്യാൻ കഴിയുമെന്നത് പ്രസക്തമാണ്. അടുത്തിടെ ഒരു പുസ്തകം വീണ്ടും വായിച്ചപ്പോൾ മുമ്പില്ലാത്തവിധം ഉൗർജം അനുഭവപ്പെട്ടു. അത് ‘ആൻറിഗണി’ എന്ന നാടകമാണ്. ആ നാടകം മുമ്പ് അസ്തിത്വപ്രശ്നങ്ങളുടെ രീതിയിൽ കാണുകയും അങ്ങനെ പലതരത്തിൽ സ്വാധീനിക്കുകയും ചെയ്തിരുന്നു. വീണ്ടും ആ നാടകം വായിച്ചപ്പോൾ എെൻറ ആശങ്കകൾ ഒരു പരിധിവരെ മാറ്റുന്ന ഉൗർജം നൽകി. നാടകത്തിൽ ആൻറിഗണി സഹോദരൻ പോളിനോസിസിെൻറ മൃതദേഹം മറവ് ചെയ്യാൻ നടത്തുന്ന ശ്രമമുണ്ട്. രാജ്യേദ്രാഹിയെന്ന് മുദ്രകുത്തിയ പോളിനോസിസിെൻറ മൃതദേഹം മറവ് ചെയ്യാതെ കഴുകന്മാർക്ക് ക്രയോൺ എന്ന അധികാരി വിട്ടുകൊടുക്കുന്നു. ശവശരീരം മറവുചെയ്യാതിരിക്കാൻ ശക്തമായ പാറാവ് ഏർപ്പെടുത്തിയപ്പോൾ ആൻറിഗണി തനിച്ച് മൃതദേഹം മറവ് ചെയ്യാൻ ശ്രമിക്കുന്നു. അത് പിടിക്കപ്പെടുന്നു. ക്രയോൺ പലതരത്തിൽ ആൻറിഗണിയെ പ്രലോഭിപ്പിക്കാൻ ശ്രമിക്കുന്നു. ഭീഷണിപ്പെടുത്തുന്നു. ക്രയോൺ ചോദിക്കുന്നുണ്ട്, ആൻറിഗണി നീ വിചാരിക്കുന്നുണ്ടോ ആയിരക്കണക്കിനുള്ള എെൻറ പട്ടാളക്കാരെ മറികടന്ന് മൃതദേഹം മറവുചെയ്യാൻ കഴിയുമെന്ന്. അപ്പോൾ ആൻറിഗണി പറയുന്നു: ഒരു കാര്യം എനിക്കറിയാം. ഒരാൾക്ക് ചെയ്യാൻ കഴിയുന്നത് അയാൾ ചെയ്താൽ, ഒരുപക്ഷേ, അതുപോലെ മറ്റുള്ളവരും ചെയ്യാൻ തുടങ്ങിയാൽ ക്രയോൺ നിെൻറ അധികാരം നിലനിൽക്കാൻ പോകുന്നില്ല. ഇതു മുമ്പ് വായിച്ചതാണ്. പക്ഷേ, പലരും പിൻവലിഞ്ഞുകൊണ്ടിരിക്കുന്ന ഈ കാലത്ത് ആ നാടകം വായിക്കുമ്പോൾ വലിയ ആവേശം ലഭിക്കും. അരാഷ്ട്രീയ കല വലിയൊരു പ്രതിരോധമൊരുക്കും.\nപലരും പിൻവലിയുന്ന കാലമെന്ന് പറഞ്ഞു, കൂടുതൽ വ്യക്തമാക്കാമോ?\nശരീഅത്ത് സംവാദത്തിെൻറ കാലത്ത് ’80കളുടെ പകുതിയിൽ കേരളത്തിലെ എല്ലാ സ്ഥലങ്ങളിലും ഞാൻ തുടർച്ചയായി പ്രഭാഷണം നടത്തുകയും വലിയതരത്തിലുള്ള അംഗീകാരം നേടുകയും ചെയ്തു. ഇസ്ലാം മതത്തിലെ അന്ധവിശ്വാസങ്ങൾക്കും അനാചാരങ്ങൾക്കുമെതിരെ പ്രചാരണം ഞാൻ നടത്തി. ഹമീദ് ചേന്ദമംഗലൂർ, അത്തിക്കായ് മൗലവി, കാപ്പാട് അബ്ദുള്ളലി മാഷ് തുടങ്ങിയവർ ഒക്കെ നിർവഹിച്ചത് അക്കാലത്തെ പ്രധാനപ്പെട്ട ദൗത്യമാണ്. ആ കാലഘട്ടം അവസാനിച്ചതോടെ അത് തീരുന്നു. പക്ഷേ, ’90 കളിൽ എത്തുമ്പോൾ ചോദ്യത്തിെൻറ അന്തരീക്ഷം കൃത്യമായി മാറുന്നു. ’90കളിൽ എത്തുമ്പോഴാണ് പ്രത്യേകിച്ച് ബാബരി മസ്ജിദിെൻറ തകർച്ചയെ തുടർന്ന് എെൻറ ജീവിതത്തിൽ വഴിത്തിരിവുണ്ടാകുന്നത്. അതായത് ’80കളിൽ മുസ്ലിം യാഥാസ്ഥിതികത്വത്തിനെതിരെ വിട്ടുവീഴ്ചയില്ലാത്ത സമരം അനിവാര്യമായിരുന്നു. ഞാൻ അത് നിർവഹിച്ചു. അന്ന് നമ്മുടെ പൊതുബോധം എന്നെയെടുത്ത് തലയിൽ വെക്കുകയുണ്ടായി. ’90കളിൽ ഹിന്ദുത്വഫാഷിസം വലിയ വിപത്തായി വളരുകയാണ് എന്ന് അന്നത്തെ അനുഭവത്തിെൻറ അടിസ്ഥാനത്തിൽ തിരിച്ചറിഞ്ഞു. അന്ന് ഞാൻ പു.ക.സയുടെ കോഴിക്കോട് ജില്ല സെക്രട്ടറിയാണ്. കെ.എസ്. ഹരിഹരനാണ് ജോയൻറ് സെക്രട്ടറി. ഫാഷിസം വളരുന്നതിനെപ്പറ്റിയുള്ള ഉത്കണ്ഠകൾ സാഹിത്യസംഘത്തിനകത്തും ജനാധിപത്യവാദികൾക്കുള്ളിലും രൂപപ്പെട്ടുവന്നു. ഞങ്ങൾ രണ്ടുപേരും അടുത്ത സുഹൃത്തുക്കളെന്ന നിലയിൽ ആ ഉത്കണ്ഠകൾ പങ്കിട്ടു. അതിെൻറ പശ്ചാത്തലത്തിൽ രൂപപ്പെട്ടതാണ് ‘ഹിന്ദുത്വത്തിെൻറ രാഷ്ട്രീയ പരിണാമം’ എന്ന പുസ്തകം. ആ പുസ്തകത്തോട് കൂടിയാണ് സാമാന്യബോധത്തിന് ഞാൻ അത്ര സ്വീകാര്യനല്ലാതായി തീരുന്നത്. അതൊരു വഴിത്തിരിവാണ്. പല സുഹൃത്തുക്കളും ഇത്രയൊക്കെ ഞാൻ സംഘ്പരിവാറിനെതിരെ പറയേണ്ടതുണ്ടോ എന്ന സംശയം പ്രകടിപ്പിക്കുന്നുണ്ട്. സംഘ്പരിവാറിെൻറ പ്രതിലോമ ആശയത്തിന് എത്രത്തോളം പ്രഹരശേഷിയുണ്ട് എന്ന് മനസ്സിലാക്കുന്നതിൽ ജനാധിപത്യവാദികളിൽ പലരും ദയനീയമാംവിധം പരാജയപ്പെട്ടു. പലരും വർഗീയതയെക്കുറിച്ചുള്ള പഴയ വിശകലനത്തിെൻറ ലോകത്ത് നിന്നു. അങ്ങനെ അവർ പിറകോട്ട് പോയപ്പോഴാണ് അതുവരെ മുസ്ലിം യാഥാസ്ഥിതികത്വത്തോട് നിലപാട് എടുത്ത ഞാനുൾെപ്പടെയുള്ള ആളുകൾ മുന്നിലേക്ക് വരേണ്ട വസ്തുനിഷ്ഠസാഹചര്യം വന്നത്. ഞാനുൾെപ്പടെയുള്ളവർ മുന്നോട്ടുവന്നു. മുന്നോട്ടുവന്നതിനെ അഭിവാദ്യംചെയ്യാൻ ജനാധിപത്യ മതനിരപേക്ഷ കാഴ്ചപ്പാട് പുലർത്തുന്ന പലർക്കും വേണ്ടത്ര കഴിയാതെ പോയി. സാംസ്കാരികചരിത്രത്തിൽ ഇന്നും തുടരുന്ന പ്രതിസന്ധിയായിട്ടാണ് ഞാൻ അതിനെ കാണുന്നത്. മത വിമർശനത്തിന് പിന്തുണനൽകുന്നവർപോലും സവർണപ്രത്യയശാസ്ത്രത്തിന് എതിരായ വിമർശനത്തിന് പിന്തുണ നൽകുന്നില്ല. മതംമാറുന്നതിനെക്കാൾ പാടാണ് പലവിധത്തിൽ നാം സ്വാംശീകരിച്ചിട്ടുള്ള സവർണ പ്രത്യയശാസ്ത്രത്തിൽനിന്ന് പുറത്തുകടക്കുക എന്നത്. അങ്ങനെ മതം മാറിയയാൾ വല്ലാതെ വിമർശിക്കപ്പെടും. ’90കൾക്കുേശഷമാണ് ഈ പ്രതിസന്ധി. ശരീഅത്ത് കാലത്ത് ഞാൻ നടത്തിയ പല പ്രസംഗങ്ങളും വിമർശനപരമായി അപനിർമിച്ചാൽ അതിൽ പലതിലും ഈ സവർണതയുണ്ടായിരുന്നുവെന്ന് കാണാം. സാമാന്യമായി അന്നത്തെ പോരാട്ടം യാഥാസ്ഥിതികതക്ക് എതിരായിരുന്നു. ആ ശരി ഇന്നും ശരിയായി തുടരുന്നു. അതേസമയം അതിനുവേണ്ടി അവതരിപ്പിച്ച രീതികൾ, കാര്യങ്ങൾ എന്നിവയിലൊക്കെത്തന്നെ തിരിച്ചറിയപ്പെടാത്ത സവർണ ആശയങ്ങൾ അടങ്ങിയിരുന്നു. സവർണ ആശയങ്ങളെ സ്വാംശീകരിച്ചുകൊണ്ട് നടത്തിയ വിമർശനങ്ങളായതുകൊണ്ടാവണം അന്ന് അത് അത്ര സ്വാഗതം ചെയ്യപ്പെട്ടത്. പിന്നീട് നടത്തിയത് അതിലും തീർത്തും വ്യത്യസ്തമായ ഇടപെടലാണ്. മുസ്ലിം സമുദായത്തിലെ ‘പുരോഗമന’വാദികൾ ഇസ്ലാം മതത്തിലെയും സമുദായത്തിലെയും യാഥാസ്ഥിതികത്വത്തെ വിമർശിക്കണം. ഹിന്ദുപുരോഗമനവാദികൾ ഹിന്ദുമതത്തിലെ പ്രശ്നങ്ങൾ വിമർശിക്കണം. ഇങ്ങനെയൊരു അദൃശ്യമായ വിഭജനം സാംസ്കാരിക വിമർശനത്തിെൻറ ലോകത്ത് നിലനിൽക്കുന്നുണ്ട്. അത് തകർത്തു എന്നിടത്താണ് ഞാൻ സ്വയം അഭിമാനിക്കുന്ന കാര്യം. ബാബരി മസ്ജിദ് തകർത്ത കാലത്ത് എൻ.വി.പി. ഉണിത്തിരി മാഷും ബിഷപ് പൗലോസ് മാർ പൗലോസും ഞാനുമായിരുന്നു മിക്ക വേദികളിലെയും മൂന്ന് പ്രഭാഷകർ. ഈ മൂന്നുപേരെ വിളിച്ചതും കൃത്യമായിരുന്നു. ഉണിത്തിരി മാഷ് ബാബരി മസ്ജിദ് തകർത്തതിനെപ്പറ്റി സംസാരിക്കും. ഞാൻ സംസാരിക്കുക ഇസ്ലാംമതത്തിലെ ശരീഅത്ത് പോലുള്ള കാര്യങ്ങളാവും. മറ്റയാൾ ക്രിസ്തുമതത്തിെൻറ യാഥാസ്ഥിതികത്വത്തെ വിമർശിക്കും. പക്ഷേ, അക്കാലത്തുതന്നെ ഞാൻ സാമാന്യബോധത്തിലെ വിഭജനതലങ്ങൾക്ക് പരിക്കേൽപിച്ചു. ഉണിത്തിരിമാഷിനെ പോലുള്ളവർ ബാബരി മസ്ജിദ്പോലുള്ള വിഷയങ്ങൾ ഉയർത്തിയപ്പോൾ ചില പിറുപിറുക്കലുകൾ ഉയർന്നുവന്നു. ‘‘ഇത് ഉണിത്തിരിയല്ല, ഉണ്ണിക്കോയയാണ്.’’ അങ്ങനെ വന്നപ്പോൾതന്നെ വിഭജനങ്ങളെ പൊതിഞ്ഞുവെക്കാമെന്ന ലിബറൽ മതേതരത്വത്തിെൻറ കാഴ്ചപ്പാട് പൊളിയുന്നതാണ് നാം കണ്ടത്. ഒരു മുസ്ലിം പേരുള്ള ഒരാൾ വിശ്വാസിയാകട്ടെ, മതരഹിതനാകട്ടെ അയാൾ ഒരു സമുദായം അനുഭവിക്കുന്ന പീഡനങ്ങളെപ്പറ്റി പറഞ്ഞാൽ അത് വർഗീയതാണ് എന്ന കാഴ്ചപ്പാടുണ്ട്. ഇത് വ്യക്തികളുടെ പ്രശ്നമല്ല, ഒരു പൊതുബോധത്തിെൻറ പ്രശ്നമാണ്. ഇതിനെതിരെ നിരന്തരം കലഹിക്കുന്ന ഒരാളെന്ന നിലയിൽ ഒരു ഘട്ടത്തിൽ പിന്തുണച്ച ആളുകൾ രണ്ടാംഘട്ടത്തിൽ പിന്തുണക്കാതെ വരാം. നമ്മൾ തുടങ്ങിയത് വിജയൻമാഷിൽനിന്നാണ്. കേരളത്തെതന്നെ ഫാഷിസ്റ്റ് വിരുദ്ധ പാഠശാലയാക്കിമാറ്റാൻ കഴിഞ്ഞ ചിന്തകൻ എന്ന നിലയിലാണ് മാഷിെൻറ പ്രസക്തി. പക്ഷേ, നിങ്ങളുടെ പേര് പ്രസക്തമാണ്. നിങ്ങളുടെ പേര് മുഹമ്മദ് ആകുമ്പോൾ അവിടെ പ്രശ്നമുണ്ട്. നിങ്ങൾ ആർ.എസ്.എസിനെയായിരിക്കും വിമർശിക്കുന്നുണ്ടാകുക. പക്ഷേ, പൊതുബോധം നിങ്ങൾ ഹിന്ദുമതത്തെയാണ് വിമർശിക്കുന്നത് എന്ന തലത്തിൽ അതിനെ എടുക്കും. ഇത്തരം അബോധ വിചാര മാതൃകകൾ യാഥാർഥ്യമാണ്. ഈ വിചാര മാതൃകകളുമായി കണക്ക് തീർക്കുക മാത്രമാണ് വഴി. അങ്ങനെ കണക്ക് തീർക്കുമ്പോൾ ചിലർക്ക് കലി വരും. സാംസ്കാരികസമരം അതിനെയും സ്വാഗതം ചെയ്യാൻ കരുത്താർജിക്കും.\nകെ.ഇ.എൻ പൊതുസമൂഹത്തിൽ തെറ്റിദ്ധരിക്കപ്പെടുന്നതായി സ്വയം തോന്നിയിട്ടുണ്ടോ? ഒരു മുസ്ലിം പക്ഷപാതിയായി വിലയിരുത്തപ്പെടുന്നുണ്ടോ എന്നതാണ് ചോദ്യം?\nഇന്ന് ഏതൊരാൾക്കും ഇന്ത്യൻ പശ്ചാത്തലത്തിൽ മുസ്ലിം പക്ഷപാതിയാകാതെ, ഒരു ദലിത് പക്ഷപാതിയാകാതെ ജനാധിപത്യവാദിയാവാൻ കഴിയില്ല എന്നതാണ് ഒന്നാമത്തെ കാര്യം. പീഡിപ്പിക്കപ്പെടുന്ന സാമൂഹിക വിഭാഗങ്ങളോട് ഐക്യപ്പെടുക എന്നത് ജനാധിപത്യത്തിെൻറ, മതനിരപേക്ഷതയുടെ, കമ്യൂണിസത്തിെൻറ കാര്യമാണ്. ഇന്ന് ഇന്ത്യയിൽ ഇസ്ലാം മതം പീഡിത മതമാണ്, ക്രിസ്തുമതം പീഡിതമതമാണ്. ബുദ്ധമതം പീഡിതമതമാണ്. ആദിവാസികളും ദലിതരുമെല്ലാം മർദിതസാമൂഹിക വിഭാഗമാണ്. അവയോട് ഐക്യപ്പെടുക എന്നത് ഏറ്റവും പ്രധാനമാണ്. 2008ൽ ഞങ്ങൾ ഒറീസയിൽ പോയിരുന്നു. അവിടെ ഏറ്റവും അധികം പീഡിപ്പിക്കപ്പെടുന്നത് ക്രിസ്ത്യാനികളാണ്. അതേപ്പറ്റി, ‘അവർ ക്രിസ്ത്യാനികളെ തേടിയെത്തി’ എന്ന് ഞാൻ എഴുതിയിട്ടുണ്ട്. ആ യാത്രയിൽ വ്യക്തിപരമായ ഒരു അനുഭവമുണ്ട്. ഭുവനേശ്വറിൽനിന്ന് കണ്ഡമാലിലേക്കുള്ള വണ്ടിയോടിച്ചിരുന്നത് ഇടതുപക്ഷ കാഴ്ചപ്പാടുള്ള സുഹൃത്താണ്. അയാൾ യാത്രയിലുടനീളം ഹിന്ദുവായിട്ടാണ് ഞങ്ങളുടെ മുന്നിൽ സ്വയം പരിചയപ്പെടുത്തിയത്. അയാളുടെ ചില സമീപനങ്ങൾകണ്ട് ഞാൻ സ്വകാര്യമായി ചോദിച്ചപ്പോൾ അയാൾ പറഞ്ഞു, ഞാൻ ക്രിസ്ത്യാനിയാണ്. അവിടെ ക്രിസ്ത്യാനിയായിരിക്കുക അപകടകരമാണ്. ശ്രദ്ധിക്കേണ്ട കാര്യം കമ്യൂണിസ്റ്റ് എന്ന ഐഡൻറിറ്റിയെക്കാൾ ക്രിസ്ത്യൻ എന്ന സ്വത്വം അപകടകരമാകുന്ന കാലമാണ് ഇതെന്നതാണ്. കണ്ഡമാലിലെ ക്രിസ്ത്യാനികൾ ആക്രമിക്കപ്പെടുേമ്പാൾ കമ്യൂണിസ്റ്റ് പാർട്ടിയുടെ ഒറീസ സംസ്ഥാന കമ്മിറ്റി ഓഫിസ് ഒരു ചർച്ചയായി രൂപാന്തരപ്പെട്ടു. അവിടെ നടന്ന പ്രാർഥനയിൽ മതരഹിതനായ ഞാനും പങ്കെടുത്തു. അതൊരു രാഷ്ട്രീയ പ്രക്ഷോഭത്തിെൻറ കൂടി ഭാഗമാണ്. ഇന്നത്തെ പശ്ചാത്തലത്തിൽ പീഡിത മതങ്ങളോട് ഐക്യപ്പെടേണ്ടതുണ്ട്. രണ്ടാമത്തെ പ്രശ്നം ഹിന്ദുപേരുള്ള ഒരാൾ സംഘ്പരിവാറിനെ എങ്ങനെ വേണമെങ്കിലും വിമർശിച്ചോട്ടെ, പക്ഷേ, മുസ്ലിം പേരുള്ള ആളുകൾ അത് ചെയ്യണ്ട എന്ന് രണ്ട് കൂട്ടരാണ് പറയുന്നത്. ഒന്ന്, സാമാന്യബോധമുള്ളതുകൊണ്ട് കൂടുതൽ കുഴപ്പത്തിലൊന്നും ചാടേണ്ട എന്ന ചിന്തയിൽ നമ്മളെ സംരക്ഷിക്കാൻ സദുദ്ദേശ്യപരമായി പറയുന്നവർ. മറ്റ് ചിലർ പറയുന്നത് കുറച്ചുകൂടി സങ്കീർണമാണ്. അത് നമ്മുടെ പൊതുബോധമാണ്. ഇന്ത്യൻ പൊതുബോധമെന്നത് ജനാധിപത്യബോധമില്ല, സവർണബോധമാണ്. ആ ബോധം ഇടതുപക്ഷ, ജനാധിപത്യ, മതനിരപേക്ഷ നിലപാട് എടുക്കുന്നവരെ പ്രതികളാക്കാനാണ് ശ്രമിച്ചുകൊണ്ടിരിക്കുന്നത്. അത് എല്ലാ തലത്തിലുമുണ്ട്. കോടതി പോലും പറഞ്ഞത് തെളിവിെൻറ അടിസ്ഥാനത്തിൽ വധശിക്ഷ വിധിക്കാൻ കഴിയില്ല, എന്നാൽ, പൊതുമനഃസാക്ഷി ആവശ്യപ്പെടുന്നതിനാൽ അങ്ങനെ വിധിക്കുന്നുവെന്നാണ്. കോടതിയെപ്പോലും നിസ്സഹായമാക്കുന്ന വിധത്തിൽ പൊതുബോധം തേരോട്ടം നടത്തുന്നുണ്ട്. അത് തീർച്ചയായും എ\nെൻറ സാംസ്കാരിക ജീവിതത്തിൽ, വ്യക്തിജീവിതത്തിൽ വലിയ വെല്ലുവിളികൾ ഉണ്ടാക്കിയെന്നത് വസ്തുതയാണ്. പക്ഷേ, അതിനെ നേരിട്ട്, പരാജയപ്പെടുത്തിക്കൊണ്ട് മാത്രമേ ഒരു ജനാധിപത്യവാദിക്ക് മുന്നോട്ട് പോകാൻ കഴിയൂ. ഇതുമാത്രമല്ല, വ്യക്തിപരമായും ഞാൻ ആക്രമിക്കപ്പെട്ടു. ഞാൻ മതരഹിതനാണ്, മിശ്രവിവാഹിതനാണ്, മതത്തിെൻറ ആചാരാനുഷ്ഠാനങ്ങൾ ഒട്ടും പാലിക്കാതെ ജീവിക്കുന്നയാളാണ്. എന്നാൽ, എെൻറ മകൻ മതവിദ്യാലയത്തിൽ പഠിക്കുന്നുണ്ട്, ഭാര്യ മതംമാറി എന്നൊക്കെ തരത്തിലുള്ള വ്യാപകമായ പ്രചാരണം ഒരു ഘട്ടത്തിൽ ആശയസമരത്തിൽ എതിരിടാൻ പലവിധത്തിൽ പ്രയാസമുള്ളവർ നടത്തിയിരുന്നു. ആ പ്രചാരണങ്ങൾക്ക് അൽപായുസ്സ് മാത്രമാണുണ്ടായിരുന്നത്. പക്ഷേ, ആ പ്രചാരണങ്ങൾ അവസാനിച്ചെങ്കിലും പൊതുബോധത്തിെൻറ പിടിയിൽ അകപ്പെട്ട നിഷ്കളങ്കരായ കുറെയാളുകൾപോലും ഇത്തരം പ്രചാരണം ഇപ്പോഴും നടത്തുന്നുണ്ട്. ന്യൂനപക്ഷ വിരുദ്ധമായ പരാമർശത്തിന് കിട്ടുന്നത്ര കൈയടി ഒരിക്കലും പൊതുബോധത്തി\nെൻറ വിമർശനത്തിന് കിട്ടില്ല.\nമൂന്നു പതിറ്റാണ്ട് മുമ്പ് രാജ്യം നേരിടാൻ പോകുന്ന വിപത്തുകളെപ്പറ്റി മുൻകൂട്ടി പ്രവചിച്ചവരിലൊരാളാണ് താങ്കൾ. അതെങ്ങനെയാണ് സാധിച്ചത്?\nബാബരി മസ്ജിദ് തകർത്ത സംഭവം മാത്രം എടുക്കാം. അതിനോട് അനുബന്ധിച്ച് ഇന്ത്യയിൽ മറ്റൊന്നുകൂടി നടക്കുന്നുണ്ട്. അത് രാജ്യത്തിലേക്കുള്ള പുത്തൻ സാമ്രാജ്യത്വശക്തികളുടെ കടന്നുവരവാണ്. അത് വലിയ വിപത്തായിരുന്നു. അന്ന് ഭരണവർഗങ്ങളും അവരുടെ സ്തുതിപാഠകരും പറഞ്ഞത് ഇരുട്ടിെൻറ ഇരുമ്പുമറകൾ പൊളിഞ്ഞുവീഴാൻ പോകുകയാണെന്നാണ്. ഇനി വെളിച്ചത്തിെൻറ വെള്ളപ്പൊക്കം. എല്ലാം സുതാര്യമാകും. പക്ഷേ, മൂലധനസർവാധിപത്യത്തിെൻറ പരസ്യമായിരുന്നു അത്. ആഗോളീകരണം എന്ന പേരിൽ തെറ്റായാണ് മൂലധന സർവാധിപത്യം അവതരിപ്പിക്കപ്പെട്ടത്. ഇടതുപക്ഷ പ്രസ്ഥാനമാണ് ആഗോളീകരണം വലിയ വിപത്താണെന്ന മുന്നറിയിപ്പ് ആദ്യം നൽകുന്നത്. നമ്മുടെ അബോധവന്യതകളെ നമ്മുടെതന്നെ അസ്തിത്വത്തിന് എതിരെ വളർത്തിയെടുക്കാൻ അക്കാലത്ത് അവർക്ക് കഴിഞ്ഞുവെന്ന് ഒറ്റവാചകത്തിൽ പറയാം. ഇടതുപക്ഷമൊക്കെ നൽകിയ മുന്നറിയിപ്പ് കൃത്യമായി യാഥാർഥ്യമാകുന്ന ഘട്ടത്തിൽതന്നെയാണ് 1992 ഡിസംബർ ആറിന് ബാബരി മസ്ജിദ് പൊളിക്കപ്പെടുന്നത്. ഈ ആക്രമണം അതിന് മുമ്പുള്ള ആക്രമണത്തിൽനിന്ന് വ്യത്യസ്തമായിരുന്നു. അതുതന്നെയാണ് അപായ സൂചനകളെ കൃത്യമാക്കിയത്. ലോകത്തെ സുശക്തവും അച്ചടക്കവുമുള്ള സൈന്യമുള്ള സർക്കാറിന് ഒരു ആരാധനാലയം തകർക്കുന്നത് തടയാൻ കഴിയാതെപോയി എന്നത് വളരെ ഗൗരവമായ ആലോചനയിലേക്ക് നയിച്ചു. അവിടെയാണ് മൗലികമായ കാഴ്ചയിലേക്ക് ഞാനുൾെപ്പടെയുള്ളവർ എത്തുന്നത്. അത് സ്വതന്ത്ര ഇന്ത്യയിൽ ഒരു സർക്കാർ നിലനിൽക്കുമ്പോൾതന്നെ അതിന് വെളിയിൽ മറ്റൊരു അദൃശ്യസർക്കാർ നിലനിൽക്കുന്നുണ്ടെന്ന തിരിച്ചറിവാണ്. ആ അദൃശ്യ സർക്കാർ ഇന്ത്യ സ്വാതന്ത്ര്യം നേടിയ അതേ കാലം മുതൽക്കേ ഉണ്ട്. സ്വാതന്ത്ര്യദിനം എന്നാവണമെന്ന് തീരുമാനിച്ചത് സ്വാതന്ത്ര്യസമരസേനാനികളോ പുതിയ ഭരണവർഗമോ ആയിരുന്നില്ല. അത് ഇന്ത്യയിലെ സവർണതയായിരുന്നു. ആഗസ്റ്റ് 14ന് തന്നെ ആഘോഷം തുടങ്ങണമെന്ന് തീരുമാനിച്ചത് ഇവിടത്തെ സവർണ പൗരോഹിത്യമാണ്. അത് രാമചന്ദ്രഗുഹ പുസ്തകത്തിൽ പറയുന്നുണ്ട്. സവർണതയുടെ സൂക്ഷ്മ വിമർശനം അവതരിപ്പിക്കുമ്പോൾ ഇന്ത്യയിലെ മുൻപന്തിയിൽ നിൽക്കുന്ന ധൈഷണികർവരെ ഇടറിപ്പോകുന്നുണ്ട്. പെരി ആൻഡേഴ്സൺ ‘ഇന്ത്യൻ ഐഡിയോളജി’യിൽ അത് കൃത്യമായി പറയുന്നുണ്ട്. നെഹ്റു പരുക്കൻ അർഥത്തിൽ യുക്തിവാദിയാണ്. പക്ഷേ, അദ്ദേഹം പോലും തഞ്ചാവൂരിൽനിന്ന് വന്ന സവർണ പൗരോഹിത്യത്തിെൻറ നിർദേശങ്ങൾക്കനുസരിച്ച് പലവിധ പൂജാവിധികൾക്ക് വിധേയനാകേണ്ടിവന്നു. എതിർനിലപാട് എടുത്ത നെഹ്റുവിനെപ്പോലും അവർക്ക് തങ്ങളുടെ മുന്നിൽ പിടിച്ചിരുത്താൻ കഴിഞ്ഞു എന്നത് ചെറിയ കാര്യമല്ല. അദൃശ്യഭരണകൂടം സ്വാതന്ത്ര്യം ലഭിച്ച് പുതിയ ഭരണവർഗം അധികാരമേൽക്കുന്ന കാലം മുതൽ പ്രവർത്തിക്കുന്നുണ്ട്. ഗാന്ധിവധവും ഇതുപോലത്തെ സംഭവമാണ്. അദൃശ്യഭരണകൂടം ’90കളിൽ നടത്തിയ ഇടപെടലുകളെയാണ് ശരിക്കുള്ള ഭരണത്തിന് തടയാൻ കഴിയാതിരുന്നത്. അദൃശ്യഭരണകൂടത്തിെൻറ ശാസനകളെ വേണമെന്ന് വിചാരിച്ചാൽപോലും ചെറുക്കാൻ കഴിയാത്ത അവസ്ഥ വന്നു. അദൃശ്യഭരണകൂടത്തെക്കുറിച്ചും അതിെൻറ പ്രത്യയശാസ്ത്രത്തെയും കുറിച്ചുള്ള അന്വേഷണമാണ് പുതിയ അറിവിലേക്ക് ഞങ്ങളെ എത്തിക്കുന്നത്. അതൊരു അനിവാര്യതയായിരുന്നു. ആ അനിവാര്യതയാണ് ‘ഹിന്ദുത്വത്തിെൻറ രാഷ്ട്രീയ പരിണാമം’ എന്ന പുസ്തകത്തിലേക്ക് എത്തിക്കുന്നത്. ഡിസംബർ ആറിന് ബാബരി മസ്ജിദ് തകർക്കപ്പെട്ടു. ഏഴിന് അദ്വാനി രാഷ്ട്രത്തോട് ക്ഷമ ചോദിച്ചു. ആഴ്ചകൾ കഴിഞ്ഞ് സംഘ്പരിവാറിെൻറ പ്രസ്താവന വരുന്നു ഭൂരിപക്ഷത്തിന് ന്യൂനപക്ഷം വിധേയമാകാതിരുന്നാൽ ഇതും ഇതിനപ്പുറവും സംഭവിക്കും. ഒരു വർഷം കഴിഞ്ഞപ്പോൾ അവർ ഡിസംബർ ആറിന് വിജയദിവസമായി ആചരിച്ചു. പിന്നെ നമ്മൾ കേൾക്കുന്നത് 2014ൽ ഇന്ത്യയിൽ ഫാഷിസ്റ്റുകൾ അധികാരത്തിൽ വരുമ്പോൾ സാധ്വി ബാലികസരസ്വതി രണ്ട് രാമജന്മഭൂമി സ്ഥാപിക്കുമെന്ന് പറയുന്നതാണ്. ഒന്ന് അയോധ്യയിലും മറ്റൊന്ന് പാകിസ്താനിലും. അതോടെ ചിത്രം പൂർത്തിയായി. ’90ന് ശേഷമുള്ള കാലത്തെ നേരത്തേ തിരിച്ചറിയാൻ കഴിഞ്ഞുവെന്നാണ് ഞങ്ങൾക്ക് വ്യക്തിപരമായി അഭിമാനമായി തോന്നുന്ന നേട്ടം.\nഇന്ത്യയിലെ ഭരണവർഗത്തെ താങ്കൾ എങ്ങനെയാണ് നിർവചിക്കുക,ഫാഷിസമെന്നോ?\nഇന്ത്യൻ പശ്ചാത്തലത്തെ 2014ന് മുമ്പും പിമ്പും എന്ന് വിഭജിച്ചു കാണാൻ ഞാനാഗ്രഹിക്കുന്നു. വാജ്പേയിയുടെ നേതൃത്വത്തിലുള്ള സംഘ്പരിവാറിൽനിന്ന് തീർത്തും വ്യത്യസ്തമാണ് 2014ൽ മോദിയുടെ സർക്കാർ. 2002 ലെ കുപ്രസിദ്ധമായ വംശഹത്യയുടെ പശ്ചാത്തലത്തിലാണ് മോദി വരുന്നത്. ശരിക്കും മോദി വംശഹത്യയുടെ പശ്ചാത്തലത്തിൽ ജനങ്ങളാൽ വെറുക്കപ്പെടേണ്ടയാളാണ്. മോദി തെരഞ്ഞെടുപ്പിൽ തോൽക്കണം. അത് സംഭവിച്ചില്ല. മറുവശത്ത് കോർപറേറ്റ്വത്കരണം നമ്മുടെ ജീവിതത്തെ പ്രതികൂലമായി ബാധിക്കും. ഫാഷിസം പ്രത്യക്ഷമായിതന്നെ നമ്മുടെ ജീവിതത്തെ ഇല്ലാതാക്കിക്കൊണ്ടിരിക്കുന്നു. ഭക്ഷണത്തെ ആവിഷ്കാരത്തിെൻറ പട്ടികയിൽ ഉൾപ്പെടുത്തേണ്ടിവന്നതാണ് ഒരു വലിയ മാറ്റം. മുമ്പ് കവിതയും കലയുമായിരുന്നു ആവിഷ്കാരം. ഇന്നത് ഭക്ഷണവുംകൂടിയായിരിക്കുന്നു. 2015 ൽ അഖ്ലാഖിനെ ഭക്ഷണത്തിെൻറ പേരിൽ ഫാഷിസ്റ്റുകൾ കൊലപ്പെടുത്തി. 2017ൽ നമ്മൾ സംസാരിക്കുമ്പോൾ അതിനെക്കാൾ വലിയ ഭീകരതകൾ നടന്നുകൊണ്ടിരിക്കുന്നു. എന്നാൽ, 2015ലുണ്ടായ പ്രതിഷേധം ഇപ്പോഴുണ്ടാകുന്നില്ല. പറഞ്ഞുവരുന്നത് ഇന്ത്യയിലെ ഫാഷിസം യൂറോപ്പിലെ ഫാഷിസംപോലുള്ള ഒന്നല്ല എന്നാണ്. ഇന്ത്യൻ പശ്ചാത്തലത്തെ വിഭജിച്ചുകാണാം. ഗുജറാത്തിലെ വംശഹത്യ 2002ൽ അല്ല ശരിക്കും നടക്കുന്നത്. അത് ’90കളിൽതന്നെ തുടങ്ങിയതാണ്. ’90കളിൽതന്നെ ഗുജറാത്തിലെ പല ഗ്രാമങ്ങളിലും ഹിന്ദുത്വരാഷ്ട്രത്തിലേക്ക് സ്വാഗതം എന്ന ബോർഡുണ്ടായിരുന്നു. ഗുജറാത്തിലെ വംശഹത്യയിൽ നിന്നാണ് ഇന്നത്തെ ഭരണമുണ്ടായത്. ഭയമാണ് ഇവിടെ വലുത്. രണ്ടുതരം ഭയമുണ്ട്. ഇരകളുടെയും വേട്ടക്കാരെൻറയും. ഗോധ്രയും ഗുജറാത്തും ഹിന്ദുക്കളും മുസ്ലിംകളും തമ്മിലുള്ള പ്രശ്നമായി ഫാഷിസ്റ്റുകൾ മാറ്റി. ശരിക്കും സംഘ്പരിവാറും മുസ്ലിം ജനതയും തമ്മിലുള്ള പ്രശ്നമാണ് അത്. ആക്രമിക്കപ്പെടാൻ ഇനിയും സാധ്യതയുണ്ടെന്ന ഭയവും തിരിച്ചടിച്ചേക്കുമെന്ന ഭയവും വളർത്തി, രണ്ടുകൂട്ടരെയും ഭയപ്പെടുത്തിയാണ് അവർ അധികാരത്തിലേറിയത്. ഇന്ത്യയിൽ നിലനിൽക്കുന്ന ഫാഷിസം ജർമനിയിലോ ഇറ്റലിയിലോ സ്പെയിനിലോ നിന്ന ക്ലാസിക്കൽ ഫാഷിസത്തിെൻറ ഫോട്ടോകോപ്പിയല്ല. ആ അർഥത്തിൽ ഇവിടെയുള്ള ഫാഷിസം നവഫാഷിസമാണ്. മൂലധന താൽപര്യങ്ങളോട് കണ്ണിചേർന്നുപോകുന്നതാണ്. ലോകത്തിൽ ഒരു ഫാഷിസവും മറ്റൊരിടത്ത് അതുപോലെ ആവർത്തിക്കുക സാധ്യമല്ല. ഇന്ത്യയിൽ നിലനിൽക്കുന്നത് തീർച്ചയായും നവഫാഷിസമാണ്.\nപക്ഷേ, സി.പി.എം നേതാവ് പ്രകാശ് കാരാട്ട് ഇതിനെ അതോറിറ്റേറിയനിസം അഥവാ സമഗ്രാധിപത്യം എന്നാണ് വിശേഷിപ്പിക്കുന്നത്? ഫാഷിസമല്ല, ഫാഷിസ്റ്റ് പ്രവണതകളാണ് നിലകൊള്ളുന്നത് എന്ന് അദ്ദേഹം പറയുന്നു?\nസാംസ്കാരിക തലത്തിൽനിന്ന് നോക്കുമ്പോൾ ഇതിനെ നവഫാഷിസമായിട്ടാണ് ഞാൻ തിരിച്ചറിയുന്നത്. അടിയന്താരാവസ്ഥകാലത്ത് ഫാഷിസം മുകളിൽ നിന്ന് നമ്മുടെ ജീവിതത്തിലേക്ക് കെട്ടിയിറക്കുകയായിരുന്നു. 2014ന് ശേഷം ഫാഷിസം താഴെനിന്ന് കെട്ടിപ്പൊക്കുകയാണ്. നമ്മുടെ ഭക്ഷണം, ചിന്തകൾ എന്നിങ്ങനെ പലതരത്തിൽ സ്വാധീനിച്ച് തന്മാത്ര തലത്തിൽ ഇടപെടുന്നു. ഈ നവഫാഷിസത്തിെൻറ പ്രത്യേകത അതിന് അനുകൂലമായ ഒരു സാംസ്കാരിക അന്തരീക്ഷംകൂടി ഉയർന്നുവന്നിരിക്കുന്നു എന്നതാണ്. നിങ്ങൾക്ക് ഉയരവും വെളുപ്പുമുള്ള കുട്ടിവേണമോ എന്നാണ് ഭരണവർഗം ചോദിക്കുന്നത്. കമ്യൂണിസ്റ്റുകൾക്കുപോലും നിറമുള്ള കുട്ടി എന്ന പ്രശ്നത്തെ മനസ്സിലാക്കാൻ പറ്റുന്നില്ല. ഇന്ന് നവഫാഷിസവും മൂലധനതാൽപര്യവും തമ്മിൽ താദാത്മ്യം പ്രഖ്യാപിച്ച് നൃത്തമാടുകയാണ്. 2014ന് ശേഷം രൂപപ്പെട്ടുവന്നത് നവഫാഷിസമാണ്. ആ ഭീകരതയെ, തുറന്നുകാണിച്ച്, അത് നവഫാഷിസമാണെന്ന് തുറന്ന് പറഞ്ഞുകൊണ്ട് അതിനെ എതിർക്കണം. ഫാഷിസത്തിനെ അതിെൻറ യഥാർഥപേര് വിളിച്ച്–നവഫാഷിസം എന്നു വിളിച്ചുകൊണ്ട് –എതിരിടുകയും കണക്ക് തീർക്കുകയും വേണം.\nഎന്താണ് ഇപ്പോൾ ഇന്ത്യയിൽ ജനങ്ങളുടെ ഏറ്റവും വലിയ ശത്രു?^സാമ്രാജ്യത്വമോ അതോ ഫാഷിസമോ?\nഇന്ത്യയിൽ സാമ്രാജ്യത്വവും ഫാഷിസവും ഒന്നുചേർന്ന്, ഒരുമിച്ചാണ് മുന്നോട്ട് പോകുന്നത്. നവഫാഷിസം ജനങ്ങളുടെ ജീവിതത്തെ ആഴത്തിൽ ബാധിക്കുന്നുണ്ട്. ഭക്ഷണത്തിെൻറ കാര്യമെടുക്കാം. കാലിക്കശാപ്പിൽ നിയന്ത്രണമേർപ്പെടുത്തുന്നു. അതേസമയംതന്നെ കാലിമാംസം കോർപറേറ്റ്വത്കരിക്കനുള്ള അജണ്ടയും മറുവശത്ത് നടക്കുന്നു. ഇങ്ങനെ കോർപറേറ്റുവത്കരണവും നവഫാഷിസവും ഒന്നുചേർന്ന് നമ്മുടെ ജീവിതത്തെ പ്രത്യക്ഷമായി തന്നെ ഇല്ലാതാക്കുന്നു.\nകുടുംബം, രാഷ്്ട്രീയം, സി.പി.എം\nഒരു വ്യക്തിയെന്ന നിലയിലും ചിന്തകനെന്നനിലയിലും താങ്കളെ രൂപപ്പെടുത്തിയ കുടുംബ, സാമൂഹിക പശ്ചാത്തലം എന്താണ്?\nമത പശ്ചാത്തലമുള്ള, യാഥാസ്ഥിതികമായ അന്തരീക്ഷത്തിലാണ് ഞാൻ ജനിച്ചുവളർന്നത്. കോഴിക്കോട് പെരുമണ്ണയിലെ എെൻറ ഗ്രാമം ബീഡിത്തൊഴിലാളികളുടെ ഗ്രാമമാണ്. അവിടെ രാവിലെ മുതൽ രാത്രി വൈകും വരെ ബീഡിതെറുപ്പ് നീളും. സംഘടിത ബീഡിത്തൊഴിലാളികളുമായുള്ള പരിചയമാണ് ഒരുപക്ഷേ എെൻറ ആദ്യ പൊതുമണ്ഡലം. ബീഡിത്തൊഴിലാളികൾക്കിടയിൽ എല്ലാത്തരം സാമൂഹിക പ്രവർത്തനവുമുണ്ട്. അവിടെ സാഹിത്യമുണ്ട്, പത്രം –പുസ്തകം വായനയുമുണ്ട്. എന്തിനെപ്പറ്റിയും ചർച്ചയുണ്ട്. കുട്ടിക്കാലത്ത് ഞാൻ കണ്ട ഏറ്റവും സജീവവും സർഗാത്മകവുമായ പൊതുമണ്ഡലം എന്നു പറയുന്നത് ബീഡിതെറുക്കുന്ന സ്ഥലമാണ്. അല്ലാതെ വായനശാലയായിരുന്നില്ല, കലാസമിതികളായിരുന്നില്ല. അവിടെ എല്ലാം ചർച്ചചെയ്യും. ഇപ്പോൾ 50 കൊല്ലം കഴിഞ്ഞു. പക്ഷേ, കാക്കനാടെൻറ ‘ഉഷ്ണമേഖല’യിലെ കഥാപാത്രം കെ.ടി.പിള്ള ഞങ്ങളുടെ നാട്ടിലെ ഒരാൾക്ക് വട്ടപ്പേരായുണ്ട്. ഒ.വി. വിജയെൻറ കഥാപാത്രങ്ങളായ അള്ളാപ്പിച്ച മൊല്ലാക്ക, നൈസാമലി, അപ്പുക്കിളി എന്നിവ നാട്ടിലെ പലരുടെയും വട്ടപ്പേരാണ്. മലയാളത്തിലെ ശ്രദ്ധേയമായ സാഹിത്യത്തിലെ കഥാപാത്രങ്ങൾ ഔദ്യോഗികമായി നിരക്ഷരരെന്ന് പറയാവുന്ന ഒരു സമുദായത്തിെൻറ വട്ടപ്പേരായി നിലനിൽക്കുന്നു. നമ്മുടെ ഉയർന്ന സാഹിത്യ സംവാദരീതികൾക്ക് സങ്കൽപിക്കാനാവാത്തവിധത്തിൽ. കച്ചവട കുടുംബമായിരുന്നു ഞങ്ങളുടേത്. വർത്തമാന പത്രങ്ങളോ പുസ്തകങ്ങളോ ഒന്നുമില്ലായിരുന്നു വീട്ടിൽ.\nഹൈസ്കൂളിൽ പഠിക്കുമ്പോൾ ഞാൻ കെ.എസ്.എഫിെൻറ പ്രവർത്തകനായിരുന്നു. എട്ടാം ക്ലാസിൽ പഠിക്കുമ്പോൾ ചോയിക്കുട്ടി എന്ന കോൺഗ്രസ് അധ്യാപകനുണ്ടായിരുന്നു. അന്ന് നിക്സൻ ഇന്ത്യ സന്ദർശിക്കുന്ന കാലമാണ്. ക്ലാസിൽ ഞാനടക്കം രണ്ടുപേർ കറുത്ത ബാഡ്ജു കുത്തി ചെന്നു. എന്താണ് കറുത്ത ബാഡ്ജ് എന്ന് മാഷ് ചോദിച്ചു. നിക്സൻ വരുന്നതുകൊണ്ടാണ് എന്ന് അതിന് മറുപടി. അതിന് നിനക്ക് എന്താണ്? അത് സാമ്രാജ്യത്വമാണ്. മാഷ് സാമ്രാജ്യത്വം എന്താണ് എന്ന് ചോദിക്കുന്നു. പക്ഷേ, എന്താണ് സാമ്രാജ്യത്വം അത് കൂടുതൽ വിശദീകരിക്കാൻ അറിയുമായിരുന്നില്ല. ഇത് മനസ്സിൽ നിൽക്കുന്ന അനുഭവമാണ്. ഡിഗ്രി കഴിഞ്ഞപ്പോൾ പെരുമണ്ണ ട്യൂഷൻ സെൻറർ എന്ന പാരലൽകോളജിൽ അധ്യാപകനായി പ്രവർത്തിച്ചു. അത് രണ്ടാമത്തെ പൊതുമണ്ഡലമാണ്. ഈ പൊതുമണ്ഡലങ്ങളിൽ നിന്നുള്ള അനുഭവവും അറിവുമാണ് എന്നെ രൂപപ്പെടുത്തുന്നതിൽ വലിയ പങ്കുവഹിക്കുന്നത്.\nപക്ഷേ, മതവിശ്വാസത്തിൽനിന്ന് എങ്ങനെയാണ് പുറത്തുവരുന്നത്?\nഅക്കാലത്തെ അനുഭവങ്ങളാണ്, ചുറ്റും കണ്ട കാഴ്ചകളുമാണ് എന്നെ മതവിശ്വാസിയല്ലാതാക്കുന്നത്. ചുറ്റുവട്ടത്ത് പൊതുനന്മക്ക് വേണ്ടി പ്രവർത്തിക്കുന്ന ധാരാളം പേരുണ്ട്. പക്ഷേ, അവരെയൊന്നും മതവിശ്വാസിയല്ല എന്ന ഒറ്റക്കാരണത്തിെൻറ പേരിൽ മതവിശ്വാസികൾ പരിഗണിക്കുന്നില്ല. നന്മയെ പരിഗണിക്കാത്ത പരലോക സങ്കൽപമാണ് ആദ്യമെന്നെ വല്ലാതെ പ്രയാസപ്പെടുത്തിയത്. വ്യത്യസ്ത മതത്തിൽപെടുന്നതുകൊണ്ട്, അല്ലെങ്കിൽ മതത്തി\nെൻറ ആചാരാനുഷ്ഠാനങ്ങൾ നടപ്പാക്കാത്തതുകൊണ്ട് നന്മ അനാഥമായി പോകുന്നു. അത് അയുക്തികമാണ്. ആര് എപ്പോൾ ചെയ്താലും നന്മ നന്മയായി തുടരണം. നന്മ പരിഗണിക്കപ്പെടാതിരിക്കുമ്പോൾ മാർക്സ് മുതൽ ഗാന്ധിവരെയുള്ളവർ നരകത്തിലായിരിക്കുമ്പോൾ നമ്മുടെ നാട്ടിലെ നന്മയില്ലാത്ത ഒരാൾ സ്വർഗത്തിലായിരിക്കും. അത് നൽകിയ അസ്വസ്ഥതയാണ് ‘സർഗം, നരകം, പരലോകം’ എന്ന പുസ്തകമായിട്ട് പിന്നീട് എഴുതപ്പെടുന്നത്. മാത്രമല്ല ’70കളിൽ യുക്തിവാദിയായ യു. കലാധരൻ മാഷ് ഗുരുവായൂർ ക്ഷേത്രത്തിലെ കൊടിമരത്തിൽ സ്വർണം പൂശുന്നതിനെതിരെ പ്രതിഷേധ പ്രകടനം സംഘടിപ്പിച്ചു. അന്ന് യുക്തിവാദിസംഘവുമായി ബന്ധമില്ലെങ്കിലും ഞാനതിൽ പങ്കെടുത്തു. അത് പെരുമണ്ണ അങ്ങാടിയിൽ വലിയ വിഷയമായി. അത് ഹിന്ദുക്കളുടെ വിഷയമല്ലേ നീയെന്തിന് ഇടപെടുന്ന് എന്ന് പലരും ചോദിച്ചു. ഇതിെൻറയൊക്കെ പശ്ചാത്തലത്തിലാണ് എട്ടാം ക്ലാസ് ഒക്കെ കഴിഞ്ഞതോടുകൂടി മതത്തിെൻറ അന്തരീക്ഷത്തിൽനിന്ന് ഞാൻ പുറത്തുകടക്കുന്നത്. എല്ലാവരും ദൈവത്തെ സ്തുതിക്കുന്നു. പക്ഷേ, ഒരു പരിധികഴിഞ്ഞ് സ്തുതിച്ചാൽ വ്യക്തികളെന്ന നിലയിൽ അത് നിങ്ങളെയും ചടപ്പിക്കും. ലോകം മുഴുവൻ നിരന്തരം ദൈവത്തെ സ്തുതിക്കുന്നു. അത് അനൗചിത്യമായി എനിക്ക് തോന്നി.\nമതരഹിത ജീവിതമാണോ പിന്നീട് നയിച്ചത്?\nമതരഹിതമായ ജീവിതമാണ് ഈ നിമിഷംവരെ നയിക്കുന്നത്. അന്നത്തെ വരണ്ട, യാന്ത്രിക ഭൗതികവാദകാഴ്ചപ്പാട് ഇന്ന് ഞാൻ പുലർത്തുന്നില്ല. സച്ചിദാനന്ദൻ ഒക്കെ പറയുന്ന കവിത ഒരു മതം എന്ന കാഴ്ചപ്പാടാണ് എനിക്ക്. പ്രപഞ്ചത്തിെൻറ അനന്തതയുണ്ട്, അത് മനുഷ്യന് അഭിമുഖീകരിക്കുന്നതിലെ സങ്കീർണതയുണ്ട്. അതിൽ അജ്ഞാതം എന്ന കാര്യമുണ്ട്. അനന്തമായ പ്രപഞ്ചത്തെ നാം പൂർണമായും അറിയുന്നില്ല. അജ്ഞാതത്തെ നമ്മുടെ അസ്തിത്വം അഭിമുഖീകരിക്കുന്നുണ്ട്. അജ്ഞാതത്തെയും നമ്മുടെ അസ്തിത്വത്തിന് അഭിമുഖീകരിക്കാതെ വയ്യ. പക്ഷേ, അപ്പോഴും അജ്ഞാതത്തെ ജ്ഞാതത്തെപ്പോലെ നമുക്കറിയാനാവുകയില്ല. ഇത്തരത്തിലുള്ള അസ്തിത്വസങ്കീർണതകൾ വ്യക്തമായും ആവിഷ്കൃതമാവാത്ത സൗന്ദര്യാനുഭവങ്ങളുടെ േസ്രാതസ്സായി തീരുമ്പോഴുള്ള, ശരാശരികൾക്കപ്പുറമുള്ള സ്വയമനുഭവിക്കുന്ന ജീവിത വിസ്മയങ്ങളാണ്, മുന്നേ സൂചിപ്പിച്ച ആ പ്ലസ് ആണ് ആത്്മീയതയായി എനിക്കനുഭവപ്പെടുന്നത്. ഈ അജ്ഞതയെയും കൂടി ഉൾക്കൊള്ളുന്ന കൂടുതൽ വികസിതമായ ഒരു കാഴ്ചപ്പാടാണ് ഇപ്പോൾ എനിക്കുള്ളത്. വേണമെങ്കിൽ അതിനെ ആത്മീയം എന്നു വിളിക്കാം. ഞാൻ ആത്മീയം എന്നു പറയുന്നതിനെപ്പോലും സൗന്ദര്യശാസ്ത്രത്തിെൻറ തലത്തിലാണ് കാണുന്നത്. ഭക്ഷണം സംതൃപ്തിനൽകും. അതിനപ്പുറത്ത് കിളികളുടെ ശബ്ദം, തിരകൾ അടിക്കുന്നത്, സൂര്യനുദിക്കുന്നത് എന്നിവയെല്ലാം മനുഷ്യജീവിതത്തിൽ കണക്കുകൂട്ടലുകൾക്ക് പുറത്തുള്ള പ്ലസ്സുകളാണ്. അത് അറിയുമ്പോൾ ലഭിക്കുന്ന നിർവചിക്കാനാവത്ത കുളിർമയും കോരിത്തരിപ്പുമുണ്ട്. അതാണ് ഞാനിപ്പോൾ തിരിച്ചറിയുന്ന സൗന്ദര്യാത്മകമായ ആത്മീയതയുടെ തലം. വിനിമയ വിധേയമല്ലാത്ത കുളിർമയുടെയും അനുഭൂതിയുടെയും തലം മനുഷ്യ അസ്തിത്വത്തിനകത്ത് സാധ്യമാണ്.\nതാങ്കൾ ഇപ്പോഴും നിരീശ്വരവാദിയാണോ?\nഈശ്വരവാദം നിരീശ്വരവാദം എന്ന തലത്തിലല്ല കാര്യങ്ങളെ ഞാനിപ്പോൾ കാണുന്നത്. നിരീശ്വരവാദി എന്നു പറയുമ്പോൾ ഈശ്വരെൻറ അസ്തിത്വം ഒരർഥത്തിൽ നമ്മൾ അംഗീകരിക്കുന്നുണ്ട്. അതിനോട് എതിരിട്ടേ നിൽക്കാനാവൂ. ‘സ്വർഗം, നരകം, പരലോകം’ എഴുതുന്ന ഘട്ടത്തിലെല്ലാം ഞാൻ എതിരിടൽ പക്ഷത്താണ് നിന്നിരുന്നത്. ഞാനിപ്പോൾ അനുകൂലിക്കൽ, എതിരിടൽ എന്നതിന് പുറത്ത് സൗന്ദര്യാത്മകമായ അനുഭൂതിയുടെ തലത്തിലാണ്. ചോദ്യത്തിെൻറ പരിമിതി എന്താണെന്നാൽ ദൈവം എന്താണെന്ന് തന്നെയാണ്. ഏത് തരം ദൈവത്തെപ്പറ്റിയാണ് നമ്മൾ പറയുന്നത്. ഗാന്ധിയുടെ അടുത്ത സുഹൃത്താണ് രാമചന്ദ്ര റാവു ഗോറ. അദ്ദേഹം യുക്തവാദിയാണ്. ഗാന്ധിയാകട്ടെ ദൈവവിശ്വാസി. രാമചന്ദ്ര ഗോറക്ക് മകളെ ദലിതന് വിവാഹം കഴിച്ചുകൊടുക്കണം. അതിന് ഗാന്ധി കാർമികത്വം വഹിക്കണം. ഗാന്ധിയാണെങ്കിൽ ദൈവത്തിെൻറ പേരിലാണ് കാർമികത്വം വഹിക്കുക. രാമചന്ദ്ര ഗോറക്ക് അത് സമ്മതിക്കാനും പറ്റില്ല. അവസാനം ഗാന്ധി സത്യത്തിെൻറ പേരിലാണ് കാർമികത്വം വഹിക്കുന്നത്. ഗാന്ധിക്ക് സത്യമാണ് ദൈവം. എെൻറ ആസ്തികവും രാമചന്ദ്രഗോറയുടെ നാസ്തികവും ഏറക്കുറെ ഒന്നുതന്നെയാണ് എന്ന് ഗാന്ധി പറയുന്നു. ഗാന്ധിയുടെ ജീവിതത്തിൽ നമ്മൾ കാണുക ഇത്തരം നിരന്തരമായ പുതുക്കപ്പെടലുകളാണ്. അതുകൊണ്ട് ഗാന്ധിക്കും ഗോറക്കും ഐക്യപ്പെടാൻ ദൈവത്തിന് തടസ്സമല്ല. കാരണം, ദൈവത്തെ വ്യത്യസ്തമായി കാണാം. ഞാനിപ്പോൾ കാണുന്നത് ആഴത്തിൽ ദൈവവിശ്വാസമുള്ള ആളുകൾക്കും അതുപോലെ അല്ലാത്ത മറ്റൊരാൾക്കും അവർക്ക് മനുഷ്യസ്നേഹത്തിെൻറയും പേരിൽ ഒന്നിക്കാമെന്നാണ്.\nതാങ്കളുടെ യുവത്വത്തിെൻറ കാലത്താണ് അടിയന്തരാവസ്ഥ. അക്കാലത്ത് എന്ത്് ചെയ്തു? വേണമെങ്കിൽ അന്നത്തെ പലരെയും പോലെ നക്സലൈറ്റ് പാത പിന്തുടരുകയും ചെയ്യാമായിരുന്നു..?\nഅടിയന്തരാവസ്ഥഘട്ടത്തിൽ അതിന് എതിരായി ദേവഗിരികോളജിൽ നടന്ന എസ്.എഫ്.ഐ പ്രവർത്തനത്തിൽ ഞാൻ സജീവമായിരുന്നു. അത് വലിയ രീതിയിലായിരുന്നില്ല. ഇന്ദിരഗാന്ധിയുടെ പടത്തിൽ ചാണകം തേക്കുക, പോസ്റ്റർ വെട്ടിമാറ്റുക എന്നിങ്ങനെയുള്ള പ്രവർത്തനങ്ങളായിരുന്നു അന്ന് നടന്നത്. എ.ബി.വി.പിക്കാരുമായിപോലും ഐക്യം രൂപപ്പെട്ടുവന്നു. അവർ പുറത്തിറക്കുന്ന കുരുക്ഷേത്രം വായിക്കുക, സംവാദം നടത്തുക തുടങ്ങിയ തലങ്ങളിലായിരുന്നു ആ ഐക്യം. പാർട്ടി കത്തുകൾ പ്രചരിപ്പിക്കുക, സാഹിത്യസംവാദങ്ങൾ സംഘടിപ്പിക്കുക എന്നിങ്ങനെ പരിമിതമായ തലത്തിൽ പ്രവർത്തനങ്ങളിൽ ഞാൻ ഏർപ്പെട്ടിരുന്നു. അന്ന് തുടർച്ചയായി ഞാൻ ഒരൊറ്റ കറുത്ത ഷർട്ടാണ് ഇട്ടിരുന്നത് എന്നത് ഓർമിക്കുന്നു. അടിയന്തരാവസ്ഥക്കെതിരെ ആ കാലം ആവശ്യപ്പെടുന്ന തരത്തിലുള്ള ഇടപെടൽ നടത്തി എന്ന ചാരിതാർഥ്യം എനിക്കില്ല. അക്കാര്യത്തിൽ കുറ്റബോധമുണ്ട്. ഞാനൊക്കെ വളർന്നുവന്നത് മധ്യവർഗ അന്തരീക്ഷത്തിലാണ്. കുട്ടിക്കാലമെന്നത് പ്രകൃത്യാതീത ശക്തികളെയൊക്കെ വല്ലാതെ പേടിച്ച കാലമാണ്. അതിെൻറ പശ്ചാത്തലത്തിൽ മധ്യവർഗ സഹജമായ ഭീരുത്വം തീർച്ചയായും എന്നിലുണ്ടായിരിക്കും. അന്നത്തെ ഭീരുത്വം ഇന്നില്ല. പക്ഷേ, എങ്കിൽപോലും ഇന്നത്തെ കാലം ആവശ്യപ്പെടുന്ന തരത്തിൽ പൂർണമായി അങ്ങ് മുഴുകാൻ കഴിയുന്നതായി എനിക്ക് തോന്നുന്നില്ല. ഈ മധ്യവർഗ ജീവിതത്തിേൻറതായ ഒരുപാട് സൗകര്യങ്ങൾ ഞാനുൾെപ്പടെയുള്ളവർ അനുഭവിക്കുന്നുണ്ട്. ഈ സൗകര്യങ്ങൾ നഷ്ടപ്പെട്ടാലും നമ്മൾ ശരിയാണ് എന്ന്് ചിന്തിക്കുന്ന കാര്യത്തിന് വേണ്ടി അവസാനംവരെ നിൽക്കുമെന്ന ഉറപ്പാണ് ഇപ്പോഴുള്ളത്. കോളജിൽ പഠിക്കുന്ന കാലത്ത് നക്സലൈറ്റ് പ്രവർത്തനങ്ങളുടെ അന്തരീക്ഷം ഉണ്ടായിരുന്നില്ല. കോളജ് ഡിഗ്രി കഴിഞ്ഞാണ് നക്സലൈറ്റ് പ്രവർത്തനവുമായി ചെറിയ പരിചയംവരുന്നത്. നക്സലൈറ്റുകളെ ഒരിക്കലും ശത്രുക്കളായി ഞാൻ കണ്ടിരുന്നില്ല. ഞാൻ പെരുമണ്ണയിലെ ബീഡിത്തൊഴിലാളികളുടെ ഒരു മീറ്റിങ്ങിൽ നക്സലൈറ്റ് നേതാവായ സോമനെ പങ്കെടുപ്പിക്കുന്നുണ്ട്. അന്ന് സോമൻ കോേമ്രഡ് പത്രത്തിെൻറ പത്രാധിപസമിതി അംഗമാണ്. ഫാറൂഖ് കോളജിലെ അധ്യാപകനായിരുന്നു. അന്ന് അത് വലിയ പ്രശ്നമായിരുന്നു. നക്സലൈറ്റുകളുമായി എനിക്ക് സൗഹൃദം ഉണ്ടായിരുന്നു. ഞാൻ ഇടതുപക്ഷത്താണ് അക്കാലത്തും നിലകൊണ്ടിരുന്നത്. കോളജിൽ പഠിക്കുന്ന കാലത്ത് എസ്.എഫ്.ഐയുടെ യൂനിറ്റ് ഭാരവാഹിയായിരുന്നു. എസ്.എഫ്.ഐ സ്ഥാനാർഥിയായി കോളജ് യൂനിയൻ ജനറൽ സെക്രട്ടറി സ്ഥാനത്തേക്ക് മത്സരിച്ചിട്ടുണ്ട്. അപ്പോഴും എസ്.എഫ്.ഐയുടെ കൾച്ചറൽ ആക്ടിവിസ്റ്റ് എന്ന തലത്തിലാണ് പ്രവർത്തനം നടത്തിയിരുന്നത്.\nഅധ്യാപന ജീവിതത്തെ എങ്ങനെ വിലയിരുത്തും?\nഎെൻറ ചിന്തകളുടെയും സാംസ്കാരിക പ്രവർത്തനത്തിെൻറയും ഒരു തുടർച്ചതന്നെയാണ് അധ്യാപക ജീവതം. ചെറുപ്പത്തിലേ പെരുമണ്ണയിൽ പാരലൽ കോളജിൽ പഠിപ്പിച്ചത് പറഞ്ഞല്ലോ. അത് എെൻറ ചിന്തകളെ മാറ്റിയ പൊതുമണ്ഡലമാണ്. ഇടക്ക് പൊന്നാനിയിലെ എം.ഇ.എസ് കോളജിൽ പഠിപ്പിച്ചിരുന്നു. തളിപ്പറമ്പ് സർ സയ്യിദിൽ പഠിപ്പിച്ചിരുന്നു. ആ സമയത്താണ് ഫാറൂഖ് കോളജിൽ നിയമിതനാകുന്നത്. ഇടക്ക് കോളജ് അധ്യാപകനാകാനുള്ള പി.എസ്.സി നിയമനം കിട്ടി. ശരീഅത്ത് വിവാദകാലത്ത് ഞാൻ പഠിപ്പിക്കുന്ന കോളജിൽനിന്ന് പുറത്താകുമെന്ന് ചില പ്രചാരണമുണ്ടായിരുന്നു. അത്തരമൊരു ഘട്ടത്തിൽ സർക്കാർ കോളജിലേക്ക് പോകുന്നത് ഗുണകരമാകില്ല എന്ന് കരുതി, ഒരു സമരമെന്ന നിലയിൽ അവിടെതന്നെ തുടർന്നു. അല്ലെങ്കിൽ ഒരുപക്ഷേ, സർക്കാർ കോളജ് അധ്യാപകനാകുമായിരുന്നു. അധ്യാപനകാലവും സംവാദങ്ങളുടെ വേദിയാക്കാനാണ് ഞാൻ ശ്രമിച്ചത്.\nഒരു ഘട്ടത്തിൽ പാർട്ടിയിൽ പ്രതിസന്ധി നേരിട്ട ഘട്ടത്തിൽ താങ്കളെ രക്ഷിച്ചത് പിണറായി വിജയൻ നേരിട്ടാണ് എന്ന് കേട്ടിട്ടുണ്ട്, സത്യമാണോ?\nഅങ്ങനെ ഒരു സംഭവമില്ല. സി.പി.എമ്മിൽ ആഭ്യന്തര പ്രശ്നങ്ങൾ വന്നപ്പോൾ അതെന്നെ വല്ലാതെ അസ്വസ്ഥപ്പെടുത്തി. കാരണം, പരിമിതികൾ പലതുണ്ടെങ്കിലും സാമൂഹിക ജീവിതത്തിൽ വെളിച്ചം ഉണ്ടാക്കുന്ന കമ്യൂണിസ്റ്റ് പാർട്ടി തകരരുത്, പിളരരുത് എന്ന ഒരു വ്യക്തിഗതമായ തോന്നൽ ഉണ്ടായിരുന്നു. ഒരിക്കലും തെരഞ്ഞെടുപ്പിൽ മത്സരിക്കുന്ന ഒരു രാഷ്ട്രീയപ്രവർത്തനത്തിനോ നേതൃത്വത്തിലേക്ക് വരുന്ന ഇടപെടലിനോ എനിക്ക് താൽപര്യമില്ല. രാഷ്ട്രീയ മണ്ഡലത്തിലേക്ക് വരില്ല എന്ന് സ്വയം തീരുമാനിച്ച് പ്രാഥമിക തലത്തിൽ സാംസ്കാരിക രംഗത്ത് നിൽക്കാനാണ് അന്ന് തീരുമാനിച്ചത്. രാഷ്ട്രീയ പ്രവർത്തനത്തെക്കാൾ സാംസ്കാരിക പ്രവർത്തനം മികച്ചതാണ് എന്ന് കരുതിയിട്ടല്ല അത്. രാഷ്ട്രീയ പ്രവർത്തനത്തിന് ഞാൻ ഫിറ്റല്ല. കേരളത്തിെൻറ പ്രതീക്ഷയായ ഒരു പാർട്ടി ആഭ്യന്തര കലഹത്തിൽ ആടിയുലയുമോ എന്ന ആശങ്ക വന്നപ്പോൾ ഞാൻ സ്വയം വ്യക്തിപരമായ ഒരു തീരുമാനമെന്ന നിലയിലാണ് കുറച്ച് പ്രത്യക്ഷ രാഷ്ട്രീയ ഇടപെടൽ നടത്തിയത്. വി.എസിനെ കേന്ദ്രമാക്കി മാധ്യമങ്ങൾ നടത്തുന്ന ഒരു നീക്കം അക്കാലത്തുണ്ടായിരുന്നു. അത് ശരിയല്ലെന്ന് തോന്നിയതിനാലും പാർട്ടി തകരാതിരിക്കാനും ‘രാഷ്ട്രീയത്തിൽ ആൾദൈവങ്ങളുണ്ടാകുമ്പോൾ’ എന്ന ലേഖനം മാതൃഭൂമി ആഴ്ചപ്പതിപ്പിൽ പ്രസിദ്ധീകരിച്ചു. അത് വലിയ ഒച്ചപ്പാടുണ്ടാക്കുകയും സംവാദമായി മാറുകയും ചെയ്തു. നൂറുശതമാനവും സത്യമായിട്ടു പറയാം ആ പ്രബന്ധമെഴുതാൻ ഞാൻ ആരുമായും ചർച്ചചെയ്തുപോലുമില്ല. എെൻറ ജീവിതത്തിെൻറ സത്യമാണത്. ലേഖനം എന്തൊക്കെ പ്രത്യാഘാതം ഉണ്ടാക്കുമെന്നും എഴുതുന്ന ഘട്ടത്തിൽ ആലോചിച്ചിട്ടില്ല. ലേഖനം പലതരം വ്യാഖ്യാനങ്ങൾക്ക് ഇടനൽകി. പിണറായിയെയും വി.എസിനെയും അകലെനിന്ന് പരിചയമുണ്ടെന്ന് ഒഴിച്ചാൽ അടുപ്പം എനിക്കില്ല. ഉയർന്ന പദവിയിലുള്ള ആളുകളുമായി അടുക്കാറുമില്ല. അധികാരവുമായി അകലംപാലിക്കുക എന്നതാണ് എെൻറ നയം. എെൻറ സുഹൃത്തുക്കൾ പലരും അധികാരത്തിൽ വന്നിട്ടുണ്ട്. അധികാരത്തിൽ എത്തുന്നതോടെ അവരിൽനിന്ന് വിട്ടുനിൽക്കുകയാണ് ഞാൻ ചെയ്തത്. മുമ്പ് വി.എസാണ് എന്നെ തിരുവനന്തപുരത്ത് നിന്ന് എ.കെ.ജി സെൻററിലേക്ക് സംഘടനാ ചുമതലയേറ്റെടുക്കാൻ വിളിക്കുന്നത്. ആദ്യമായി എന്നോട് സംസാരിക്കുന്ന ഉന്നത നേതാവും വി.എസാണ്. ഞാനത് നിരസിക്കുകയാണുണ്ടായത്. ആ തരത്തിലുള്ള രാഷ്ട്രീയ പ്രവർത്തനത്തിലേക്ക് കടന്നുവരാൻ താൽപര്യമില്ലാത്തതുകൊണ്ട് അതുപേക്ഷിക്കുകയാണ് ചെയ്തത്. ഏതെങ്കിലും വ്യക്തിയുടെ ഭാഗമായല്ല ഞാനാ പ്രബന്ധം തയാറാക്കിയത്. അതിലെ വാദങ്ങളിൽ ഇന്നും ഞാൻ ഉറച്ചുനിൽക്കുന്നു. ലേഖനം പലതരം വ്യാഖ്യാനങ്ങൾക്ക് ഇടനൽകി. അധികാരങ്ങളുടെ ലോകത്തുനിന്ന് കഴിയുന്നത്ര അകന്ന് നിൽക്കാൻ ശ്രമിക്കുന്ന പ്രകൃതമാണ് എേൻറത്. അകന്ന് നിൽക്കുമ്പോഴുള്ള ആഹ്ലാദം എത്രയോ മധുരമാണ്. എന്നാൽ അനിവാര്യമായ സന്ദർഭങ്ങളിൽ അതുമായി ബന്ധപ്പെടേണ്ടി വരുമ്പോഴുണ്ടാവുന്ന സംഘർഷം ശ്വാസം മുട്ടിക്കുന്നതാണ്. സത്യത്തിൽ എന്തിലും ഏതിലും അധികാരമുണ്ട്. ശരീരത്തിലും മനസ്സിലും ബന്ധങ്ങൾക്കിടയിലും നമ്മുടെ അനുവാദം ചോദിക്കാതെതന്നെ അത് പ്രവർത്തിച്ചുകൊണ്ടിരിക്കുന്നു. അധികാരത്തെ പുറത്താക്കുമ്പോഴുണ്ടാകുന്ന പുളകത്തോളം പുളകം മറ്റൊന്നിനുമില്ല.\nഅന്ന് വി.എസ് നടത്തിയ പ്രതികരണങ്ങൾ?\nഅത് എന്നെ സംബന്ധിച്ച് വേദനാജനകമായിരുന്നു. അഭിമാനിക്കാവുന്ന കാര്യം വി.എസിനോട് എനിക്ക് പ്രതികരിക്കാൻ കഴിഞ്ഞുവെന്നതാണ്. അത് അനിവാര്യമായിരുന്നു. അതുമായി ബന്ധപ്പെട്ടാണ് എെൻറ ഒരു പുസ്തകം വരുന്നത് ‘വൈേസ്രായിമാർക്ക് വേണ്ടത് കുരങ്ങുസൂപ്പല്ല’. എെൻറ ജീവിതത്തിൽ അത് വഴിത്തിരിവായിരുന്നു. വി.എസിെൻറ ജീവിതത്തിലും വഴിത്തിരിവായിരുന്നു എന്നുതന്നെയാണ് ഞാൻ വിചാരിക്കുന്നത്. വ്യക്തികളോട് വി.എസ് ജനാധിപത്യപരമല്ലാത്ത വിമർശനം മുമ്പും നടത്തിയിട്ടുണ്ട്. അതിനോട് ഒരു ഘട്ടത്തിലും യോജിപ്പില്ല. എനിക്ക് മുമ്പ് നടത്തിയ പരമാർശങ്ങൾ അർഹമായ രീതിയിൽ പരിഗണിക്കപ്പെടാതെ പോകുകയായിരുന്നു. വി.എസിെൻറ പരാമർശത്തെ അർഹമായ രീതിയിൽ പരിഗണിച്ച ഏക കമ്യൂണിസ്റ്റ് ഞാനായിരിക്കും. അത് മലയാള രാഷ്ട്രീയ ചരിത്രത്തിലെ അധ്യായമാണ്. എന്നെ കുരങ്ങൻ എന്നാണ് വി.എസ് വിശേഷിപ്പിച്ചത്. നികേഷ് കുമാർ വാർത്താചാനലിൽനിന്ന് അതിെൻറ പ്രതികരണം ചോദിച്ചു, ഞാൻ പറഞ്ഞത് ‘‘ഞങ്ങളൊക്കെ കുട്ടിക്കാലത്ത് തമ്മിൽ തെറ്റിയാൽ പലതും പറയും. അവിടെയും നിക്കുന്നില്ലെങ്കിൽ അച്ഛന് വിളിക്കാം. അപ്പോൾ തിരിച്ചുവിളിക്കും. അങ്ങനെ ഞാൻ പ്രതികരിക്കുന്നില്ല’’ എന്നാണ്. ഞാൻ വി.എസിെൻറ അച്ഛന് വിളിച്ചു എന്ന മട്ടിൽ പ്രചാരണമുണ്ടായി. ഏതോ പ്രസിദ്ധീകരണത്തിൽ എെൻറ പടം െവച്ച് ‘പു.ക.സ മോഡൽ പ്രതികരണം’ എന്ന് അച്ചടിച്ചുവന്നു. ഞാൻ വി.എസിനെ ആക്ഷേപിച്ചു എന്നു പറഞ്ഞുകൂടാ, എെൻറ അഭിപ്രായം ഞാൻ പ്രകടിപ്പിച്ചു. അത് ചെയ്തില്ലെങ്കിൽ തെറ്റായ സന്ദേശം സമൂഹത്തിന് നൽകും. പുസ്തകം വന്നതോടെ ആ അധ്യായം അവസാനിച്ചു. മുമ്പ് എങ്ങനെയാണോ, ഏത് ആദരവോടെയാണോ വി.എസിനെ കണ്ടിരുന്നത് ആ ആദരവ് ഇപ്പോഴുമെനിക്കുണ്ട്. അന്നത്തെ പരാമർശം വി.എസ് അല്ല മറ്റേത് നേതാവ് നടത്തിയാലും അതിനോട് പ്രതികരിക്കുമായിരുന്നു.\nഅന്ന് നന്മ തിന്മയുടെ പ്രശ്നമായാണ് മാധ്യമങ്ങൾ ചർച്ചചെയ്തത്. ഒരു വശത്ത് എം.എൻ. വിജയനും നിലയുറപ്പിച്ചു. അന്നത്തെ ഏറ്റുമുട്ടൽ വേണ്ടിയിരുന്നില്ല എന്നു തോന്നുന്നുണ്ടോ?\nഇല്ല. ആഭ്യന്തര സംഘർഷം മൂർച്ഛിച്ച് പാർട്ടിയിൽ പിളർപ്പുണ്ടായാൽ അത് ജനാധിപത്യത്തിനും സാമ്രാജ്യത്വവിരുദ്ധ പോരാട്ടങ്ങൾക്കും വലിയ രീതിയിൽ ദോഷം ചെയ്യും. ഞാൻ കരുതുന്നത് കമ്യൂണിസ്റ്റു പാർട്ടിക്ക് ഇനി പിളരാൻ ധാർമിക ബാധ്യതയില്ലെന്നാണ്. അങ്ങനെ കമ്യൂണിസ്റ്റ് പാർട്ടി തകരുമെന്ന് തോന്നിയ ഘട്ടത്തിൽ ഞാൻ ഇടപെട്ടു. അത് എനിക്ക് വ്യക്തിപരമായ നഷ്ടങ്ങളുണ്ടാക്കി. പല സൗഹൃദങ്ങളും അകന്നുപോയി. വിജയൻ മാഷുമായുണ്ടായിരുന്നത് തീവ്രമായ ഒരു ബന്ധമായിരുന്നു. മാഷിെൻറ ഉൗഷ്മള സ്നേഹത്തിെൻറ ആശ്ലേഷണം വലിയ രീതിയിൽ അനുഭവിച്ചയാളാണ് ഞാൻ. നൂറുകണക്കിന് വേദികളിൽ ഞങ്ങൾ ഒരുമിച്ചു പങ്കെടുത്തു. സംവാദതലങ്ങൾ വികസിപ്പിച്ചു. പക്ഷേ, ഈ ഘട്ടത്തിന് ശേഷം വിജയൻമാഷുമായുള്ള ബന്ധം പഴയതുപോലെ ഉൗഷ്മളമല്ലാതായി. മാഷ് കണ്ടാൽ ‘‘കെ.ഇ.എൻ സുഖമാണോ, വീട്ടിലെന്തുണ്ട് വിശേഷം’’ എന്നിങ്ങനെയുള്ള ഔപചാരികതകളിൽ സംസാരം ഒതുക്കി. ഞാൻ തിരിച്ചും അങ്ങനെതന്നെ തുടർന്നു. അതായത് ബന്ധവും സംവാദത്തിെൻറ അന്തരീക്ഷവും ഇല്ലാതായി. അതെന്നെ വല്ലാതെ വേദനിപ്പിക്കുന്നുണ്ട്. അതിൽ വിഷമവുമുണ്ട്.\nകമ്യൂണിസ്റ്റ് പ്രസ്ഥാനത്തിന് ഇനി എന്താണ് പ്രസക്തി, പ്രത്യേകിച്ച് സി.പി.എം, സി.പി.ഐപോലുള്ള പാർട്ടികൾക്ക്? അവരെ സോഷ്യൽ ഫാഷിസ്റ്റുകളെന്നാണ് വിമർശകർ വിളിക്കുന്നത്..?\nമൂലധന ആധിപത്യത്തിനെതിരെയും ഫാഷിസത്തിനെതിരെയും പോരാടുന്നതിന് നേതൃത്വംവഹിക്കാൻ കമ്യൂണിസ്റ്റുപാർട്ടികൾക്കും ഇടതുപക്ഷ സംഘടനകൾക്കും തൊഴിലാളികൾക്കും മാത്രമാണ് കഴിയുക. കമ്യൂണിസ്റ്റ് പ്രസ്ഥാനം നിലനിൽക്കുന്നില്ലെങ്കിൽ അത് സന്തോഷിപ്പിക്കുക ഫാഷിസത്തെതന്നെയാണ്. കമ്യൂണിസവും ഫാഷിസവും ഒന്നാണെന്ന സമവാക്യനിർമിതി തത്ത്വശാസ്ത്രപരമായി തന്നെ ഒരു കുറ്റകൃത്യമാണ്. അത് ഫാഷിസ്റ്റുകൾക്ക് പരോക്ഷമായി സ്വാഗതം പറയലാണ്. ഫാഷിസ്റ്റ് വിമർശനത്തിെൻറ വീര്യം കുറക്കുന്ന തരത്തിലുള്ള കൂട്ടിക്കുഴക്കലുകൾ വിമർശിക്കേണ്ടതുണ്ട്. ഹിറ്റ്ലർ, മുസോളനി, ഫ്രാങ്കോ എന്ന് പറയുന്നതിന് പകരം ഹിറ്റ്ലർ, മുസോളിനി, സ്റ്റാലിൻ എന്നാണ് ഫാഷിസത്തെപ്പറ്റി പറയുമ്പോൾ എടുത്തുപറയുക. എന്നാൽ, ഫാഷിസെത്ത ചെറുക്കുന്നതിൽ സോവിയറ്റ് യൂനിൻ വഹിച്ച പങ്ക്, ലക്ഷങ്ങളുടെ ആത്മത്യാഗത്തിലൂടെ നേടിയ വിജയം എന്നിവ ചരിത്ര സത്യമാണ്. ആ ചരിത്ര സത്യമാണ് ഒന്നാമതായി പറയേണ്ടത്. ഒരു സോഷ്യലിസ്റ്റ് വ്യവസ്ഥയിൽ ഒരിക്കലും സംഭവിക്കാൻ പാടില്ലാത്ത ക്രൂരതകൾ സ്റ്റാലിെൻറ നേതൃത്വത്തിൽ നടന്നിട്ടുണ്ട് എന്നത് സത്യമാണ്. അത് ലോകത്തിലെ എല്ലാ ജനാധിപത്യവാദികളും അപലപിക്കുന്നുണ്ട്. എന്നാൽ സ്റ്റാലിൻ സമം ഹിറ്റ്ലർ എന്ന സമവാക്യം സൃഷ്ടിക്കുന്നത് ജനാധിപത്യപരമല്ല. അത് ആശ്വാസം പകരുക ഇന്ത്യൻ ഫാഷിസ്റ്റുകൾക്കായിരിക്കും. എല്ലാം ഒന്നാണ് എന്നു പറയുമ്പോൾ നമ്മൾ സവർണ ഫാഷിസത്തെയും സാമാന്യവത്കരിക്കുകയാണ് ചെയ്യുന്നത്. അത് തെറ്റായ രീതിയാണ്.\nഫാഷിസത്തെ എങ്ങനെ ചെറുക്കും? എന്താണ് താങ്കൾ കാണുന്ന പോംവഴി?\nകേന്ദ്രീകൃതമായ ജനാധിപത്യ രാഷ്ട്രീയ പ്രതിരോധങ്ങൾക്ക് ശക്തി പകരുംവിധം വികേന്ദ്രീകൃതമായ സാംസ്കാരിക കൂട്ടായ്മ ഇന്ത്യയാകെ ഉണ്ടായിത്തീരണം. സർവ അഭിപ്രായ വ്യത്യാസങ്ങൾക്കുമപ്പുറത്ത് നവഫാഷിസത്തിനെതിരെ യോജിക്കുന്ന സർവരുടെയും കൂട്ടായ്മയായി അതിന് വളരാൻ കഴിയണം. കലാത്മക കൂട്ടായ്മകളും സർവസ്ഥലത്തും സജീവമാകണം.ഒരുതുള്ളി ചോരപോലും വീഴാത്ത സ്നേഹത്തിെൻറയും സൗഹാർദത്തിെൻറയും പ്രതിരോധം പടുത്തുയർത്തണം. ഗ്രാമങ്ങളിലും വീട്ടിനുള്ളിലും ഫാഷിസം കടന്നുവരാതിരിക്കാൻ പ്രതിരോധം തീർക്കണം, സംവാദത്തിെൻറയും ജനാധിപത്യത്തിെൻറയും തലങ്ങൾ വികസിപ്പിക്കണം. എല്ലാ ആരാധനാലയങ്ങളും എല്ലാവർക്കും എന്ന തലത്തിലേക്ക് മാറ്റണം. എല്ലാ ഉത്സവങ്ങളും എല്ലാവരുടേതുമാക്കണം. പൊതുമേഖലയിൽ നിന്ന് സവർണ ഫാഷിസത്തിെൻറ കടന്നുവരവ് സാധ്യതകളെ ഇല്ലാതാക്കണം.\nപക്ഷേ, കമ്യൂണിസ്റ്റ് സിദ്ധാന്തങ്ങൾ പറയുന്ന വർഗസമരം അഥവാ വിപ്ലവം വേണ്ടെന്നാണോ? അതില്ലാതെ സാംസ്കാരിക തലത്തിൽ മാത്രം ഫാഷിസത്തെ എങ്ങനെ പ്രതിരോധിക്കാനാകുമെന്നാണ്?\nരാഷ്ട്രീയ വിപ്ലവം അനിവാര്യമായ കാര്യമാണ്. അതാണ് ഏറ്റവും പ്രധാനവും. ഞാൻ പറയുന്നത് രാഷ്ട്രീയ വിപ്ലവം നടന്നാൽപോലും ആ രാഷ്ട്രീയ വിപ്ലവം നിലനിൽക്കണമെങ്കിൽ സാംസ്കാരിക രംഗത്ത് നിരവധി മാറ്റങ്ങൾ വരണം. വിപ്ലവത്തിെൻറ ലക്ഷ്യം നീതിയുക്തമായ ഒരു സമൂഹത്തെ സൃഷ്ടിക്കുക മാത്രമല്ല. അത്തരം നീതിയുക്തമായ സമൂഹത്തിൽ ജീവിക്കാൻ പ്രാപ്തരായ മനുഷ്യരെ നിർമിക്കുകകൂടിയാണ്. അത് വിപ്ലവം നടന്ന ശേഷം നടത്തിയാൽ പോരാ.വിപ്ലവം ഉണ്ടാവുക തന്നെ ഇത്തരം പുതിയ മനുഷ്യരെ നിർമിക്കുന്ന പ്രവർത്തനങ്ങൾ കൂടി നടക്കുമ്പോഴാണ്. ആ പുതിയ മനുഷ്യനെ നിർമിച്ചെടുക്കുന്ന സാംസ്കാരിക പ്രവർത്തനത്തിെൻറ തലത്തെക്കുറിച്ചാണ് സാംസ്കാരിക വിമർശകൻ എന്ന നിലയിൽ ഞാൻ സംസാരിക്കുന്നത്. എന്നാൽ, കർഷകരുടെയും തൊഴിലാളികളുടെയും സമരം വളരെ പ്രധാനമാണ്. ആഗോളീകരണത്തിനെതിരെയും സ്വകാര്യവത്കരണത്തിനെതിരെയും സി.ഐ.ടി.യുവിനും ബി.എം.എസിനും ഒരുമിച്ച് സമരം നടത്താൻ കഴിഞ്ഞേക്കാം. എന്നാൽ സാമൂഹിക പ്രശ്നങ്ങൾക്കെതിരെ യോജിക്കാൻ കഴിയണമെന്നില്ല. അവിടെയാണ് ഞാൻ പറയുന്നത് എല്ലാ ആരാധനാലയങ്ങളും എല്ലാവർക്കുമെന്ന്. പള്ളിയിലും അമ്പലത്തിലും മോസ്കിലുമെല്ലാം മറ്റ് മതസ്ഥരായ ആളുകൾക്ക് വരാനും അവിടെ മൗനമായിരിക്കാനും സ്വാതന്ത്ര്യമുണ്ടാകണം. എല്ലാ ഉത്സവങ്ങളും എല്ലാവർക്കും. ഈ രീതിയിൽ ഒരു കാഴ്ചപ്പാട് ഭൗതിക ലോകത്ത് ഉണ്ടാക്കിയെടുക്കാൻ സാധിക്കും. ഞാൻ എല്ലാ ഉത്സവങ്ങൾക്കും ദേശീയ പദവി എന്ന ആശയം മുമ്പ് മുന്നോട്ടു\nെവച്ചു. അത് പലർക്കും ഉൾക്കൊള്ളാൻ കഴിഞ്ഞിട്ടില്ല. ദലിതർ, ആദിവാസികൾ ദേശീയജനതയുടെ ഭാഗമാണെങ്കിൽ അവരുടെ ഉത്സവങ്ങൾക്കും ദേശീയ പദവി നൽകുന്നതിൽ എന്താണ് തെറ്റ്? ഒരു ഉത്സവം ദേശീയോത്സവമാകുമ്പോൾ ഒരാൾക്ക് 500 രൂപ, രണ്ട് ദിവസം അവധി കിട്ടുമെങ്കിൽ അഞ്ചു ഉത്സവങ്ങൾ ദേശീയോത്സവങ്ങളാക്കണ്ടേ? ഈ വാദത്തിൽ സാംസ്കാരിക യുക്തിയുണ്ട്, സാമ്പത്തിക യുക്തിയുമുണ്ട്. എന്നാൽ, ഇതുരണ്ടും അഡ്രസ് ചെയ്യാതെ കാര്യമില്ല.\nതാങ്കൾ നടത്തിയ ഇടപെടലുകളെ പൗരസമൂഹം സ്വീകരിച്ചോ? എത്രമാത്രം? സ്വയം അതിൽ വിലയിരുത്തുന്നതെങ്ങനെയാണ്?\nചിലരെല്ലാം സ്വീകരിച്ചിട്ടുണ്ട്. ഉദാഹരണത്തിന് വിളക്ക് കത്തിക്കുന്ന വിഷയത്തിൽ ആദ്യമായി ഇടപെടൽ നടത്തിയ ഒരാളാണ് ഞാൻ. മതനിരപേക്ഷതയെക്കുറിച്ചുള്ള നിർവചനത്തിൽ ആചാരപരമായ നിക്ഷ്പക്ഷത, മതപരമായ സൗഹൃദം എന്നിവ അനിവാര്യമാണ്. മതപരമായ നിഷ്പക്ഷത എന്ന തലത്തിൽ നിന്നാണ് വിളക്ക് കത്തിക്കൽ വിഷയത്തെ കാണുന്നത്. അങ്ങനെ വരുമ്പോൾ വിളക്ക് കത്തിക്കാം, കത്തിക്കാതിരിക്കാം. വിളക്ക് കത്തിച്ചില്ലെങ്കിൽ ഇന്ത്യൻ മതേതരത്വം ആകെ ഇരുട്ടിലാകും എന്ന് കരുതുന്നത് തെറ്റാണ്. നാനാത്വത്തെക്കുറിച്ച് നമ്മൾ പറയുന്നുണ്ടെങ്കിൽ ചടങ്ങുകളിൽ, ആചാരങ്ങളിൽ നാനാത്വം വേണം. വിളക്കിന് പകരം മെഴുകുതിരി കത്തിക്കാം, കത്തിക്കാതിരിക്കാം, നാട മുറിക്കാം, മുറിക്കാതിരിക്കാം. ഉദ്ഘാടനം ചെയ്യുന്നു എന്നു മാത്രം പറയാം. തുടികൊട്ടാം. മലയാളത്തിൽ ഇതുസംബന്ധമായി ഏറ്റവും കൂടുതൽ പ്രബന്ധങ്ങൾ എഴുതിയ ആൾ ഞാനായിരിക്കും. അത് ഹിന്ദു–മുസ്ലിം വിഷയമാക്കാനുള്ള ശ്രമങ്ങളെ ഞാൻ പൊളിച്ചു. വാഗ്ഭടാനന്ദനാണ് വിളക്കിനെതിരെ ആദ്യം പറയുന്നത്. അപ്പോൾ അത് കേരളീയ നവോത്ഥാനത്തിെൻറ വിഷയമാണ്. രണ്ടാമത് വിളക്കിനെതിരെ നിലപാട് എടുത്തത് ഇ.എം.എസാണ്. 1993 ഒക്ടോബർ10ലെ ദേശാഭിമാനി വാരികയിൽ വിളക്ക് കത്തിക്കൽ വിവാദം വന്നപ്പോൾ ഈ വിഷയത്തിൽ കുഞ്ഞാലിക്കുട്ടിയുടെ വഴിയാണ് ഇനി നാം സ്വീകരിക്കേണ്ടത് എന്ന് ഇ.എം.എസ് കൃത്യമായി എഴുതി. ഇതെല്ലാം െവച്ചുകൊണ്ട് ഞാൻ നടത്തിയ ഇടപെടലുകൾ കേരളത്തിൽ വലിയ മാറ്റമുണ്ടാക്കി. അടുത്തിടെ കേരളത്തിലെ വിദ്യാർഥി സംഘടന ചൂട്ടുകത്തിച്ചുകൊണ്ടാണ് സമ്മേളനം ഉദ്ഘാടനം ചെയ്തത്. അതിന് മുമ്പ് കാലിക്കറ്റ് സർവകലാശാല യൂനിയൻ ഉദ്ഘാടനം കെ.എൻ. പണിക്കർ പ്രാവിനെ പറത്തിക്കൊണ്ടാണ് നടത്തിയത്. അന്ന് അതിനെ അഭിവാദ്യം ചെയ്ത് ഞാൻ പ്രബന്ധമെഴുതി. ഇടപെടൽ തുടരുന്നു.\nകാളനാകാമെങ്കിൽ കാളയുമാകാം എന്ന താങ്കളുടെ പ്രയോഗം വളരെ മുന്നേ പ്രശസ്തമാണ്. ഭക്ഷണം രാഷ്ട്രീയവിഷയമാകുന്ന കാലത്ത് അതേപ്പറ്റി കൂടുതൽ എന്തുപറയും?\nഇഷ്ടമുള്ള ഭക്ഷണം കഴിക്കാൻ ഓരോരുത്തർക്കും അവകാശം വേണം. ആദ്യമായി കാളൻ കഴിക്കുന്നത് ഭാര്യയുടെ വീട്ടിൽനിന്നാണ്. ഭക്ഷണത്തിെൻറ തലത്തിൽ ഫാഷിസം കടന്നുവരുന്ന ഘട്ടത്തിലാണ് ഞാൻ ആ പ്രയോഗം നടത്തുന്നത്. ഇഷ്ടമുള്ള ഭക്ഷണം എന്നാൽ അത് ഓരോരുത്തരുടെയും ഇഷ്ടമാണ്. അവിടെ കാളനും കാളക്കും ഉണക്കമീനിനും മറ്റെന്തെങ്കിലുമുണ്ടെങ്കിൽ അതിനും ഇട നൽകണം. ഒന്ന് മികച്ചത്, മറ്റത് മോശം എന്ന ചിന്തതന്നെ ഫാഷിസം ഓരോരുത്തരിലേക്കും കടത്തിവിടുന്നതാണ്. ഞാൻ ഇതുവരെ ബുച്ചർ എന്ന ഇംഗ്ലീഷ് വാക്കിെൻറ അർഥം അറിയാവുന്നതുകൊണ്ട് നിഘണ്ടുവിൽ നോക്കിയിട്ടില്ല. ഗോമാംസവുമായി ബന്ധപ്പെട്ട് വിഷയം ഉയർന്നപ്പോൾ വെറുതെ സാധാരണ നിഘണ്ടുവെടുത്തു നോക്കി. അതിെൻറ അർഥമായി ഇറച്ചിവിൽപനക്കാരൻ, കശാപ്പുകാരൻ എന്നു മാത്രമല്ല ക്രൂരൻ, പാതകൻ, രക്തക്കൊതിയൻ എന്നൊക്കെ കൊടുത്തിരിക്കുന്നത് കണ്ടു. ഞാൻ മലയാളം നിഘണ്ടുവെടുത്തു നോക്കി. അവിടെയും അതാണ് അർഥം. മുമ്പ് പിശാച് എന്നതിന് അർഥം നോക്കിയപ്പോൾ മാംസബുക്ക് എന്നു കണ്ടു. ഇതിെൻറയെല്ലാം ആധാരം സംസ്കൃതമായതുകൊണ്ട് അമരകോശം എടുത്തുനോക്കി. അതിലും മാംസബുക്ക് എന്നാണർഥം. നമ്മുടെ പൊതുബോധം നമുക്ക് തന്നെ അദൃശ്യമായ ആയിരക്കണക്കിന് േസ്രാതസ്സുകളിലൂടെയാണ് കടന്നുവരുന്നത് എന്നു പറയാനാണ് ഞാനിത് ചൂണ്ടിക്കാട്ടിയത്. 2015ൽ മുഹമ്മദ് അഖ്ലാഖ് കൊല്ലപ്പെട്ടപ്പോൾ വലിയ പ്രതിഷേധമുണ്ടായി. ആളുകൾ നടുങ്ങി. എന്നാൽ, തുടർച്ചയായി കൊലവന്നപ്പോൾ പ്രതികരണങ്ങൾ കുറഞ്ഞുകുറഞ്ഞ് വന്നു. ദാദ്രിയിൽ എന്തുസംഭവിച്ചു എന്നു നമ്മൾ ചിന്തിച്ചില്ല. നമ്മൾ ചിന്തിച്ചത് ഇന്ത്യയെന്ന മതേതര റിപ്പബ്ലിക്കിൽനിന്നാണ്. ദാദ്രിപോലെ നിരവധി പ്രദേശങ്ങൾ ആ റിപ്പബ്ലിക്കിൽ നിന്ന് തൂർന്ന് പോയിക്കഴിഞ്ഞു. ദാദ്രി ഒരു മതേതര ജനാധിപത്യസ്ഥലമല്ല. ദാദ്രിയിൽ 2015ന് മുമ്പുള്ള മനുഷ്യബന്ധങ്ങൾ ഇപ്പോൾ നിലനിൽക്കുന്നില്ല. ഞാൻ പറഞ്ഞുവരുന്നത് 2014 ന് ശേഷമുള്ള ഇന്ത്യൻ അവസ്ഥയെന്നത് ഭയങ്കര ഭയമുണ്ടാക്കുന്ന അവസ്ഥയാണ്. അത് ദിവസവും വർധിച്ചുകൊണ്ടിരിക്കുന്നു. മുമ്പ് തീക്ഷ്ണമായ രീതിയിൽ ഫാഷിസ്റ്റ് വിരുദ്ധ പ്രവർത്തനം നടത്തിയ ധൈഷണികരിൽ ഒരു വിഭാഗം ഇപ്പോൾ പിന്തിരിഞ്ഞിരിക്കുന്നു. ബോധപൂർവമാണോ അല്ലെയോ എന്ന് ഉറപ്പിച്ച് പറയാൻ പറ്റില്ല.\nജാതിവാൽ ദഹന മഹോത്സവം എന്ന ആശയം കൂടി താങ്കൾ മുന്നോട്ടുെവച്ചിരുന്നു. അത് സ്വീകരിക്കപ്പെട്ടോ?\nസാമൂഹിക ജീവിതത്തിൽ സവർണ ഹിന്ദുത്വത്തെ ചെറുക്കുന്നതിെൻറ ഭാഗമായാണ് ജാതിവാൽ ദഹന മഹോത്സവം എന്ന ആശയം മുന്നോട്ടുെവച്ചത്. ചെറുതായ ഈ സമരം നമുക്ക് ചെയ്യാൻകഴിയാതെപോകുന്നുണ്ട്. ഇത് വലിയ സമരമല്ല. ചെയ്യാൻ കഴിയുന്നതുമാണ്. പഴയകാലത്ത് ഏതോ കാരണങ്ങളാൽ ജാതി പേരിന് പിന്നിൽ വന്നുചേർന്നവർ അത് ഒഴിവാക്കണം. ഇനി ഒഴിവാക്കാൻ കഴിയില്ലെങ്കിൽ അത് തുടരുന്നതിൽ കുഴപ്പമില്ല. തീർച്ചയായും ജാതിവാൽ ഒഴിവാക്കാൻ കഴിയാത്തത് സംവാദത്തിെൻറ വിഷയംതന്നെയാണ്. പക്ഷേ, ഒരു കാര്യം അവരും എല്ലാവരും ഉറപ്പിക്കണം, പുതിയ തലമുറയിൽ ജാതിവാൽ ഉണ്ടാകരുത്. തുടർച്ചായി ഞാനത് പറഞ്ഞുകൊണ്ടിരിക്കുന്നു. അത് ചിലതലങ്ങളിൽ സ്വീകരിക്കപ്പെടുന്നു. ചിലരെങ്കിലും ജാതിവാൽ മുറിച്ചിട്ടുണ്ട്. ഉച്ചരിക്കുന്ന വാക്കുകൾ ഒരിക്കലും പാഴാവില്ല. അത് മരുഭൂമിയിലെ വിത്തുകൾപോലെയാണ്. മഴ കാത്തിരിക്കുകയാണ്. വിത്തിന് മുളപൊട്ടുകതന്നെ ചെയ്യും.\nവീട്ടിനുള്ളിൽ സംവാദ സാധ്യതകൾ എത്രത്തോളമുണ്ട്? വീട്ടിലെ പുരുഷതാൽപര്യത്തിനനുസരിച്ച് സ്ത്രീകൾ മാറേണ്ടിവരുന്ന ഗതികേടുണ്ട്. അതിനെ എങ്ങനെ പരിഗണിക്കുന്നു?\nപ്രച്ഛന്നമായ പുരുഷമേധാവിത്വത്തെ പൂർണമായും വീട്ടിൽനിന്ന് പുറത്താക്കാനായിട്ടുണ്ടെന്ന് പറയാനാവില്ല. സമരം തുടരും. ഞങ്ങൾ വീട്ടിൽ സാമൂഹിക രാഷ്ട്രീയ കാര്യങ്ങളുൾെപ്പടെ എല്ലാ കാര്യങ്ങളെപ്പറ്റിയും സംവാദം നടത്താറുണ്ട്. തുറന്ന രീതിയിൽ, ജനാധിപത്യപരമായി തന്നെ. സംവാദത്തിന് പുറത്തും വീട്ടിനുള്ളിലെ ജനാധിപത്യത്തിെൻറ പ്രശ്നമുണ്ട്. ഉദാഹരണത്തിന് ഞാൻ ആഭരണങ്ങൾക്ക് ഒക്കെ എതിരായിരുന്നു. ആഭരണം തങ്ങൾക്ക് ആത്മവിശ്വാസം നൽകുമെന്ന് ഒരാൾക്ക് തോന്നുകയാണെങ്കിൽ എന്തുചെയ്യും? അജിതയുടെ ആത്മകഥയിൽ കുട്ടിക്കാലത്ത് ആഭരണങ്ങൾ ഇഷ്ടമായിരുന്നതിനെപ്പറ്റി പറയുന്നുണ്ട്. എന്നാൽ രാഷ്ട്രീയപ്രവർത്തനം നടത്തിവന്നപ്പോൾ അതെല്ലാം ഉപേക്ഷിച്ചു. ഇന്നത്തെ കാലത്ത് എന്ത് അഭിരുചിയും മറ്റു താൽപര്യങ്ങൾ എല്ലാമുണ്ടെങ്കിലും ഒരു ദീർഘസംവാദത്തിൽ ഇത്തരം കാര്യങ്ങളിൽ അവർക്ക് പിന്നോട്ട് പോകേണ്ടിവരും. പക്ഷേ, ഞങ്ങളുടെ പശ്ചാത്തലത്തിൽ അതിെൻറ ആവശ്യം വന്നില്ല. കാര്യം ഭാര്യ ആഭരണം ഉപയോഗിക്കാറേയില്ല. ഇവിടെ തരി സ്വർണവും ഇല്ല. ആഭരണങ്ങളുടെ ലോകവും ഇല്ല. ഇവിടെ വീട്ടിലുള്ള മൂന്നു പേർ മതരഹിതരാണ്. ഞങ്ങളുടെ ജീവിതത്തിൽ മതം ഒരു സംഘർഷവും ഉണ്ടാക്കിയിട്ടില്ല. നാളെ ഇതിൽ ഏതെങ്കിലുമൊരാൾക്ക്, ഞാനടക്കമുള്ള ആർക്കെങ്കിലും മതബോധം വന്നാൽ അത് പിന്തുടരാം. ആരും എതിരല്ല. ആ ജനാധിപത്യം ഞങ്ങൾ ചിന്തയിലും ജീവിതരീതിയിലും എല്ലാം പിന്തുടരാൻ ശ്രമിക്കുന്നു. ഒരു വീട്ടിൽ മതമുള്ളവർക്കും മതമില്ലാത്തവർക്കും വിവിധ മതത്തിൽ പെട്ടവർക്കും ഒരുമിച്ച് കഴിയാനാവണം.\nമരിച്ചാൽ മൃതദേഹങ്ങൾ താൽപര്യമുള്ളവർക്ക് ജീവിതത്തിനുതന്നെ തിരിച്ച് നൽകാവുന്നതാണ്. അവയവദാനം ശരീരദാനം എന്നതിനെക്കാൾ ശരീരാവിഷ്കാരങ്ങൾ എന്ന് വിളിക്കാനാണെനിക്കിഷ്ടം. ഞങ്ങളുടേത് ഒരു മൃതദേഹാവിഷ്കാര കുടുംബമായിരിക്കും. മരിച്ചാലും അത് പിന്നെയും ജീവിതത്തോട് മിണ്ടിപ്പറയും.\nപ്രഭാഷകൻ, ചിന്തകൻ, എഴുത്തുകാരൻ എന്നിങ്ങനെ പല നിലകളിൽ താങ്കൾ പ്രവർത്തിക്കുന്നു. സ്വയം എങ്ങനെ വിലയിരുത്തും?\nമാർക്സിസ്റ്റ്– ലെനിനിസ്റ്റ് കാഴ്ചപ്പാടിൽ ഉറച്ചുനിന്ന് മതനിരപേക്ഷ, ജനാധിപത്യ കാഴ്ചപ്പാട് പുലർത്തുന്ന വ്യക്തിയാണ് ഞാൻ. പറയുന്നത് ജീവിതത്തിലും പ്രാവർത്തികമാക്കാൻ ശ്രമിക്കുന്നു. എെൻറ എഴുത്ത്, പ്രഭാഷണം, ജീവിതം എന്നിവ ഒന്നും തമ്മിൽ വൈരുധ്യമില്ല. മധ്യവർഗ സൗകര്യങ്ങൾ ഉപയോഗിക്കുന്നുണ്ട് എന്നത് സത്യമാണ്. എന്നാൽ, പറയുന്നത് പ്രാവർത്തികമാക്കാൻ ശ്രമിക്കുന്നു. പരിമിതികൾ കാണും. സാമ്പ്രദായിക കല്യാണങ്ങളിൽ ഞാൻ പങ്കെടുക്കാറില്ല. വ്യക്തിപരമായ സങ്കടമാണ് അത്. കാരണം വർഷങ്ങൾ കഴിഞ്ഞാണ് കുടുംബത്തിൽ ഒരു വിവാഹം ഉണ്ടാകുന്നത്. അതിൽ പങ്കെടുക്കാത്തത് അടുപ്പമുള്ളവർക്ക് വിഷമമുണ്ടാക്കും. പക്ഷേ, ആ വേദന ഉൾക്കൊണ്ടുകൂടിയാണ് ഞാൻ പ്രതീകാത്മക സമരമായി കണ്ട് പങ്കെടുക്കാത്തത്. ചുരുക്കത്തിൽ എെൻറ എഴുത്ത്, സംഘടനാപ്രവർത്തനം, ജീവിതം എന്നിവ ഒന്നിച്ച് കൊണ്ടുപോകാൻ ശ്രമിക്കുന്നു. മാർക്സിസ്റ്റായി തീരാൻ എന്നോട് തന്നെ മൽപ്പിടിത്തം നടത്തുന്ന ഒരാളായാണ് ഞാൻ സ്വയം കാണുന്നത്.\nകാവിവത്കരണത്തിെൻറ പ്രശ്നങ്ങളെപ്പറ്റി നിരന്തരം എഴുതുന്ന കെ.ഇ.എൻ ഇപ്പോൾ ഉടുത്തിരിക്കുന്നത് കാവിയാണ്..?\nഇത് വർഷങ്ങൾ മുമ്പേയുള്ള ശീലമാണ് (ചിരി). വർഷങ്ങൾക്ക് മുമ്പ് തിരുവനന്തപുരത്ത് താമസിക്കുന്ന സമയത്ത് ഈ കാവിയുമായി ബന്ധപ്പെട്ട രസകരമായ ഒരോർമയുണ്ട്. പതിവായി നടക്കാൻ പോകുമ്പോൾ ചിലയാളുകൾ തൊഴാൻ തുടങ്ങി. നീണ്ട താടിയും മുടിയുമുള്ള ഞാൻ ഏതോ സന്ന്യാസിയാണെന്ന് തെറ്റിദ്ധരിച്ചായിരുന്നു അത്. അതോടെ ഞാൻ വഴിമാറി നടക്കാൻ തുടങ്ങി. ഇത് വീട്ടിനുള്ളിൽ എെൻറ വസ്ത്രമാണ്. പക്ഷേ, ഈ കാവി ഹിന്ദുബോധത്തിേൻറതുമല്ല. ഞാനുടുത്തിരിക്കുന്ന ഈ കാവി അസഹിഷ്ണുതയുടേതല്ല, ഫാഷിസത്തിേൻറയല്ല (ചിരി). എന്നാൽ മറ്റ് കാവികൾ അങ്ങനെയല്ല.\n2017 ജൂലൈ 10\nPosted by Bijuraj at 8:12 PM\nLabels: എം.എൻ. വിജയൻ, കെ.ഇ.എൻ K E N, ഫാഷിസം, വി.എസ്. അച്യുതാനന്ദൻ, സി.പി.എം


സിബിഐ ഉദ്യോഗസ്ഥര് തമ്മിലുള്ള തര്‍ക്കം ഒരു രാത്രി കൊണ്ട് ഉണ്ടായതല്ല; ഡയറക്ടറെ മാറ്റിയ കേന്ദ്ര സര്‍ക്കാര് നടപടിയെ ചോദ്യം ചെയ്ത് സുപ്രിംകോടതി | Reporter Live\nസിബിഐ ഉദ്യോഗസ്ഥര് തമ്മിലുള്ള തര്‍ക്കം ഒരു രാത്രി കൊണ്ട് ഉണ്ടായതല്ല; ഡയറക്ടറെ മാറ്റിയ കേന്ദ്ര സര്‍ക്കാര് നടപടിയെ ചോദ്യം ചെയ്ത് സുപ്രിംകോടതി\nBy Web Desk\tDecember 6, 2018 12:55 pm A+ A-\nദില്ലി: പ്രധാനമന്ത്രി അധ്യക്ഷനായ സെലക്ഷന് കമ്മിറ്റിയുടെ അനുമതി ഇല്ലാതെ സിബിഐ ഡയറക്ടറെ മാറ്റിയ കേന്ദ്ര സര്‍ക്കാര് നടപടി ചോദ്യം ചെയ്ത് സുപ്രിം കോടതി. ഉദ്യോഗസ്ഥര് തമ്മിലുള്ള തര്‍ക്കം ഒരു രാത്രി കൊണ്ട് ഉണ്ടായതല്ലെന്നിരിക്കെ അലോക് വര്‍മയെ മാറ്റാന് കേന്ദ്ര സര്‍ക്കാര് തിടുക്കത്തില് തീരുമാനിച്ചതെന്തിനെന്നു ചീഫ് ജസ്റ്റിസ് ചോദിച്ചു. അറിയിച്ചാലും സെലക്ഷന് കമ്മിറ്റി ഇടപെടാന് സാധ്യത ഇല്ലായിരുന്നുവെന്ന് കേന്ദ്ര സര്‍ക്കാര് പറഞ്ഞു. കേസില് വാദം ഉച്ചയ്ക്ക് ശേഷവും തുടരും.\nരണ്ടു വര്‍ഷത്തെ നിശ്ചിത കാലാവധിയെന്ന വ്യവസ്ഥയ്ക്ക് വിരുദ്ധമായും ചട്ടങ്ങള് പാലിക്കാതെയുമാണ് തന്നെ മാറ്റിയതെന്നായിരുന്നു അലോക് വര്‍മ്മയുടെ വാദം. ഇക്കാര്യം ചൂണ്ടിക്കാട്ടിയാണ് കേന്ദ്ര സര്‍ക്കാരിന് എതിരായ ചീഫ് ജസ്റ്റിസ് രഞ്ജന് ഗൊഗോയ് അധ്യക്ഷനായ ബെഞ്ചിന്റെ ചോദ്യങ്ങള്. പ്രധാനമന്ത്രി അധ്യക്ഷനായ സെലക്ഷന് കമ്മിറ്റിയുമായി സ്ഥാനമാറ്റത്തെപ്പറ്റി ആലോചിക്കണമെന്ന വ്യവസ്ഥ എന്തുകൊണ്ട് ലംഘിച്ചു? അസാധാരണ സാഹചര്യത്തില് തീരുമാനം എടുത്താല് പോലും അതിന് ശേഷം സമിതിയെ അറിയിക്കാമായിരുന്നു എന്നും കോടതി പറഞ്ഞു.\nസര്‍ക്കാര് നടപടിയില് ന്യായം വേണം. സെലക്ഷന് കമ്മറ്റിയുമായി കൂടിയാലോചിക്കുന്നതില് എന്തായിരുന്നു ബുദ്ധിമുട്ട്? സര്‍ക്കാര് നടപടികളുടെ സത്ത മുഴുവനായും പാലിക്കപ്പെടണം. അലോക് വര്‍മ്മയ്ക്ക് എതിരെ ഒരു പരാതി മാത്രമെ ഉണ്ടായിരുന്നുള്ളുവെന്നിരിക്കെ നടപടി സാഹചര്യത്തിന് യോജിച്ചതാണോയെന്നും കോടതി ചോദിച്ചു. പരസ്പരം റെയ്ഡ് നടത്തി അത്ഭുതപെടുത്തുന്ന അവസ്ഥയില് ആയിരുന്നു തര്‍ക്കമെന്ന് കേന്ദ്ര സര്‍ക്കാരും കേന്ദ്ര വിജിലന്‍സ് കമ്മീഷനും മറുപടി നല്‍കി. ഇടപെട്ടിലായിരുന്നെങ്കില് അത് കോടതിയോട് ചെയ്യുന്ന അനീതിയാകുമെന്നും സര്‍ക്കാര് വിശദീകരിച്ചു.\nDec 6, 2018 12:55 pm\nസിബിഐ ഡയറക്ടര് സ്ഥാനത്ത് നിന്ന് നീക്കിയ നടപടി; അലോക് വര്‍മ്മ നല്‍കിയ ഹര്‍ജി…


വയനാട്ടിൽ കൊവിഡ് ചികിത്സയിലിരിക്കെ രണ്ട് പേർ കൂടി മരിച്ചു : ജാഗ്രത വേണമെന്ന് ഡി.എം.ഒ. - Newswayanad.in-No.1 news portal of Wayanad\nകൽപ്പറ്റ: വയനാട്ടിൽ കൊവിഡ് ചികിത്സയിലിരിക്കെ രണ്ട് പേർ കൂടി മരിച്ചു :\nജാഗ്രത വേണമെന്ന് ഡി.എം.ഒ.\nമീനങ്ങാടി കുമ്പളേരി സ്വദേശി നെല്ലിക്കൽ വീട്ടിൽ മത്തായി (71) ജില്ലാ ആശുപത്രിയിൽ ചികിത്സയിലിരിക്കെ മരിച്ചു. കിഡ്നി രോഗിയായ ഇദ്ദേഹം ഡയാലിസിസിന് പോയപ്പോൾ നടത്തിയ കോവിഡ് പരിശോധനയിൽ പോസിറ്റീവ് ആയതിനെ തുടർന്ന് ഒക്ടോബർ 12ന് മാനന്തവാടി ജില്ലാ ആശുപത്രിയിൽ അഡ്മിറ്റ് ചെയ്തു. ന്യൂമോണിയ ബാധയെ തുടർന്ന് ഒക്ടോബർ ആറിന് മേപ്പാടി സ്വകാര്യ മെഡിക്കൽ കോളേജിൽ എത്തിക്കുകയും അന്നുതന്നെ കോഴിക്കോട് മെഡിക്കൽ കോളേജിലേക്ക് റഫർ ചെയ്യുകയും ചെയ്തു. പത്തിന് മെഡിക്കൽ കോളേജിൽ നിന്ന് തിരിച്ചു വന്ന മത്തായി ശ്വാസതടസ്സത്തെ തുടർന്ന് 12 മുതൽ ജില്ലാ ആശുപത്രിയിൽ ചികിത്സയിൽ തുടരുകയായിരുന്നു. രക്താതിമർദ്ദം, ഹൃദ്രോഗം തുടങ്ങിയ രോഗങ്ങൾ കൂടി ഉണ്ടായിരുന്നു. 15 മുതൽ ആരോഗ്യസ്ഥിതി മോശമാവുകയും ഇന്ന് മൂന്നു മണിക്ക് മരണപ്പെടുകയും ചെയ്തു.\nപടിഞ്ഞാറത്തറ തെങ്ങുമുണ്ട സ്വദേശി ഫൗസിയ (28) ആണ് മരിച്ച മറ്റൊരാൾ.\nപനി, ചുമ, ശ്വാസതടസ്സം എന്നീ അസ്വസ്ഥതകളുമായി 16ന് കൽപ്പറ്റ ജനറൽ ആശുപത്രിയിൽ അഡ്മിറ്റ് ചെയ്തു. കോവിഡ് ആൻറിജൻ പരിശോധന നെഗറ്റീവ് ആയിരുന്നു. ആരോഗ്യനില മോശമായതിനെ തുടർന്ന് മേപ്പാടി സ്വകാര്യ മെഡിക്കൽ കോളേജിലേക്ക് റഫർ ചെയ്യുകയും രോഗം ഗുരുതരമായതിനെ തുടർന്ന് തീവ്രപരിചരണ വിഭാഗത്തിലേക്ക് മാറ്റുകയും ചെയ്തു. എങ്കിലും ജീവൻ രക്ഷിക്കാനായില്ല.\nമൂന്നു മണിയോടെ മരണപ്പെട്ട ഫൗസിയയുടെ മൃതദേഹം ആരോഗ്യ പ്രവർത്തകരുടെ മേൽനോട്ടത്തിൽ ഇന്ന് രാവിലെ മറവ് ചെയ്തതിനു ശേഷം വന്ന ട്രൂ നാറ്റ് പരിശോധനാഫലം പോസിറ്റീവ് ആവുകയായിരുന്നു. മരണവീട്ടിൽ സന്ദർശനം നടത്തിയവരെയും മരണാനന്തര ചടങ്ങിൽ പങ്കെടുത്തവരെയും നിരീക്ഷണത്തിൽ ആക്കിയിട്ടുണ്ട്.\nപൊതുജനങ്ങൾ പൂർണ്ണ ജാഗ്രത പാലിച്ചില്ലെങ്കിൽ കനത്ത വില നൽകേണ്ടിവരുമെന്ന് ജില്ലാ മെഡിക്കൽ ഓഫീസർ ഡോ. ആർ രേണുക പറഞ്ഞു.\nഏതെങ്കിലും രോഗത്തിന് ചികിത്സയിലിരിക്കെ മരിക്കുന്നവരിലും ആത്മഹത്യ ചെയ്യുന്നവരിൽ പോലും നടത്തുന്ന കോവിഡ് ടെസ്റ്റ് റിസൾട്ട് പോസിറ്റീവ് ആകുന്ന സാഹചര്യമാണ് നിലവിലുള്ളത്. വയോജനങ്ങളും കുട്ടികളും ഗർഭിണികളും അത്യാവശ്യത്തിനല്ലാതെ പുറത്തു പോകരുത്. പുറത്ത് പോകേണ്ട സാഹചര്യം ഉണ്ടായാൽ മറ്റുള്ളവരിൽ നിന്ന് രണ്ടു മീറ്ററെങ്കിലും അകലം പാലിക്കുക, ശരിയായ രീതിയിൽ മാസ്ക് ധരിക്കുക, ഇടയ്ക്കിടെ കൈകൾ സോപ്പ് വെള്ളം ഉപയോഗിച്ച് കഴുകുക അല്ലെങ്കിൽ സാനിറ്റൈസർ ഉപയോഗിച്ച് വൃത്തിയാക്കുക തുടങ്ങിയ കാര്യങ്ങളിൽ ശ്രദ്ധിക്കേണ്ടതാണ്. ജോലി ആവശ്യത്തിനും മറ്റും പുറത്ത് പോകുന്ന യുവാക്കൾ ഉൾപ്പെടെയുള്ളവർ തിരിച്ച് വീട്ടിലെത്തുമ്പോൾ ദേഹശുദ്ധി വരുത്തുന്നത് കൊവിഡ് തടയാൻ സഹായകരമാണ്. ഡി എം ഒ പറഞ്ഞു.


SHALOM DHWANI | വിയറ്റ്നാമില് പീഡനം: ഒട്ടേറെ ക്രൈസ്തവരുടെ വീടുകള് തകര്‍ത്തു |\nവിയറ്റ്നാമില് പീഡനം: ഒട്ടേറെ ക്രൈസ്തവരുടെ വീടുകള് തകര്‍ത്തു\nഹോ ചി മിന് സിറ്റി: വിയറ്റ്നാമിലെ ഹോ ചി മിന് സിറ്റിയിലെ ക്രൈസ്തവ വീടുകള്‍ക്കു നേരെ സര്‍ക്കാരിന്റെ കടന്നാക്രമണം. ഹോ ചി മിന് സിറ്റി അധികാരികളും, താന് ബിന് ജില്ലയിലെ മുനിസിപ്പല് കമ്മിറ്റിയുമാണ് വിവാദപരമായ ഈ നടപടിക്ക് പിന്നില്. നവംബര്5മുതല് തന്നെ ഹെനോയി കാതോലിക്കാ രൂപതയുടെ ഉടമസ്ഥതയിലുള്ള ഭൂമിയില് സര്‍ക്കാര് നിര്‍മ്മാണ പ്രവര്‍ത്തനങ്ങള് ആരംഭിച്ചിരുന്നു. ഇതോടെ നൂറുകണക്കിന് ക്രൈസ്തവരാണ് തെരുവിലായിരിക്കുന്നത്.\nസൊസൈറ്റി ഫോര് ഫോറിന് മിഷന്‍സ് ഓഫ് പാരിസ് (MEP) യുടെ കീഴിലുള്ള 50,000 സ്ക്വയര് മീറ്ററോളം വരുന്ന ഭൂമി പിടിച്ചെടുക്കുവാനും അവിടെ താമസിക്കുന്ന ക്രൈസ്തവ കുടുംബങ്ങളെ കുടിയൊഴിപ്പിക്കുവാനുമായി മുന്നൂറോളം പോലീസുകാരാണ് ബുള്‍ഡോസറുകളും, ബാറ്റണുകളുമായി ഇക്കഴിഞ്ഞ വെള്ളിയാഴ്ച രാവിലെ ചിയാന് ഹങ്ങ് തെരുവില് എത്തിയത്. തുടര്‍ന്നു നിരവധി ക്രൈസ്തവ വിശ്വാസികളുടെ ഭവനങ്ങള് തകര്‍ക്കപ്പെട്ടു. മേഖലയിലെ സ്ഥലത്തിന്റെ വില ഉയര്‍ന്നതാണ് നടപടിയുടെ പിന്നിലെ കാരണമെന്നാണ് റിപ്പോര്‍ട്ട്. 1954 മുതല് ഈ സ്ഥലം എം‌ഇ‌പിയുടെ ഉടമസ്ഥതയിലാണ്.\nഅഞ്ഞുറോളം ക്രൈസ്തവ കുടുംബങ്ങളാണ് മതിയായ രേഖകളോടെ ഇവിടെ താമസിച്ചു വന്നിരുന്നത്. രണ്ടായിരം മുതല്‍ക്കേ തന്നെ ഈ ഭൂമി പിടിച്ചടക്കുന്നതിനുള്ള ശ്രമങ്ങള് അധികാരികള് നടത്തിവരികയായിരുന്നു. ഈ ഭൂമിയുടെ മതിപ്പ് വിലയായി വളരെ തുച്ഛമായ തുകയാണ് അധികാരികള് വാഗ്ദാനം ചെയ്തിരിന്നത്. നിയമപരമായ യാതൊരു വിശദീകരണവും കൂടാതെ തങ്ങളുടെ വീടുകള് നശിപ്പിച്ച അധികാരികളുടെ പ്രകോപനപരമായ നടപടിക്കെതിരെ പോരാടുമെന്നു പ്രദേശവാസികൾ പറഞ്ഞു. കമ്മ്യൂണിസ്റ്റ് ചൈനക്കു സമാനമായി വിയറ്റ്‌നാമും ക്രൈസ്തവ വിശ്വാസത്തെ അടിച്ചമര്‍ത്തുവാനുള്ള ശ്രമത്തിലാണോ എന്ന ആശങ്കയിലാണ് രാജ്യത്തെ ക്രൈസ്തവ വിശ്വാസികൾ.\nവത്തിക്കാനിൽ സഭയുടെ കീഴിൽ പുതിയ കായികസംഘത്തിനു രൂപം നല്‍കി\nമലയും കുന്നും തുണയായി; തമിഴ്നാട് അനുഭവിച്ച ഗജയുടെ കലി, കേരളം…


ദൈവവും മനുഷ്യനും പ്രകൃതിയുമായുള്ള ബന്ധം വീണ്ടെടുക്കാൻ ആഹ്വാനം ചെയ്ത് ഫ്രാൻസിസ് പാപ്പാ | Lifeday: Catholic Online News Malayalam\nHome News ദൈവവും മനുഷ്യനും പ്രകൃതിയുമായുള്ള ബന്ധം വീണ്ടെടുക്കാൻ ആഹ്വാനം ചെയ്ത് ഫ്രാൻസിസ് പാപ്പാ\nദൈവവും മനുഷ്യനും പ്രകൃതിയുമായുള്ള ബന്ധം വീണ്ടെടുക്കാൻ ആഹ്വാനം ചെയ്ത് ഫ്രാൻസിസ് പാപ്പാ\nദൈവത്തോടും മനുഷ്യരോടും അവശേഷിക്കുന്ന പ്രകൃതിയോടുമുള്ള ബന്ധം വീണ്ടെടുക്കാന് ആഹ്വാനം ചെയ്ത് ഫ്രാൻസിസ് പാപ്പാ. സൃഷ്ടിയുടെ പരിപാലനത്തിനായുള്ള ലോക പ്രാർത്ഥനാദിനത്തോടനുബന്ധിച്ചുള്ള സന്ദേശത്തിലാണ് പാപ്പാ ഇപ്രകാരം ആഹ്വാനം ചെയ്തിരിക്കുന്നത്.\nസൃഷ്ടിയുടെ ആത്യന്തികമായ ലക്ഷ്യം ദൈവത്തിൽ എത്തിച്ചേരുക എന്നതാണ്. എന്നാൽ ഇന്ന് നാം ഈ ലോകത്തിൽ നിലനിൽക്കുന്നത് ബന്ധങ്ങളിലൂടെയാണ്. ദൈവവുമായും സഹോദരങ്ങൾ അടങ്ങുന്ന പൊതുഭവനത്തിലെ അംഗങ്ങളുമായും ദൈവത്തിന്റെ സൃഷ്ടിജാലങ്ങളുമായും ഉള്ള ബന്ധത്തിൽ തന്നെ. പരസ്പരപൂരകവും ദൈവത്തിലേയ്ക്ക് നമ്മെ നയിക്കുന്നതുമായ ഈ ബന്ധങ്ങളുടെ പ്രാധാന്യം ഓർമ്മിപ്പിക്കുക എന്ന ദൗത്യമാണ് ഈ ജൂബിലി വർഷത്തിനുള്ളത് – പാപ്പാ ഓർമിപ്പിച്ചു.\n“നമ്മുടെ സ്നേഹനിധിയായ സ്രഷ്ടാവായ ദൈവത്തിലേയ്ക്കു മടങ്ങിവരേണ്ട സമയമാണ് ഇത്. എല്ലാറ്റിന്റെയും ഉറവിടവും ഉത്ഭവവുമായ സ്രഷ്ടാവുമായി നമുക്ക് സമാധാനപരമായ ബന്ധമില്ലെങ്കിൽ അവിടുത്തെ സൃഷ്ടിയുമായി പൊരുത്തപ്പെടാൻ കഴിയില്ല. ഒപ്പം ഭൂമിയുടെ നിലവിളിക്ക് ഉത്തരം കൊടുക്കേണ്ട സമയമാണ് ഇത്. ജൈവവൈവിധ്യത്തിന്റെ ശിഥിലീകരണം, കാലാവസ്ഥാദുരന്തങ്ങൾ ഇവയെല്ലാം പ്രകൃതിയോട് ഒപ്പം നിൽക്കേണ്ടതിന്റെ ആവശ്യകതയെക്കുറിച്ച് നമ്മെ ഓർമ്മപ്പെടുത്തുന്നു” -പാപ്പാ സന്ദേശത്തിൽ പറയുന്നു.


Jun 3, 2021, 06:31 pm IST\nഡൽഹി: രാജ്യത്ത് കൊടുങ്കാറ്റും കൊറോണയും ഉണ്ടായത് ബിജെപി സർക്കാർ ശരീഅത്ത് നിയമത്തിൽ കൈ കടത്തിയതിനാലെന്ന് സമാജ്വാദി പാർട്ടി എം.പി. എസ് ടി ഹസൻ. രാജ്യത്ത് തുടര്‍ച്ചയായി കോവിഡ് മഹാമാരി നാശം വിതയ്ക്കുന്നതും കൊടുങ്കാറ്റുകള് വരുന്നതും രാജ്യത്തെ മുസ്‌ളീം മതവിഭാഗത്തിനെതിരെ എന്‍ഡിഎ സര്‍ക്കാര് തിരിഞ്ഞത് കൊണ്ടാണെന്നും ഹസൻ പറഞ്ഞു.\n‘ഇത് ദൈവത്തിന്റെ ഇടപെടലാണ്. ‘മുസ്‌ളീങ്ങള്‍ക്കെതിരെ ഇത്തരം അനീതി കാട്ടിയത് മൂലം ആകാശത്ത് നിന്നും ചുഴലിക്കാറ്റുണ്ടാകുന്ന രൂപത്തിലും പാവങ്ങള് മഹാരോഗം വന്ന് മരിക്കുന്ന രീതിയിലും നാശങ്ങളുണ്ടാകാന് കാരണമായി’. ഹസൻ പറഞ്ഞു.\nഅതേസമയം ഹസന്റെ വർഗീയ പരാമർശങ്ങൾക്കെതിരെ ശക്തമായ പ്രതികരണവുമായി ബിജെപി രംഗത്തെത്തി. ഹസന്റെ വാക്കുകളും പ്രവൃത്തിയും ഇസ്ലാമിക് സ്റ്റേറ്റിന്റേതിന് സമാനമാണെന്ന് ഉത്തര്‍പ്രദേശ് ന്യൂനപക്ഷകാര്യ മന്ത്രി മൊഹ്സീന് റാസ പറഞ്ഞു. ഇത്തരക്കാര് മാത്രമേ ശരീയത്ത് നിയമത്തില് വിശ്വസിക്കാറുള്ളൂവെന്നും അദ്ദേഹം കൂട്ടിച്ചേർത്തു.\nTags: bjpS.PCommunal RemarksS T Hassan\n'പ്രധാനമന്ത്രിയെ വിമര്‍ശിക്കുന്നത് രാജ്യദ്രോഹക്കുറ്റമോ?'; സുപ്രധാന നിരീക്ഷണവുമായി സുപ്രീംകോടതി


mofiya parveen suicide-husband is the first accused- charge sheet\nനിയമവിദ്യാർത്ഥിനി മോഫിയ പർവീൻ ആത്മഹത്യ ചെയ്ത കേസിൽ ഭർത്താവ് സുഹൈൽ ഒന്നാം പ്രതിയെന്ന് കുറ്റപത്രം. മോഫിയയുടെ മരണത്തിൽ സുഹൈലിന്റെ മാതാപിതാക്കൾ രണ്ടും മൂന്നും പ്രതികളാണെന്ന് കുറ്റപത്രം. ഗാർഹീക പീഡനത്തിനും സ്ത്രീധന പീഡനത്തിനും മോഫിയ ഇരയായെന്നും കുറ്റപത്രത്തിൽ വ്യക്തമാക്കുന്നു.\nRead Also : മോഫിയയുടെ ആത്മഹത്യ : ഭർതൃ മാതാപിതാക്കൾക്ക് ജാമ്യം അനുവദിച്ചു\nനിലവിൽ സുഹൈൽ ജയിലിലാണ്. സുഹൈലിന്റെ മാതാപിതാക്കൾക്ക് ഹൈക്കോടതി ജാമ്യം അനുവദിച്ചിരുന്നു. 21നാണ് സുഹൈലിന്റെ ജാമ്യാപേക്ഷ കോടതി വീണ്ടും പരിഗണിക്കുന്നത്. ഇതിന് മുമ്പ് കുറ്റപത്രം സമർപ്പിച്ചതോടെ കേസിൽ നടപടിക്രമങ്ങൾ വേഗത്തിലാക്കുകയാണ് പൊലീസിന്‍റെ ലക്ഷ്യം.\nStory Highlights : mofiya parveen suicide-husband is the first accused- charge sheet\nസിഐയെ രക്ഷിക്കാൻ ശ്രമം: കുറ്റപത്രത്തിനെതിരെ മോഫിയയുടെ കുടുംബം Kerala News


ദിലീപിന് വിദേശത്ത് പോകണം; ഒന്നര മാസത്തെ യാത്ര, എതിര്‍പ്പുമായി പ്രോസിക്യൂഷന്, ദുരൂഹത!! | Dileep seek Court permission to travel abroad - Malayalam Oneindia\nUpdated: Wed, Nov 7, 2018, 16:57 [IST]\nകൊച്ചി: നടി ആക്രമിക്കപ്പെട്ട കേസില് പ്രതിയായ ദിലീപിന് വിദേശത്ത് പോകുന്നതിന് പാസ്‌പോര്‍ട്ട് വിട്ടുനല്‍കണമെന്ന് ആവശ്യം. ജാമ്യ വ്യവസ്ഥയുടെ ഭാഗമായി പാസ്‌പോര്‍ട്ട് കോടതിയുടെ കൈവശമാണ്. പാസ് പോര്‍ട്ട് വിട്ടുതരികയും വിദേശത്ത് പോകാന് അനുമതി നല്‍കമെന്നുമാണ് ദിലീപ് കോടതിയില് ആവശ്യപ്പെട്ടിരിക്കുന്നത്.\nഎന്നാല് ശക്തമായ എതിര്‍പ്പുമായി പ്രോസിക്യൂഷന് രംഗത്തെത്തി. നടി ആക്രമിക്കപ്പെട്ട കേസിന്റെ വിചാരണ തുടങ്ങാനിരിക്കെയാണ് ദിലീപിന്റെ വിദേശ യാത്ര. ഇതില് ദുരൂഹതയുണ്ടെന്ന് പ്രോസിക്യൂഷന് പറയുന്നു. കേസിന്റെ നിലവിലെ സ്ഥിതിയും ദിലീപിന്റെ യാത്രയും പ്രോസിക്യൂഷന് വാദങ്ങളും ഇങ്ങനെ....\nകഴിഞ്ഞ വര്‍ഷം ഫെബ്രുവരിയിലാണ് മലയാളക്കരയെ ഞെട്ടിച്ച് കൊച്ചിയില് യുവ നടി ആക്രമിക്കപ്പെട്ടത്. ക്വട്ടേഷന് സംഘങ്ങളാണ് സംഭവത്തിന് പിന്നിലെന്നായിരുന്നു ആദ്യ പ്രചാരണം. സിനിമാ മേഖലയിലുള്ളവരുമായി ബന്ധമുള്ള പള്‍സര് സുനി ഉള്‍പ്പെടെയുള്ള പ്രതികള് കേസില് അറസ്റ്റിലായി. പോലീസ് കുറ്റപത്രം സമര്‍പ്പിക്കുകയും ചെയ്തു. പിന്നീടാണ് കേസ് മാറി മറിഞ്ഞത്.\nനടി ആക്രമിക്കപ്പെട് സംഭവത്തില് ഉന്നതതലത്തിലുള്ള ഗൂഢാലോചന നടന്നിട്ടുണ്ടെന്ന് നടി മഞ്ജുവാര്യര് ആരോപിച്ചു. ഇതുമായി ബന്ധപ്പെട്ട ചര്‍ച്ചകള് സജീമാകുന്നതിനിടെയാണ് ദിലീപുമായി ബന്ധപ്പെടുത്തി ആരോപണങ്ങള് ഉയര്‍ന്നത്. ദിലീപിനെയും സുഹൃത്തും സംവിധായകനുമായ നാദിര്‍ഷയെയും പോലീസ് 13 മണിക്കൂര് ചോദ്യം ചെയ്തു വിട്ടയച്ചു.\nരണ്ട് തവണ വിദേശത്ത് പോയി\nഅധിക നാള് നീണ്ടില്ല. കഴിഞ്ഞ വര്‍ഷം ജൂലൈ പത്തിന് ദിലീപിനെ അന്വേഷണ സംഘം അറസ്റ്റ് ചെയ്തു. 85 ദിവസം ജയിലില് കഴിഞ്ഞ ദിലീപ് സമര്‍പ്പിച്ച അഞ്ചാമത്തെ ജാമ്യാപേക്ഷ ഹൈക്കോടതി സ്വീകരിച്ചു. നടന് പുറത്തിറങ്ങി സിനിമാ ചിത്രീകരണവുമായി മുന്നോട്ട് പോയി. അതിനിടെ ദുബായിലേക്കും ഖത്തറിലേക്കും പോകേണ്ട സാഹചര്യം വന്നപ്പോള് കോടതി ഇളവ് നല്‍കി.\nജര്‍മനിയിലേക്ക് പോകേണ്ടതുണ്ട് എന്നാവശ്യപ്പെട്ടാണ് ദിലീപ് ഇപ്പോള് ഹര്‍ജി സമര്‍പ്പിച്ചിരിക്കുന്നത്. ജര്‍മനിയിലെ ഫ്രാങ്ക്ഫര്‍ട്ടില് സിനിമാ ചിത്രീകരണത്തിന് പോകണമെന്ന് നടന് കോടതിയില് ആവശ്യപ്പെട്ടു. പാസ്‌പോര്‍ട്ട് വിട്ടുതരണമെന്ന നടന്റെ ആവശ്യം പ്രോസിക്യൂഷന് എതിര്‍ത്തു. ഒന്നര മാസത്തേക്ക് വേണ്ടിയാണ് ഇളവ് തേടിയിരിക്കുന്നത്.\nജനുവരി 30 വരെ\nഡിസംബര് 15 മുതല് ജനുവരി 30 വരെ സിനിമാ ചിത്രീകരണത്തിന് ജര്‍മനിയില് പോകണമെന്നതാണ് ദിലീപിന്റെ ആവശ്യം. എന്നാല് കേസിന്റെ വിചാരണ വൈകിപ്പിക്കാനുള്ള തന്ത്രമാണിതെന്ന് പ്രോസിക്യൂഷന് കോടതിയില് ബോധിപ്പിച്ചു. കുറ്റപത്രം സമര്‍പ്പിച്ചിട്ട് മാസങ്ങള് കഴിഞ്ഞു. ഇതുവരെ വിചാരണ തുടങ്ങാന് സാധിച്ചിട്ടില്ല.\nഅവഹേളനവും നീതി നിഷേധവും\nദിലീപ് ഉള്‍പ്പെടെയുള്ള പ്രതികള് കേസില് നിരന്തരം ഹര്‍ജികള് സമര്‍പ്പിക്കുന്നത് വിചാരണ വൈകിപ്പിക്കാനാണെന്ന് പ്രോസിക്യൂഷന് ആരോപിക്കുന്നു. പ്രതിയുടെ വിദേശ യാത്ര കാരണം വിചാരണ വൈകുന്നത് ഇരയായ സ്ത്രീയോടുള്ള അവഹേളനവും നീതി നിഷേധവുമാണെന്ന് പ്രോസിക്യൂഷന് വാദിച്ചു.\nവിചാരണ നീളാന് കാരണം\nനടി ആക്രമിക്കപ്പെട്ട കേസില് എട്ടാം പ്രതിയാണ് ദിലീപ്. നടിക്കെതിരെ ദിലീപ് ക്വട്ടേഷന് നല്‍കിയെന്നാണ് ആരോപണം. കേസില് കുറ്റപത്രം സമര്‍പ്പിച്ചിട്ട് ഒരു വര്‍ഷത്തോളമായി. പക്ഷേ ഇതുവരെ വിചാരണ തുടങ്ങിയിട്ടില്ല. പ്രതികള് സമര്‍പ്പിച്ച ഹര്‍ജികളില് തീര്‍പ്പ് കല്‍പ്പിക്കുന്നതുമായി ബന്ധപ്പെട്ടാണ് വിചാരണ നീളുന്നത്.\nപ്രതികള് തുടര്‍ച്ചയായി ഹര്‍ജികള് സമര്‍പ്പിക്കുന്നത് വിചാരണ വൈകിപ്പിക്കാനുള്ള ആസൂത്രിത നീക്കത്തിന്റെ ഭാഗമായിട്ടാണെന്ന് പ്രോസിക്യൂഷന് ആരോപിക്കുന്നു. ദിലീപിന്റെ വിദേശ യാത്രാ അപേക്ഷയില് വിശദീകരണങ്ങള് കുറവാണ്. കൂടെ പോകുന്നവര് ആരൊക്കെ. താമസം, മറ്റു അനുബന്ധ വിവരങ്ങള് എന്നിവയൊന്നും പ്രതി അപേക്ഷയില് വിശദീകരിച്ചിട്ടില്ലെന്നും പ്രോസിക്യൂഷന് ബോധിപ്പിച്ചു.\nഒട്ടേറെ വിവരങ്ങള് മറച്ചുവച്ചുള്ള അപേക്ഷ നിരസിക്കണമെന്നാണ് പ്രോസിക്യൂഷന്റെ നിലപാട്. കേസിലെ പ്രധാന സാക്ഷികളില് കൂടുതലും സിനിമാ രംഗത്തുള്ളവരാണ്. അതുകൊണ്ടുതന്നെ പ്രതികളുടെ ഇത്തരം വിദേശ യാത്രകള് നിരീക്ഷിക്കണം. ദുരൂഹത നീക്കേണ്ടത് ആവശ്യമാണെന്നും പ്രോസിക്യൂഷന് ബോധിപ്പിച്ചു.\nഎന്നാല് വിദേശത്ത് പോകേണ്ടത് അത്യാവശ്യമാണെന്ന് ദിലീപ് ഹര്‍ജിയില് വ്യക്തമാക്കുന്നു. കോടതിയുടെ ഏത് നിബന്ധനയും അംഗീകരിക്കാമെന്നും വിസ സ്റ്റാമ്പ് ചെയ്യാന് അനുമതി നല്‍കണമെന്നും ദിലീപ് ആവശ്യപ്പെട്ടു. ദിലീപിന്റെ ഹര്‍ജി വെള്ളിയാഴ്ച കോടതി വീണ്ടും പരിഗണിക്കും.\nനേരത്തെ കോടതി അനുമതിയോടെ തന്നെ ദിലീപ് ദുബായിലേക്കും ഖത്തറിലേക്കും പോയിരുന്നു. ബിസിനസ് ആവശ്യാര്‍ഥമാണ് ദുബായിലേക്ക് പോയത്. ഖത്തറില് പോയ വേളയില് ദിലീപ് നടത്തിയ പ്രസംഗം ഏറെ ശ്രദ്ധിക്കപ്പെട്ടിരുന്നു. നടി ആക്രമിക്കപ്പെട്ട കേസില് ദിലീപ് ഉള്‍പ്പെടെ 11 പ്രതികളാണുള്ളത്. ഗൂഢാലോചന കുറ്റമാണ് ദിലീപിനെതിരെയുള്ളത്.\ndileep actor actress dileep case cinema ദിലീപ് നടന് നടി സിനിമ\nDileep seek Court permission to travel abroad


1. ദൈവമേ, ജാതികള് നിന്റെ അവകാശത്തിലേക്കു കടന്നിരിക്കുന്നു; അവര് നിന്റെ വിശുദ്ധമന്ദിരത്തെ അശുദ്ധമാക്കുകയും യെരൂശലേമിനെ കല്‍കുന്നുകളാക്കുകയും ചെയ്തിരിക്കുന്നു.\n2. അവര് നിന്റെ ദാസന്മാരുടെ ശവങ്ങളെ ആകാശത്തിലെ പക്ഷികള്‍ക്കും നിന്റെ വിശുദ്ധന്മാരുടെ മാംസത്തെ കാട്ടുമൃഗങ്ങള്‍ക്കും ഇരയായി കൊടുത്തിരിക്കുന്നു.\n3. അവരുടെ രക്തത്തെ വെള്ളംപോലെ അവര് യെരൂശലേമിന്നു ചുറ്റും ചിന്തിക്കളഞ്ഞു; അവരെ കുഴിച്ചിടുവാന് ആരും ഉണ്ടായിരുന്നതുമില്ല.\n4. ഞങ്ങള് ഞങ്ങളുടെ അയല്‍ക്കാര്‍ക്കും അപമാനവും ചുറ്റുമുള്ളവര്‍ക്കും നിന്ദയും പരിഹാസവും ആയി തീര്‍ന്നിരിക്കുന്നു.\n5. യഹോവേ, നീ നിത്യം കോപിക്കുന്നതും നിന്റെ തീക്ഷണത തീപോലെ ജ്വലിക്കുന്നതും എത്രത്തോളം?\n6. നിന്നെ അറിയാത്ത ജാതികളുടെമോലും നിന്റെ നാമം വിളിച്ചപേക്ഷിക്കാത്ത രാജ്യങ്ങളുടെമേലും നിന്റെ ക്രോധത്തെ പകരേണമേ.\n7. അവര് യാക്കോബിനെ വിഴുങ്ങിക്കളകയും അവന്റെ പുല്പുറത്തെ ശൂന്യമാക്കുകയും ചെയ്തുവല്ലോ.\n8. ഞങ്ങളുടെ പൂര്‍വ്വന്മാരുടെ അകൃത്യങ്ങളെ ഞങ്ങള്‍ക്കു കണക്കിടരുതേ; നിന്റെ കരുണ വേഗത്തില് ഞങ്ങളെ എതിരേലക്കുമാറാകട്ടെ; ഞങ്ങള് ഏറ്റവും എളിമപ്പെട്ടിരിക്കുന്നു.\n9. ഞങ്ങളുടെ രക്ഷയായ ദൈവമേ, നിന്റെ നാമമഹത്വത്തിന്നായി ഞങ്ങളെ സഹായിക്കേണമേ; നിന്റെ നാമംനിമിത്തം ഞങ്ങളെ വിടുവിച്ചു, ഞങ്ങളുടെ പാപങ്ങളെ പരിഹരിക്കേണമേ.\n10. അവരുടെ ദൈവം എവിടെ എന്നു ജാതികള് പറയുന്നതു എന്തിന്നു? നിന്റെ ദാസന്മാരുടെ രക്തം ചിന്നിയതിന്റെ പ്രതികാരം ഞങ്ങള് കാണ്‍കെ ജാതികളുടെ ഇടയില് വെളിപ്പെടുമാറാകട്ടെ.\n11. ബദ്ധന്മാരുടെ ദീര്‍ഘശ്വാസം നിന്റെ മുമ്പാകെ വരുമാറാകട്ടെ; മരണത്തിന്നു വിധിക്കപ്പെട്ടിരിക്കുന്നവരെ നീ നിന്റെ മഹാശക്തിയാല് രക്ഷിക്കേണമേ.\n12. കര്‍ത്താവേ, ഞങ്ങളുടെ അയല്‍ക്കാര് നിന്നെ നിന്ദിച്ച നിന്ദയെ ഏഴിരട്ടിയായി അവരുടെ മാര്‍വ്വിടത്തിലേക്കു പകരം കൊടുക്കേണമേ.\n13. എന്നാല് നിന്റെ ജനവും നിന്റെ മേച്ചല്പുറത്തെ ആടുകളുമായ ഞങ്ങള് എന്നേക്കും നിനക്കു സ്തോത്രം ചെയ്യും. തലമുറതലമുറയോളം ഞങ്ങള് നിന്റെ സ്തുതിയെ പ്രസ്താവിക്കും. (സംഗീതപ്രമാണിക്കു; സാരസസാക്ഷ്യം എന്ന രാഗത്തില്; ആസാഫിന്റെ ഒരു സങ്കീര്‍ത്തനം.)


emalayalee.com - ഡേവിഡ് റോബിന്‍സണ് മലയാളിക്ക് ആരാണ്? (അനില് പെണ്ണുക്കര)\nഡേവിഡ് റോബിന്‍സണ് മലയാളിക്ക് ആരാണ്? പലപ്പോഴും ചോദിച്ച ഒരു ചോദ്യമാണ്. ഏറെ കോളിളക്കം സൃഷ്ടിച്ച പ്രവീണ് വധക്കേസില് ലൗലി വര്‍ഗീസിന്റെ പോരാട്ടത്തിനൊപ്പം താങ്ങും തണലുമായി നിന്ന നീതിമാനാണ് സ്പെഷ്യല് പ്രോസികൂട്ടര് ഡേവിഡ് റോബിന്‍സണ്. പ്രവീണ് വധക്കേസില് ഇപ്പോഴും പടപൊരുതുന്ന വ്യക്തിത്വം.\nലോകമനസ്സാക്ഷിയെ ഞെട്ടിച്ച പ്രവീണ് വധകേസ് ഇപ്പോഴും ചര്‍ച്ചകളില് സജീവമാകുമ്പോള് ഡേവിഡ് റോബിന്‍സണ് എന്ന സ്പെഷ്യല് പ്രോസികൂട്ടറും അദ്ദേഹത്തിന്റെ പോരാട്ടവും ശ്രദ്ധ നേടുന്നു. ഈ കേസിന്റെ നാള്‍വഴിയിലെ അവസാനത്തെ എട് ലൗലി വര്‍ഗീസും കുടുംബവും പ്രാര്‍ത്ഥനയോടെ കാത്തിരുന്ന കോടതിയുടെ അന്തിമവിധി പലരുടെയും ഇടപെടല് മൂലം കീഴ്‌മേല് മറിഞ്ഞതാണ് .\nപ്രതിയെന്ന് തെളിയിക്കപ്പെട്ട ഗേജ് ബത്തൂണ് കേസില് നിന്നും ശിക്ഷാവിധികളില് നിന്നും നിഷ്പ്രയാസം പുറത്തു വരികയും ചെയ്തു. എന്താണ് കോടതിയുടെ തീരുമാനത്തിന് കരണമെന്നറിയാന് ലൗലി വര്‍ഗീസും റോബിന്‍സണും രംഗത്തേക്കിറങ്ങി.\nഇന്ന് ലോകമെമ്പാടുമുള്ളവരും കോടതിയുടെ ഈ വിധിക്കു പിന്നിലെ യഥാര്‍ത്ഥ കാരണം അറിയാന് വെമ്പല് കൊള്ളുകയാണ്. റോബിന്‍സണ് എഴുതിത്തയ്യാറാക്കിയ ചാര്‍ജ് ഷീറ്റിലെ 'നോവിങ്ലി' എന്ന പദം സംശയമുളവാക്കി എന്ന കോടതിയുടെ മുടന്തന് ന്യായങ്ങള്‍ക്ക് താല്‍ക്കാലികമായെങ്കിലും എല്ലാവരെയും വിശ്വസിപ്പിക്കാന് കഴിഞ്ഞു.\nഎന്നാല് ഈ കാരണങ്ങള് കൊണ്ടൊന്നും പ്രവീണ് വധകേസിനു അടിവരയിടാന് കഴിയില്ലെന്ന് ലാവ്ലിയും റോബിന്‍സണും ഉറച്ചു വിശ്വസിക്കുന്നു. അതിനാല് വിധിക്കെതിരെ സുപ്രീംകോടതിയില് അപ്പീല് സമര്‍പ്പിച്ചിരിക്കുകയാണ് റോബിന്‍സണ്. ഇത്തരം ഒരു കേസ് ആദ്യമാണെന്ന് പറയാം .\n2014 സെപ്റ്റംബര് 14 നാണ് പ്രവീണിന്റെ മൃതദേഹം കാര്‍ബോണ്ടേല് വനാന്തരങ്ങളില് നിന്ന് കണ്ടെടുക്കുന്നത്. ലവ്ലിയുടെയും റോബിന്‌സണിന്റെയും നീണ്ട നാലുവര്‍ഷത്തെ പ്രയത്‌നത്തിനൊടുവില് സെപ്റ്റംബര് 17 ന് പ്രതിയെന്ന് തെളിയിക്കപ്പെട്ട ഗേജ് ബത്തുണിന് ശിക്ഷ വിധിക്കാനായി കോടതി തീരുമാനിച്ചിരുന്നു.\nഎന്നാല് അന്നത്തെ കോടതി ഒത്തുചേരലില് ഗേജിനെ വെറുതെ വിടുകയാണെന്നും പുതിയ വിചാരണ ഉടന് ഉണ്ടാകുമെന്നും ജഡ്ജ് മാര്‍ക്ക് ക്ലാര്‍ക്ക് വിധിക്കുകയായിരുന്നു. ഗേജിന് വിധി പ്രകാരം 20 മുതല് 60 വര്‍ഷം വരെ ശിക്ഷ ലഭിക്കാനുള്ള സാധ്യതയുണ്ടായിരുന്നു. എന്നാല് എല്ലാവരെയും അമ്പരപ്പിച്ചു കൊണ്ട് കോടതി തീരുമാനം മാറ്റിക്കളഞ്ഞു.\nസ്‌പെഷ്യല് പ്രോസിക്യൂട്ടര് ഡേവിഡ് റോബിന്‍സണ് തന്റെ കരിയറിലെ ആദ്യത്തെ അനുഭവമായി ഇതിനെ ചൂണ്ടിക്കാട്ടി. റോബിന്‍സണിന്റെ വാദങ്ങളും അദ്ദേഹം നിരത്തിയ സാക്ഷികളും തെളിവുകളും 'പെര്‍ഫെക്ട്' ആണെന്ന് കോടതി തന്നെ പറഞ്ഞിട്ടുണ്ട്. പ്രവീണ് വധക്കേസ് അന്തിമ വിധിയിലേക്ക് എത്തിക്കാന് റോബിന്‍സണ് എടുത്ത പ്രയത്‌നവും പറഞ്ഞറിയിക്കാവുന്നതിലും അപ്പുറമാണ്.\nസത്യസന്ധതയും കൃത്യതയും കൈവെടിയാതെ തന്റെ കരിയറില് ശ്രദ്ധാലുവായ റോബിന്‍സണ് ലവ്ലി വര്‍ഗീസിന്റെ വേദനയും ഒപ്പം അവരുടെ ഭാഗത്തെ ന്യായവും മനസിലാക്കി പ്രവീണ് വധക്കേസ് ഏറ്റെടുക്കുകയായിരുന്നു. വെറും അപകടമരണമായി എഴുതിത്തള്ളാവുന്ന ഈ കേസിനു വഴിത്തിരിവുണ്ടായത് റോബിന്‍സണ് രംഗത്തെത്തിയതോടെയാണ്.\nകൃത്യമായ സാക്ഷികളും തെളിവുകളും കോടതിയില് ഹാജരാക്കി പ്രവീണിന് നീതി വാങ്ങിക്കൊടുക്കാന് റോബിന്‍സണ് അത്യധികം പരിശ്രമിച്ചു. എല്ലാ കഷ്ടപ്പാടുകള്‍ക്കും അന്ത്യം കുറിക്കുമെന്ന് കരുതിയ ആ ദിവസമാണ് കോടതി അമ്പരപ്പിച്ചുകളഞ്ഞത്. തന്റെ പ്രയത്‌നത്തില് ഉറച്ചു വിശ്വസിച്ച റോബിന്‍സണ് വെറും ഒരു വാക്കിന്റെ പേരില് കോടതി എടുത്ത കടുത്ത തീരുമാനത്തോട് യോജിക്കാനാവാതെ ഒക്ടോബര് 15 തിങ്കളാഴ്ച അപ്പീല് സമര്‍പ്പിക്കുകയായിരുന്നു.\nപ്രോസിക്യൂഷന് ഡയറക്ടര് പാട്രിക് ഡെല്‍ഫിനോയും സ്‌പെഷ്യല് പ്രോസിക്യൂട്ടര്‍മാരായ ഡേവിഡ് റോബിന്‍സണും ഡേവിഡ് നീലും ഒപ്പിട്ട ഈ അപ്പീല് ഏകദേശം 300 ഓളം പേജുകളിലായാണ് എഴുതിത്തയ്യാറാക്കിയിട്ടുള്ളത്.\nചാര്ജഷീറ്റിലെ വെറും ഒരു വാക്കിന്റെ പേരില് അതുവരെ കോടതിക്ക് മുന്നില് സമര്‍പ്പിച്ച സാക്ഷികളും തെളിവുകളും മറികടന്ന് വിധി അനാസ്ഥയാണെന്നു റോബിന്‍സണ് ഹര്‍ജിയില് ചൂണ്ടിക്കാട്ടി. ഭരണഘടനക്ക് എതിരായി എടുത്ത ആ തീരുമാനത്തെ ശക്തമായി എതിര്‍ക്കുന്നെന്നും റോബിന്‍സണ് കൂട്ടിച്ചേര്‍ത്തു.\nപ്രതിയോട് കോടതിക്കും പോലീസിനുമുള്ള ഉദാര സമീപനവും ഹര്‍ജിയില് വ്യക്തമാക്കിയിട്ടുണ്ട്. കേസിനെക്കുറിച്ചുള്ള എല്ലാ വിവരങ്ങളും ഹര്‍ജിയില് വിശദമായി പറയുന്നുണ്ടെന്നും സുപ്രീംകോര്‍ട്ട് അത് വായിക്കുമ്പോള് പലയിടത്തായി പല തെറ്റായ കളികള് നടന്നിട്ടുണ്ടെന്ന് മനസിലാക്കുമെന്നും ലവ്ലി വര്‍ഗീസ് പറഞ്ഞു.\nറോബിന്‌സണിനെ അന്നും ഇന്നും പൂര്‍ണ്ണമായും വിശ്വസിക്കുന്നുണ്ടെന്നും അദ്ദേഹത്തിന്റെ പ്രയത്‌നത്തിന് നന്ദി പറഞ്ഞാലും മതിയാവില്ലെന്നും ലൗലി വര്‍ഗീസ് പറഞ്ഞു\nജഡ്ജ് എടുത്ത തെറ്റായ തീരുമാനത്തിനെതിരെയുള്ള 'എക്‌സ്ട്രാ ഓര്‍ഡിനറി സ്റ്റെപ്പാണ് ' ഇതെന്നാണ് പ്രോസിക്യൂട്ടര് ഡയറക്ടര് പാട്രിക് ഡെല്‍ഫിനോ വ്യക്തമാക്കിയത്. സുപ്രീംകോടതി ഈ കേസ് ഏറ്റെടുക്കുമെന്നാണ് എല്ലാവരുടെയും വിശ്വാസം.\nന്യായവും നീതിയും സത്യത്തിനൊപ്പമായിരിക്കുമെന്ന പൂര്‍ണ്ണ വിശ്വാസത്തോടെ ലൗലിയും റോബിന്‍സണും സുപ്രീംകോടതി വിധിക്കായി കാത്തിരിക്കുകയാണ്. ഒപ്പം അവര്‍ക്ക് പിന്തുണയായി ഈ ലോകവും.


ഞാന് ആവര്‍ത്തിക്കട്ടെ, കീഴടങ്ങാനല്ല കേരള സര്‍ക്കാര് തീരുമാനിച്ചിട്ടുള്ളത്; തോമസ് ഐസക് - Samakalika Malayalam\nഞാന് ആവര്‍ത്തിക്കട്ടെ, കീഴടങ്ങാനല്ല കേരള സര്‍ക്കാര് തീരുമാനിച്ചിട്ടുള്ളത്; തോമസ് ഐസക്\nBy ഡോ. ടിഎം തോമസ് ഐസക് | Published: 18th November 2020 05:24 PM |\nLast Updated: 18th November 2020 05:25 PM | A+A A- |\nജി എസ് ടി വരുമ്പോള് നമ്മുടെ നികുതി വരുമാനത്തില് ഗണ്യമായ വര്‍ധന ഉണ്ടാകും എന്ന പ്രതീക്ഷ ഫലവത്തായിട്ടില്ല. ഇതിനു കാരണം വലിയ തോതിലുള്ള നികുതിച്ചോര്‍ച്ചയാണ്. ഒന്ന്, മറ്റു സംസ്ഥാനങ്ങളില് നിന്നു വരുന്ന ഉല്‍പ്പന്നങ്ങള് പൂര്‍ണമായും അക്കൗണ്ടില് വരുന്നില്ല. അതിന്റെയൊരു നാലിലൊന്നെങ്കിലും കണക്കില്‍പ്പെടാതെയുള്ള കള്ളക്കടത്തായിട്ടാണ് നടക്കുന്നത്. രണ്ടാമത്, നമ്മുടെ വാര്‍ഷിക റിട്ടേണ് ഇപ്പോള് സമര്‍പ്പിക്കാന് പോകുന്നേയുള്ളു. അതുകൊണ്ട് എല്ലാ കച്ചവടക്കാരും വളരെ ഉയര്‍ന്ന ഇന്‍പുട്ട് ക്രെഡിറ്റ് വാങ്ങിക്കൊണ്ടിരിക്കുകയാണ്. ഈ രണ്ട് കാരണങ്ങള് മൂലമാണ് കേരളത്തിന്റെ നികുതി വരുമാനം പത്തു ശതമാനത്തില് താഴ്ന്നു നില്‍ക്കുന്നത്. എന്നാല് വൈകാതെ രണ്ടു വര്‍ഷത്തെ ജി എസ് ടിയുടെ വാര്‍ഷിക റിട്ടേണുകള് ലഭ്യമാകും. അതുവച്ച് ഇങ്ങനെ അനര്‍ഹമായി എടുത്തിരിക്കുന്ന ഇന്‍പുട്ട് ക്രെഡിറ്റ് തിരിച്ചു പിടിക്കാന് വലിയൊരു യജ്്ഞത്തിനു തന്നെ നികുതി വകുപ്പ് തയ്യാറെടുത്തുകൊണ്ടിരിക്കുകയാണ്. അതുകൊണ്ട് ചോര്‍ന്നു പോയ പണം പോയി എന്നു കരുതേണ്ട. നല്ല പങ്ക് തിരിച്ചു പിടിക്കും.\nനമ്മുടെ പഴയ ചെക് പോസ്റ്റുകള് വഴി കടന്നു വരുന്ന ചരക്ക് ഗതാഗതം മോണിട്ടര് ചെയ്യുന്നതിന് വളരെ വിപുലമായ ഒരു സംവിധാനവും ഉണ്ടാക്കിക്കൊണ്ടിരിക്കുകയാണ്. അതുകൂടി പൂര്‍ത്തിയായിക്കഴിഞ്ഞാല് നികുതിച്ചോര്‍ച്ച കുറയ്ക്കാനും നമ്മുടെ നികുതി വരുമാനം കൂട്ടാനും കഴിയും. അതുപോലെ വാറ്റ് കുടിശിക ഈ വര്‍ഷം വിപുലമായ രീതിയില് പിരിക്കാനാണ് പോകുന്നത്. അതുകൊണ്ട് ഈ വര്‍ഷം മുതല് കേരളത്തിന്റെ ധനകാര്യ സ്ഥിതി സുസ്ഥിരമായിത്തീരാന് തുടങ്ങും.\nകിഫ്ബി രൂപീകരിച്ചപ്പോള് എടുത്ത തീരുമാനങ്ങള് വളരെ കൃത്യമായി നടപ്പാക്കിക്കൊണ്ടിരിക്കുകയാണ്. ഇതുപോലെയൊരു ധനകാര്യ സ്ഥാപനത്തിന് ഏതാണ്ട് ഒന്നര വര്‍ഷംകൊണ്ട് സമ്പൂര്‍ണ രൂപം നല്‍കിയതുതന്നെ ഏറ്റവും വലിയ നേട്ടമാണ്. കിഫ്ബിയുടെ പണം കൊണ്ട് നടപ്പാക്കേണ്ട പദ്ധതികളില് ഇരുപത്തിയെണ്ണായിരം കോടിയുടേത് ഇപ്പോള് ടെണ്ടര് വിളിക്കാന് തയ്യാറായിക്കുകയോ ടെണ്ടര് വിളിച്ചു കഴിഞ്ഞിരിക്കുകയോ ചെയ്തിരിക്കുന്നു. ബാക്കിയുള്ളവ എല്ലാം ഈ വര്‍ഷം പ്രവര്‍ത്തനപഥത്തിലേക്കു വരും. കേരളത്തില് കാര്യങ്ങള് നടക്കുന്ന സമയം എടുത്തു പരിശോധിക്കുമ്പോള് ഇതു വിസ്മയകരമായ വേഗതയാണ് എന്ന് പറയേണ്ടി വരും. ഇങ്ങനെ നിര്‍മാണം നടന്നു കഴിഞ്ഞ് കരാറുകാര് ബില്ല് തരുമ്പോള് മാത്രമേ പണം സമാഹരിക്കേണ്ടതുള്ളു. നമ്മുടെ അമ്പതിനായിരം കോടി രൂപയും നേരത്തേ തന്നെ സമാഹരിച്ച് ബാങ്കിലിട്ടു കഴിഞ്ഞാല് വലിയ നഷ്ടമാണ് വരിക. ബാങ്കില് നിന്ന് നമുക്ക് ഏഴ്-എട്ട് ശതമാനം പലിശയേ കിട്ടുകയുള്ളു, നമ്മള് ഒമ്പത്- ഒമ്പതര ശതമാനം പലിശ നല്‍കി കടമെടുക്കേണ്ടി വരികയും ചെയ്യും. അതുകൊണ്ട് നിര്‍മാണപ്രവൃത്തികളുടെ പുരോഗതി സംബന്ധിച്ച് കൃത്യമായ ടൈം ടേബിളുണ്ട്. അതനുസരിച്ച് ഓരോ വര്‍ഷ പാദത്തിലും ഇനിയെത്രത്തോളം ബില്ലിന് പണം നല്‍കേണ്ടി വരും എന്ന് കൃത്യമായി അറിയാം. അതനുസരിച്ചാണ് വായ്പ എടുക്കാന് പോകുന്നത്. ഈ വര്‍ഷത്തെ ബില്ലുകള്‍ക്ക് നല്‍കാനുള്ള പണം ഇതിനകം തന്നെ വിവിധ ബാങ്കുകളില് നിന്നും നബാര്‍ഡില് നിന്നുമെല്ലാം ഏര്‍പ്പാടു ചെയ്തു കഴിഞ്ഞിട്ടുണ്ട്. ഇതിനു പുറമേയാണ് ഇപ്പോള് നമ്മള് അന്തര്‍ദേശീയ വിപണിയില് നിന്ന് ബോണ്ടുകള് വഴി വായ്പ സമാഹരിക്കാന് തീരുമാനിച്ചിരിക്കുന്നത്. പല തരത്തിലുള്ള ബോണ്ടുകള് പ്രയോജനപ്പെടുത്താന് ഉദ്ദേശിക്കുന്നുണ്ട്. ആദ്യമായിട്ടുള്ള നമ്മുടെ പരിശ്രമം മസാല ബോണ്ട് വഴിയാണ്. കാരണം ഇതാണ് ഏറ്റവും റിസ്‌ക് കുറഞ്ഞ ബോണ്ടുകളിലൊന്ന്. നമ്മള് വിദേശത്തു നിന്ന് എടുക്കുന്ന നിക്ഷേപത്തുക ഭാവിയില് ഇന്ത്യന് രൂപയില് നല്‍കിയാല് മതിയാകും. അതുകൊണ്ട് എക്്സ്ചേഞ്ച് റേറ്റിന്റെ റിസ്‌കില്ല. പക്ഷേ, ഇങ്ങനെ വിദേശ വിപണിയില് നിന്ന് ബോണ്ടുകള് വഴി പണമെടുക്കുക എന്നത് വളരെ സങ്കീര്‍ണമായ പദ്ധതിയാണ്. കിഫ്ബിയെ റേറ്റിംഗിനു വിധേയമാക്കണം. വിദേശ നിക്ഷേപകരുമായി സംസാരിക്കുകയും അവര്‍ക്കിതില് പ്രചാരം നടത്തുകയും വേണം. അതിന്റെ അടിസ്ഥാനത്തിലാണ് അവസാനം ബോണ്ടുകള് ലിസ്റ്റ് ചെയ്ത് അത് വില്‍പനയ്ക്ക് വയ്ക്കുന്നത്. നമക്ക് പരിചയമില്ലാത്ത ഒരു മേഖലയിലേക്ക് വളരെ വിജയകരമായി ദൗത്യം പൂര്‍ത്തിയാക്കിയിരിക്കുകയാണ്.\nഇനി ഇപ്പോള് നമ്മള് മസാല ബോണ്ടല്ല ഡോളര് ബോണ്ടാണ് പരീക്ഷിക്കാന് ഉദ്ദേശിക്കുന്നത്. അതുകഴിഞ്ഞാല് ചെറുകിട നിക്ഷേപകരായ സാധാരണക്കാര്‍ക്കു കൂടി വാങ്ങാന് കഴിയുന്ന ഡയാസ്പെറ ബോണ്ട് കൂടി ഇറക്കാന് തീരുമാനിച്ചിട്ടുണ്ട്. ഈ വര്‍ഷം എടുത്തിരിക്കുന്നത് രണ്ടായിരം കോടിയുടേതെങ്കില് ഈ വര്‍ഷത്തെ ബില്ലുകള് അടയ്ക്കാനുള്ള പണം പൂര്‍ണമായും കിഫ്ബിയുടെ കൈയിലുണ്ട്. അടുത്ത വര്‍ഷത്തേക്കുള്ള തയ്യാറെടുപ്പുകള് ഇപ്പോള് നടക്കുന്ന മറ്റ് പരിശ്രമങ്ങളിലൂടെ നടന്നുകൊണ്ടിരിക്കുകയാണ്. അതുകൊണ്ട് ഈ കാര്യങ്ങളൊക്കെ മുന്‍കൂട്ടി തീരുമാനിച്ചതുപോലെ കൃത്യമായി നടന്നുകൊണ്ടിരിക്കുകയാണ്.\nചെയ്യുന്ന കാര്യങ്ങള് ആവശ്യമുള്ളതാണോ എന്നതാണ് പ്രസക്തമായ ചോദ്യം. ഒരാള് പോലും കിഫ്ബി വഴി ഏറ്റെടുത്തിരിക്കുന്ന പദ്ധതികള് അനാവശ്യമാണെന്നും ധൂര്‍ത്താണെന്നും പറഞ്ഞിട്ടില്ല.അതൊക്കെ അനിവാര്യമാണ് എന്നാണ് എല്ലാവരുടെയും നിലപാട്. ഇനിയും കൂടുതല് പദ്ധതികള് വേണം എന്നല്ലാതെ ആവശ്യത്തിലധികമായി എന്ന ആക്ഷേപമില്ല. അവയെല്ലാം ഇരുപതോ ഇരുപത്തിയഞ്ചോ വര്‍ഷം കഴിഞ്ഞ് ചെയ്യുന്നതിനേക്കാള് എത്രയോ ചെലവ് കുറഞ്ഞ രീതിയാണ് ഇന്നുതന്നെ വായ്പയെടുത്ത് ചെയ്യുന്നത്. വര്‍ഷങ്ങള് കഴിഞ്ഞു ചെയ്യുമ്പോള് ഇതിലൊക്കെ പത്തും ഇരുപതും മടങ്ങ് ചെലവ് വരും. ഇന്ന് ഇതൊക്കെ ചെയ്താല് അതിന്റെയൊക്കെ ഗുണം ഇന്നു ജീവിച്ചിരിക്കുന്നവര്‍ക്ക് കിട്ടും എന്നതും മറ്റൊരു കാര്യമാണ്. അതുകൊണ്ട് ശ്രദ്ധിക്കേണ്ട കാര്യം, കിഫ്ബിക്കു വേണ്ടി വായ്പയെടുക്കുന്ന പണം സര്‍ക്കാരിന്റെ ശമ്പളത്തിനോ പലിശയ്ക്കോ ഒന്നുമല്ല ചെലവഴിക്കുന്നത്,മറിച്ച് മൂലധന നിക്ഷേപത്തിനാണ്. ആ മൂലധന നിക്ഷേപം ഉണ്ടാകുന്നതിന്റെ ഫലമായിട്ട് നമ്മുടെ സംസ്ഥാനത്ത് പുതിയ സാമ്പത്തിക ഉണര്‍വുണ്ടാകും, സാമൂഹിക ഉണര്‍വുണ്ടാകും. ഇന്ന് വിമര്‍ശിക്കുന്നവര്‍ക്ക് യഥാര്‍ത്ഥത്തില് കേരള സമ്പദ്ഘടന നേരിടുന്ന വലിയ വെല്ലുവിളിയേക്കുറിച്ച് ധാരണയില്ല. നമ്മുടെ സംസ്ഥാനത്ത് സാമ്പത്തിക വളര്‍ച്ച മന്ദീഭവിക്കുകയാണ്. ഗള്‍ഫില് നിന്നുള്ള തിരിച്ചുവരവാണ് ഇതിനു പ്രധാനപ്പെട്ട കാരണം. കച്ചവടത്തിലും മറ്റു കാര്യങ്ങളിലുമെല്ലാം ഒരു ഭയം ഗ്രസിച്ചിരിക്കുകയാണ്. നമ്മുടെ നാണ്യവിളത്തകര്‍ച്ച തുടരുകയും ചെയ്യുന്നു. ഇത് രണ്ടും കൂടി ചേര്‍ന്നാണ് സാമ്പത്തിക തകര്‍ച്ച ഉണ്ടാക്കിയിരിക്കുന്നത്. രാജ്യത്തെ ഫെഡറല് സംവിധാനത്തില് ഒരു സംസ്ഥാനത്തിനു മാത്രമായി ഇങ്ങനത്തെ ഒരു സാമ്പത്തിക മാന്ദ്യത്തെ നേരിടുന്നതിന് കഴിയില്ല; അതിനുള്ള അവകാശങ്ങളില്ല. 2008ല് സാമ്പത്തിക മാന്ദ്യം വന്നപ്പോള് നമ്മള് ഇവിടെ ഉത്തേജക പാക്കേജ് പ്രഖ്യാപിച്ചു. കാരണം ഇന്ത്യാ ഗവണ്‍മെന്റ് അത് ചെയ്യാന് തീരുമാനിച്ചിരുന്നു. എന്നാല് കേരളത്തെ മാത്രം മുഖ്യമായും ബാധിക്കുന്ന ഈയൊരു സാമ്പത്തിക പ്രതിസന്ധിയെ കേന്ദ്ര സര്‍ക്കാര് ശ്രദ്ധിക്കുന്നേയില്ല. പക്ഷേ, നമുക്ക് ഗൗനിക്കാതിരിക്കാന് കഴിയില്ല.\nഇന്ന് കിഫ്ബി വഴി മുടക്കുന്ന അമ്പതിനായിരം കോടി രൂപ നവ ലിബറല് സമീപനമൊന്നുമല്ല. കേരളത്തിന്റെ സാമ്പത്തിക മാന്ദ്യത്തിനെതിരായ പ്രതിവിധിയാണ്. നവ ലിബറലാണ് എന്ന് പറയുന്നവരോട് എനിക്കു ചോദിക്കാനുള്ളത് ഇതില്ലെങ്കില് പിന്നെ എന്താ ചെയ്യുക എന്നാണ്. ഇതില്ലെങ്കില് നവ ലിബറല് ധന ഉത്തരവാദിത്ത നിയമത്തിന്റെ ( എഫ്ആര്‍ബിഎം ആക്റ്റ്) ചൊല്‍പ്പടിക്ക് കേരള സര്‍ക്കാര് കീഴ്വഴങ്ങി നിന്ന് കാര്യങ്ങള് നടക്കുന്നതുപോലെ നടക്കട്ടെ എന്ന് തീരുമാനിക്കേണ്ടി വരും. അങ്ങനെ കീഴടങ്ങാനല്ല കേരള സര്‍ക്കാര് തീരുമാനിച്ചിട്ടുള്ളത്. നമ്മുടെ ദേശീയ വരുമാനത്തിന്റെ മൂന്നു ശതമാനത്തിനപ്പുറം വായ്പയെടുക്കാന് നമുക്ക് അനുവാദമില്ല. പക്ഷേ, സംസ്ഥാന ബജറ്റിനു പുറത്ത് വായ്പെയെടുക്കുന്നതിനു വിരോധമില്ലല്ലോ. അതുകൊണ്ട് എഫ്ആര്‍ബിഎം ആക്റ്റ് ആണ് സംസ്ഥാന സര്‍ക്കാരിനെ സംബന്ധിച്ചിടത്തോളം നവ ലിബറലിസത്തിന്റെ ഏറ്റവും വലിയ പ്രമാണം. അതിനെ മറികടക്കുകയാണ് കിഫ്ബി വഴി ചെയ്യുന്നത്. അതുകൊണ്ട് നവ ലിബറല് നിലപാടാണ് എന്നെല്ലാം പറഞ്ഞ് ആരും ഭയപ്പെടുത്തേണ്ട. യഥാര്‍ത്ഥത്തില് നമ്മുടെ മേല് അടിച്ചേല്‍പ്പിച്ചിട്ടുള്ള പരിമിതികളെ നമ്മള് ഇതുവഴി മറികടക്കുകയാണ്. ഇത് കേരളത്തിന്റെ വികസനത്തിന് ഉത്തേജകമാകും.\nഇങ്ങനെ വായ്പയെടുക്കുന്നത് നമ്മളെ കടക്കെണിയിലാക്കില്ലേ എന്ന ചോദ്യം അപ്പോഴാണ് വരുന്നത്. ഒരു കടക്കെണിയിലുമാക്കില്ല. പ്രതിപക്ഷം ഉള്‍പ്പെടെ എല്ലാവരും ഏകകണ്ഠമായി ഒരു നിയമം പാസാക്കിയെടുത്തിട്ടുണ്ടല്ലോ. ആ നിയമത്തില് വ്യവസ്ഥ ചെയ്യുന്നതു പ്രകാരം മോട്ടോര് വാഹന നികുതിയുടെ പകുതിയും പെട്രോളിയം സെസും എല്ലാ വര്‍ഷവും ഗ്രാന്റായി കിഫ്ബിക്ക് കൊടുക്കണം. അത് നല്‍കിയാല് മാത്രം മതി. ഒരു പൈസ പോലും ഈ വായ്പയെടുക്കുന്നതു തിരിച്ചടയ്ക്കാന് കേരള സര്‍ക്കാര് നല്‍കേണ്ടതില്ല. നിയമസഭയില് ഞാന് വളരെ കൃത്യമായ കണക്കുകള് പറഞ്ഞതാണ്. ഓരോ വര്‍ഷവും ബോണ്ട് വഴിയും അല്ലാതെയും എടുക്കാന് പോകുന്ന വായ്പയും അതിന്റെ പലിശയും തിരിച്ചടവും എങ്ങനെ വേണം. അതെല്ലാം കൂടി ചേരുമ്പോള് ഏതാണ്ട് ഒരു ലക്ഷം കോടി രൂപ തിരിച്ചടവ് അവസാനിക്കുമ്പോള് വേണ്ടി വരും. ആ കാലയളവിനുള്ളില് നമ്മുടെ മോട്ടോര് വാഹന നികുതിയും കൂടുന്നുണ്ട്. ആ മോട്ടോര് വാഹന നികുതിയില് നിന്ന് വര്‍ധിച്ചുവരുന്ന സെസ്സ് കിട്ടുമ്പോള് കിഫ്ബിക്ക് കേരള സര്‍ക്കാരില് നിന്ന്് ഏതാണ്ട് ഒരു ലക്ഷം കോടി രൂപ കിട്ടിയിരിക്കും.\nനമ്മള് വായ്പയെടുത്ത് ഇഎംഎസ് ഭവന പദ്ധതി നടപ്പാക്കി. തദ്ദേശ ഭരണ സ്ഥാപനങ്ങള് സര്‍ക്കാരില് നിന്നു കിട്ടുന്ന ഗ്രാന്റില് നിന്ന് തിരിച്ചടയ്ക്കാമെന്നു പറഞ്ഞ് എടുത്താണ് അത് വിജയകരമായി നടപ്പാക്കിയത്. അതിന്റെ ഫലമായി രണ്ടു ലക്ഷം പേര്‍ക്ക് വീട് കൊടുക്കാന് കഴിഞ്ഞു. ഇന്നിപ്പോള് അതിന്റെ തിരിച്ചടവ് ഏതാണ്ട് പൂര്‍ണമായും തീരുകയാണ്. ഇതേ തത്വം തന്നെ നമ്മള് അന്തര്‍ദേശീയമായി ചെയ്യുന്നു എന്നതാണ് ഇപ്പോഴത്തെ കടമെടുക്കല് പ്രവര്‍ത്തനങ്ങളുടെ പ്രത്യേകത.\nഞാന് ആവര്‍ത്തിക്കട്ടെ, കീഴടങ്ങാനല്ല കേരള സര്‍ക്കാര് തീരുമാനിച്ചിട്ടുള്ളത്.\n(2019 മെയ് മാസത്തില് സമകാലിക മലയാളം വാരികയില് പ്രസിദ്ധീകരിച്ചത്)


രാജി സ്വീകരിക്കുന്നില്ല: സ്പീക്കര്‍ക്കെതിരെ അഞ്ച് വിമത എംഎല്‍എമാര്‍കൂടി സുപ്രീംകോടതിയില് - themediasyndicate\nബെംഗളൂരു: കര്‍ണാടകയിലെ അഞ്ച് വിമത കോണ്‍ഗ്രസ് എംഎല്‍എമാര്‍കൂടി സ്പീക്കര്‍ക്കെതിരെ സുപ്രീംകോടതിയെ സമീപിച്ചു. രാജി സ്വീകരിക്കുന്നില്ലായെന്ന പരാതിയില് റോഷന് ബെയ്ഗ്, ആനന്ദ് സിങ്, കെ.സുധാകര്, എം.ടി.ബി നാഗരാജു, മുനിരകത്ന എന്നിവരാണ് ഹര്‍ജി നല്‍കിയത്. രാജിക്കാര്യത്തില് സ്പീക്കര് തീരുമാനം വൈകിപ്പിക്കുന്നുവെന്ന് കാണിച്ചാണ് ഹര്‍ജി. ഭരണഘടനയുടെ 190-ാം അനുഛേദപ്രകാരം ചട്ടങ്ങള് പാലിച്ചാണ് രാജിക്കത്ത് നല്‍കിയത്. ബാഹ്യസമ്മര്‍ദ്ദങ്ങള് ഉണ്ടായിട്ടില്ല. സ്വമേധയാ നല്‍കിയ രാജിയില് ഉറച്ചുനില്‍ക്കുന്നതായും ഇവര് ഹര്‍ജിയില് വ്യക്തമാക്കി.\nവിശ്വാസവോട്ടെടുപ്പ് നടക്കാനുള്ള സാധ്യതകള് ശക്തമായിരിക്കെ കോണ്‍ഗ്രസ്- ജെഡിഎസ് ക്യാമ്പിന് പ്രതീക്ഷയേറി. എം.ടി.ബി നാഗരാജുവുമായി കോണ്‍ഗ്രസ് നേതാക്കളായ ഡി.കെ ശിവകുമാറും സിദ്ധരാമയ്യയും ചര്‍ച്ചകള് നടത്തി. നാഗരാജിനെ തിരികെ എത്തിക്കാനായാല് കെ. സുധാകറും തിരികെ എത്തുമെന്നാണ് കോണ്‍ഗ്രസ് പ്രതീക്ഷിക്കുന്നത്.\nTags: രാജി സ്വീകരിക്കുന്നില്ല: സ്പീക്കര്‍ക്കെതിരെ അഞ്ച് വിമത എംഎല്‍എമാര്‍കൂടി സുപ്രീംകോടതിയില്\nകസ്തൂരിരംഗന് റിപ്പോര്‍ട്ട്; തെരഞ്ഞെടുപ്പിൽ പ്രധാന പ്രചാരണ ആയുധമാക്കാന് എല്‍ഡിഎഫും യുഡിഎഫും